
TIPOGRAFIJA« D. D. ZAGREB 


Predgovor, 

Svaki čovjek — a i svaki narod — već po svojoj prirodi 
tezi, da si život olakša, osigura, poboljša i poljepša. U toj brizi 
on u prvom redu svojim rukama stvara i priređuje sva ona 
dobra, od kojih živi: hranu i odielo t oruđe i oružje, krov nad 
glavom itd., to jest stvara uvjete za svoj tjelesni život. No 
čovjek u isto vrieme i u duši misli i razmišlja, kako bi si uredio 
što bol j i i snošljiviji život među ljudima: u obitelji , 
zadrugi, domovini, državi itd. U tu svrhu stvara ne samo t j e- 
lesna (materijalna) nego i duhovna dobra. A ta spo¬ 
sobnost stvarati dobra, proizvodnja dobara i njihovo 
uživanje — to sve zajedno sačinjava kulturu. 

Kod toga su ljudima potrebne zdrave i marljive ruke, čo¬ 
vječje srdce i Božja duša, pamet i znanje , — prosvjeta. 

I što su ruke zdravije i marljivi je, a prosvjeta jača i veća, 
to je veći i napredak — jednako u materijalnoj kao i u duhov¬ 
noj kulturi — to jest život čovjeka i naroda postaje sve lakši. 

A najvažniji uvjet barem jednoga diela prosvjete — 
znanja — jest pismenost. Ona je osobito potrebna u da¬ 
našnje doba. Nekoć u drugim prilikama većini ljudi moglo je 
biti dostatno znanje stečeno izkustvom , a šireno ustmenom pre¬ 
dajom, te je bilo vrlo malo pismenih ljudi, a još manje pisanih 
knjiga. Ali danas je drugčije: Danas se u svietu gotovo u jednoj 
minuti više napiše i odštampa, nego se nekoć napisalo i pre¬ 
pisalo u sto godina. 

Tolika je, eto, pismenost danas u svietu, pa su u velikim 
narodima gotovo s v i ljudi pismeni. 

Kod nas Hrvata je prije 40 godina bio jedva svaki peti 
čovjek pismen. Onda su došli braća Radić i, te donieli novi 
duh i razgonili mrak. 

Škola je bilo malo, pa su pismenost širili privatnici, naj¬ 
više sveučilištarci iz Kluba ABC. Ali bilo je krajeva, kamo 
nisu stigli. 

I prietila je opasnost, da u odlučnom času bude previše 
nepismenih Hrvata . .. 

Tad je — 1. VII. 1937. na smotri u Kupincu — dr Vladko 
M a č e k pozvao čitav hrvatski narod, da i prosvjetni 
dio posla — bar s obzirom na pismenost — uzme samu svoje 
ruke: Pismen neka poučava nepismenoga, a ovaj, kad nauči, 
opet drugoga, i tako redom, dok postotak nepismenih Hrvata 
ne postane manji od 10%. 

Taj i takav rad na suzbijanju nepismenosti počeo se liepo 
razvijati. 

Pokret za pismenost vode Klub ABC, Seljačka Sloga i 
Napredak, ali u njem sudjeluju i druga druztva i organizacije 
— svaki u svom krugu: Jedni se uče f drugi poučavaju, treći 
pokret financiraju. — Sramota je ostati po strani. 

Ali negdje u lipnju 1938. iznesen je u novinama prigovor, 
ili bar izražena bojazan, da suzbijanje nepismenosti ovako ne 
može uspjeti, nego da treba raditi »naučnom metodom « i »uz 
pomoć države «. Onda analfabeti nauče čitati i pisati, a ovako 
samo upoznaju slova . .. Danas ih upoznaju, a sutra zaborave . .. 

Autor Abecedarke — znajući, da ima na tisuće i tisuće 
ljudi, koji su bez ikakve metode naučili čitati i pisati, te ne 
samo dopisuju sa svojom rodbinom često u velike daljine, nego 
pišu i u novine članke i pjesme — iznese spomenute prigovore 
pred prosvjetnu konferenciju Napredka, Seljačke Sloge i Kluba 
ABC, koja se obdržavala 4. VII. 1938. u Sarajevu, te dobije 
ovlaštenje, da u ime tih družtava izda sbirku članaka, pripo- 
viesti i pjesama, koje će napisati s a m o u c i — bez obzira, kad 
su naučili čitati i pisati, ali takvi, koji nisu nikad polazili 
pučku školu. 

Evo, to je prva takva knjiga samouka, — prva takva 
hrvatska knjiga, a vjerojatno i prva na svietu ... 

U njoj pišu seljaci — od osamdeset godišnjeg starca do 
dječaka i djevojčica — pjesme, priče, članke i pisma, izrazujući 
zahvalnost onima, koji su ih potakli na učenje i pomogli im, 
da progledaju ... 

Mi držimo, da su to u istinu »Plodovi najslađu, a čita¬ 
telji neka prosude, da li ti ljudi znadu zaista čitati i pisati, 
makar su naučili bez metode i bez državne pomoći... 

U Zagrebu, dne 5. studenoga 1938. 


RUDOLF HERCEG 
izdavač 


1S1D0R ŠKORJAČ 
urednik 


5 



Prvo pismo MARICE MARK0V1Ć, seljačke djevojke iz Piša - 
rovine, koja je naučila čitati i pisati za mjesec dana, a onda 

učila druge . 









































































Samouku. 


Samouče mili brate, 
težke muke, borbe tvoje 
proti tmine proti mraka, 
da otvoriš oči svoje! 

Svladao si neprijatelja 
čovjekova tiela, duše, 
zdravim okom pogledao, 
gdje se straha kule ruše. 

Veličanstven hram ugleda, 
k njem te zdrave oči vode, 
na njem jesu zlatna slova 
čovječnosti i slobode. 

Čitaj, uči i prosuđuj, 
usavrši sebe sama, 
dobru knjigu uviek ljubi, 
nek ne krije selo tama! 

Jer u onom svetom hramu 
seljačko je uporište, 
gdje Radići, braća draga, 
daše nama sveučilište. 

Učitelji mili naši, 
mi smo vaši viek do vieka, 
i bit ćemo, dok smo živi, 
strah i trepet svih silnika. 

Mi smo sinci vaše muke, 
mi smo djeca vašeg kova, 
biti ćemo uviek složna 
tvrda vojska baš Mačkova. 


Biorine (Imotski) 


Stanko Škare, 

seljak 

Samouci nam pišu.. „ 

7 godina mali dečko jedva sam čeko da naučim pisat, da 
pozdravim dr Mačka, a za Mačkom i predsjednika Seljačke 
Sloge Rudolfa Hercega i sve Hrvate. 

Živio naš Ivo Čelan i Marko Čondrić! 

Živila Boja Ćurak! To su kod nas hrvatski prvaci. 

Živio ko got čita ovo pa reko, da je dobro ovo pisano. 

Gor. Ru j ani (Livno) Mirko Brčić, seljački dječak 

* 

Gospodine predsjedniče! Hvala Vam na Vašem zauzimanju. 
Vaš pokret sliepe izlieči. I ja sam nakon četrdesetitri godine 
progledao. Počeo sam učiti šestoga studenoga, pa već čitam 
Vašu abecedarku. Ako Bog da, naučiti ću doskora dobro čitati i 
pisati. Svakog dana dolazim k svomu učitelju Stevi Lahneru, koji 
me uči i daje mi dnevne zadaće. 

Selo Martin kod Našica Grga Č a č i ć. 


Ja kavo dječak rođen u krševitu mistu Ti jarici (općina 
Trilj, kotar Sinj), koji sam bija nepismen, nisam znavo čitat ni 
pisat, dok nisam primija vaše Abecedarke. Primija sam vaše 
Abecedarke na 1. I. 1938. godine, a izdavač bio je Vrane Voloder 
(Tijarica), koji su me naučili čitat i pisat . 

Ja sam dječak od 13 godina, a ufam se u Boga, da ću i 
bolje znat čitat i pisat, jer mi je mila Abecedarka. Mila mi je, 
kat iz nje čitam. 

Želim svako dobro prisedniku Hercegu, svima hrvatskim 
suradnicima i svim prvima, a najviše našemu dokturu Vladku 
Mačeku. 

Zbogom! 

Tijarica (Sinj) Vinko D ž e k o, seljački dječak 

Sirota sam. Fala dragom bogu učim pisat, koliko mogu. 
Moram sve težačke posle raditi, jer se moram svačem učiti. Ko 
ne radi, taj i nema. Ja bi više pisala, kada bi dobro pisat znala. 
Ove ću zime učit dobro, pa ću ići u Zagreb, jer su mi dragi 
braća i sestre Hrvati. Zivili Hrvati! Živio Maček! Živio Rudolf 
Herceg! 

Gor. Ruj ani (Livno) Ruža Šuk er, djevojčica. 

član Seljačke Sloge 

Javljam, da sam naučio čitati i pisati. Sada mi se čini, kao 
da sam se preporodio, jer sada mogu sam čitati naše glasilo 
y>Seljačku slogu« i »Dom«, te znadem, što u njima piše. A čitam 
već i Seljački nauk. Ja sam prvi počeo učiti kod nas, a sada ih 
uči više. Naručili smo 50 abecedarka, tako, da su svi nepisme- 
njaci zaposleni. Ja sam sretan i zadovoljan, što sam naučio čitati, 
pisati, i od srdca zahvaljujem našemu predsjedniku Hercegu. 
Ovo je moj prvi rukopis. Drugi put bit će bolji. Pozdrav svima 
vama. Živjeli! 

Selo K abl ar kraj Karlovca 

Franjo P o j e, seljak 

* 

Javljam, da sam naučijo po Hercegovoj Abecedarki čitati . 
i pisati godine 1937. i 1938. Učitelj, koji nas je učijo, zove se 
Jerko Pavlović. Učijo je nas 18 nepismen jaka. Njemu najljepša 
tala, koji se je pobrinuo za nas nepismenjake, da i mi naučimo 
kao i ostala naša braća. Zafaljujem svima, koji su se pobrinuli 
za me. Zafaljujem Rudolfu Hercegu, doktoru Vlatku Mačeku, 
vođi hrvatskoga seljačkoga naroda. Hvala Bogu, otvorile su se 
oči moje, jer sam naučio čitati i pisati. 

lune (Prijedor) 

Ante K omi j e nov i ć, 

učenik seljačke škole u Ljubiji 
rudniku 

* 

Bože moj, što želim, da mi daš dobro zdravlje i dobru sriču, 
da slušam svoga oca i svoje majke i da budem valjan radnik, 
jer ako ne budem radijo, ne mogu živiti: ja sam seljačko dite. 

Pozdravljam sve seljake od 10 godina, da uzmu Abece- 
darku pa nek se uče pisat. Piso 

G o r. Ru j a ni (Livno) 

D aml j e n Brčić, seljački dječak 

* 

Moj je otac umro. Samo imam slipa dida, staru baku i si¬ 
rotu majku. Mi dica — ima nas 7 — svi učimo čitat i pisat. 

Moje prvo pismo. Ja bi pisala uvik, ako mi reče Herceg, 
da ovo valja. Ja pozdravljam predsjednika Hercega, da mi pro¬ 
čita ovo, valja li. 

Sama sam učila misec dana. 

Lištani (Livno) 

J o k a š u k e r, djevojčica 

Seljačka škola. 

Sdjak ima sve u sebe, što mu je potribito. Može da ne 
gleda ni od koga ništa, samo ako ne će žaliti da se muci i 

đa ? Pa seljak ima i svoju domaću školu, sa kojom se škola od 

cedam godina kao i gospoda školan. . , 

Seliak se škola na njivi i na livadi. Muči se i radi, kopa, 
Unci i sve teške poslove radi. Kao gospoda sve visoke škole 
uči. I to seljak mora da promisli, kako je težko radio, znojio 
se krvavim znojem. To je njegova domaća škola, kakve nema 
ooštenije na čilome svitu. Neka se dobro promisli, kako je 
?adio i školo se, da ga ng privari oni gospodin, koji je lzpod 
lađa, gledao govoreći: »Kopaj, krči, seljačino! Meni će prvine, 

a tebi će, seljače, stražbine!« , , 

Za to triba da mi seljaci čuvamo svoje proizvode; i mo¬ 
žemo, da ih njima ne damo, a ne triba, da tuđe tražimo, 

Odžak (Li\no) Niko Lovrić, seljak samouk 


Sad očima svojim gledam. 


Ja sam mlada divojčica, 
petnaest mi je godinica. 

Naučila sam čitat, pisat, 
pa m' je odmah lašnje disat. 

Sad očima svojim gledim 
i dragom se Bogu molim, 
a za tatu i za majku, 
što mi dali Abecedarku 
te pridali olovku i teku. 

A sad hvala našem predsjedniku 
Hercegu i vođi Mačku, 
koj’ to daše i izradiše. 

Od mog srca njima hvala, 

Božja ruka sreću dala, 
meni pamet prosvitlila, 
da bi druge učit se sklonila. 


G o r. R u j a n i (Livno) 


Danica Brčić, seljačka djevojčica 

Fala tebi, majko moja stara! 


Evo pišem. Morala sam, ama ne znam dobro, jer sam 
samouka. 

Uzela mi mama Abecedarku i olovku. Ovako mi je mama 
govorila: 

— Uči, ćeri, mati te rodila! Nemoj ostati slipa kod zdravih 
očiju, pa te ne će niko zavarati! 

— Fala tebi, majko moja stara, 
lipo li si mene svitovala! 

Sad me ne će niko zavarati: 
svakom znadem u lice kazati, 
što je pravo, a što li je krivo. 

A kod mene bolje pravde nema kao oni, što znaju čitati 
i pisati. Oni znat će starije poštivati. Ko njih poštuje, oni poštuje 
i boga. 

Učimo se, male divojčice sve, čitati i pisati! Poštujmo svoju 
Hrvatsku domovinu! Živila Hrvatska! Živio vođa hrvatskoga 
naroda i predsjednik Seljačke Sloge. 


L i š t a n i (Livno) 


Janja Šuker, mlada djevojčica 
seljakiinja, članica SS 


Ja ću reći rado ovo. 

Ja ću reći rado ovo: 

Volim ime ja Mačkovo. 

To je ime, znajte, Vladko, 
koje štuje, sluša svatko. 
Tkogod ime to začuje, 
odmah mu se naraduje, 
od radosti suze roni, 
jer zlo Maček od nas goni. 
On nam brani domovinu, 
hrvatskomu drag je sinu. 

Odžak (Livno) 


Marko Dujić, mladi seljak 

Malo iz moje prošlosti. 

Bože moj, kad se smislim, kad nisam znao čitat! To je bilo 
1917., kad mi je pokojni otac bijo u ratu. Došlo pismo od njega. 
Majka se veseli i govori: 

— Fala Bogu, živ je! 

A ja je pitam: 

— Kako znaš? 

A ona kaže; 

— Pa evo vidiš, da je došlo pismo od njeg! 

A ja mislim: Bože moj, kako se to zna po to malo papira, 
da se narod može sporazumiti i saznati, di je što. — Ja uzmem 
ono pismo pa ga gledam i vidim, da je šareno, a drugo ništa. 

Majka kaže: f 

— Sad ga ne zna i nema ko da pročita. Bio jedan starac 

u selu, koji je znao čitati... E, ajmo k njemu! 

I pođemo ja i majka do staroga. I majka moli starca, da 
joj pročita pismo i da čuje, što je. A starac ne će džabe, i majka 
mu obeća dvi oke brašna. I poče stari da čita. 

Pismo glasi — to sam dobro upamtijo: »Faljen Isus« . . . 
Stari čita, majka plače. Pitam je: 

— Što je, mama?! 

A ona kaže, da je otac u bolnici. 

Ja je pitam: 

— Ah, ko kaže? 

— He, sinko, evo pismo. 

Kad je starac pročito pismo i dao ga majki u ruku, po¬ 
đemo kući. Iduć putem, a ja pitam: 

— Daj mi to pismo! 

I ja ga uzeo i gledam i razmišljam: Bqže, odklem da se 
zna po ovim krivam, što se misli. — I ja pitam majku: 

— Mama! Bi li ja mogo ovo naučit, pa ga nako čitat kao 
onaj stari? I ko je njem ono kazo? 

— He, moj sinko! Treba ići u školu pa znat čitat. 

— A di je škola? 

— Daleko, treba ić dva sata. 

U tom dođemo kući, Ja i majka čekamo, kad će doć drugo 
pismo. Vreme po vreme dođe i 1918. I moj se otac »suprotiro«, 
i ja ga molim, da me spremi u školu, pa da znam čitat. On mi 
kaže, da sam još nejak. A ja nemam već 7 godina — u osmu 
skrenuo! Vidim i ja, da iz mog sela ne ide nitko u tu školu. 
I mene moji svrgli s tog mišljenja. No tokom vremena 1923. 
meni sine u glavi, da ću u školu. Jopet molim oca, da me od¬ 
vede u školu. A on ne će i ne da mi. Oh, meni muka! 

A sad u selu ima više ljudi da znadu čitat. Bila su četiri 
čovjeka, koja su znala čitat, i ja pitam jednog, da li bi on mogao 
mene naučit čitat i pisat. On kaže, da može. Eh, ja pun ve¬ 
selja. I još mi on naređuje, da kupim tablu i čitanku. I ia to 
sve nabavim i počnem učit. Počeo mi kazivat slova. I na¬ 
učim slovo »o«, sjutra drugo, i tako dalje malo po malo naučim 
sva slova. 

I evo ti nezgode: Ovaj, što me je učijo, javi se u žandare i 
ode. O Bože moj, muke od mene, te ja pođem svaki dan po 
selu i molim ljude, koji znadu čitati, da mi pokažu. I tako se 
mučijo, dok nisam naučijo glasnike. I ja sam iduć za ovcom 
naučim slagati i pomalo čitat. 

I kad vide moji vršnjaci, počeše i oni učit. I ja sad učitelj. 
I preko te zime ja ji naučim čitat 6 dječaka, da su podpuno 
znali čitat i pisat. 

I ovaj je posao djelovo podpuno dobro, i 1923. bira me selo 
za podpredsjednika HSS i 1936. osnujem ogranak Seljačke 
Sloge i bira me skupština za predsjednika Seljačke Sloge, i iza¬ 
beru se odbori sve po pravilim Seljačke Sloge. 

I možemo dati usklik: Da živile naše vođe, koji su poveli 
ovu akciju za pismenost. U čilom selu znalo čitat i pisat naj¬ 
više 7 do deset ljudi, a od ženski nije bilo ni govora. A sad 
sam siguran, da u našem selu zna čitat i pisat muški 85 iznad 
18 godina, a ženski 33. To je osim one mladeži, koja sad ide 
u školu. A ovaj broj muški i ženski — sve je naučilo s pomoću 
Ercegove Abecedarke. U mojoj kući nazad par godina nije bilo 
niti jedne osobe, da je znala čitat, a sad ima nas 8 članova obi¬ 
telji a 6 (šest) nas zna čitat: 3 ženske i 3 muška. 

Prosvjetom k sreći! 

Kovači (Duvno — Bosna) 

Ivan Jurčević, seljak 


Učimo se iz Abecedarke. Pišemo abc, prvo smo znali sva 
slova i štogot i pisati. Nas iđe djece trideset, desetero malih. Oni 
prvo nisu znali ništa. Uči nas don Marin Kovačić. Rođen sam 
dvadeset četvrte godine (četrnaest godina) miseca srpnja, dana 
petog, selo Ti jarica gornja. 

Hvala onomu, koji posla nam Abecedarke. 

T i j aric a (Sinj) 

Jakov V o l o d e r, seljak 

A u večer slova rado gradim. 

Ja sam žena od četrdeset godina. 

Ja sam mala naučila vesti, 
šiti, presti i za stanom tkati, 
zašto ne ću slova naučiti! 

Ja u polju sa težacim radim, 
a u večer rado slova gradim. 

Govore mi, da za mene nije. 

Ko mi reče, ja se tome smijem. 

Glavno mi je, da znam pisat ime. r 
Sada vidim, ko se za me brine, 
da mi stari naučimo pismo, 
da vidimo, da robovi nismo. 

To se brine za Hrvate Sloga 
virujuć u pravednoga Boga. 

Ovo šaljem svoje pismo novo: 

Sretan bio, ko nas uči ovo! 

Pozdrav za naše Hrvate! Pozdravljam dra Mačka, našega 
predsjednika! 

L i š t a n i (Livno) 

Boja Šuker, član Seljačke Sloge 


SELJAČKOJ SLOGI U ZAGREBU. 

Mnogo hrvatskih pozdrava iz Novih Plavnica! 

Prijatelji dragi, mogu vam javiti, da sam živ i zdrav, što 
zelm i vama kao i svima poštenima! Javljam vam, da sam sre - 
sam za rnjeseca naučio čitati i pisati. Moje dvije pri - 
jateljice, koje su sa mnom zajedno počele kod Stjepana Pleskalta 
Hpiti pisati, također će doskora naučiti, pa će se onda i one javiti, 
od nas u selu ima knjiga. Na jednoj piše: Antun Radić: Dom, 
d ru &°J piše: Seljački nauk. A ja znam obadvije polako 

A sada ostajte svi zdravi i sretni! Veseli me, što pismom 
niogu poslati mnogo pozdrava našem vođi dru Mačku. Od mene 
1 mojih dviju drugarica mnogo pozdrava! 

Nove P l a v n i c e (Bjelovar) 

Stjepan J a gi ć, seljak 


14 


Kad ćemo imati više novaca? 


Moj je otac bio seljak, moja majka— seljakinja. 

Otac mi je orao, kopao i kosio, sve je teže posle radio, 
a majka je šila, prela, lan i konoplju sijala, topila, trla, tkala, 
košulje krojila, nas i sebe zaodivala. 

I danas mi je u glavi, kako je lijepa ona košulja lanena. 
Koliko je lijepa, toliko je bila vridna i mila. Mila mi je i danas, 
jer nije bila kupovna. Nisu se novci brojili za odila onda kao 
danas. Danas treba dosta novaca, doklen covik zaodije sebe 
i svoju zadrugu. Zato treba da se mi hrvatski seljaci pnfatimo 
stare kulture: mi muškarci da radimo dvome poslove, a naše 
žene da se prifate ručnoga posla, nek siju lan, konoplju, pa nek 
zaodivaju nas i našu obitelj, pa ćemo imati vise novaca. 

Zato, braćo i sestre, svi na poso! 

Poslušajmo savjete svojih otaca, ne slušajmo pokvarenih 
trgovaca! Poslušajmo svakoga, kogod stvara buducnost Hrvat- 
ske domovine; a ko ne stvara, okrenimo se od njega da je i nas 
otac — nije nam prijatelj. 

Odžak (Livno) , _ « 

Jozo Jovanovic, seljak 

član Gospodarske Sloge 


Želja momka. 

Cura mi se dopala kod mise. 

Sta joj fali? Čarapi joj spali. 

Cura mi se dopala u puku. 

Da je malo užija u struku! 

Cura mlađa svakom momku draža, 
Ostarija na oči milija — 

Dvi su muke, a jedne su ruke. 

Daj mi, Bože, curu kućanicu 
Još suviše sretnu pametnicu, 

S kojom ću ja sretno uživati 
I svi naši pravedni Hrvati! 


Odžak (Livno) 


Mijo Brko, seljak 


15 


Bezškolni nauk hrvatskih seljaka. 

Dobro se spominjem mojih dvanaest godina rane mladosti, 
kad sam čuvao stado po našoj visokoj planini Dinari. Tud je 
naišao moj jedan seljanin, koji je imao dvije pjesmarice o svjet¬ 
skom ratu. To je bilo 1915. godine. Ja sam ga zamolio, da mi 
dade jednu knjigu. On mi je rekao: Ja bih ti dao, da ti znadeš 
čitati... Bilo mi je težko, pa odgovorim: Ja ću se učiti. A on 
mi kaže: Za nauk triba »Početnica«. (Mi smo zvali Početnicom 
prvu knjigu, iz koje se najprije počima učiti). Ja jopet zamolih 
čovika, i on mi dade jednu knjigu. Kada mi je dao, ja sam 
počeo misliti: Kako ću početi upoznavati slova . . . 

Svakoga dana, kad bi tko prolazio putem, ja bih ga pitao: 
Brate, znaš li čitati? Kad bi rekao, da zna, ja sam ga zamolijo, 
da mi pokaže slovo ili dva. Tako sam ja fala Bogu kroz misec 
dana naučijo sva slova, a kroz tri miseca znao sam svaku knjigu 
čitati. Tako sam sve ratne pismarice čitao sasvim dobro. 

Nakon godinu dana baš su me školarci pitali: Ivane, koliko 
si išao u školu? Ja kažem, da sam samouk, i — ne bi mi virovali... 

Kada sam izučijo ili — kako se na drugi način reče — na¬ 
učijo, ja sam odmah stekao dvi pameti i nove oči, sa kojima sam 
tek progledao, a one rođene oči kao da su bile slipe. I sbilja, 
nepismen čovik jest slipac. Kod zdravih očiju i kod zdrave pa¬ 
meti ne zna; jerbo, kada ima želju napisati jedno pismo, onda 
je primoran moliti drugog, da mu napiše pismo, i opet on može 
govoriti jedno, a pisac pisati drugo. On ne vidi; vidi papir i po 
njem crno slovo, ali ne pozna odma. Oči ima, a sa njima ne vidi... 

Težko je to, ali danas može svatko naučiti iz Početnice ili, 
kako mi Hrvati kažemo, iz Abecedarke. Ja sam od ono doba 
postao prosvićen tako, da mi ne može nitko zamazati oči. To je 
velika stvar. Ja sam lani na 3. VII. počeo dobivati »Seljački 
Dom«, glavno glasilo hrvatske seljačke politike, koji može više 
naučiti čovika za godinu dana, nego za sto godina oni, koji kažu, 
da nije uspijo pokret za pismenost. Oni, koji udaraju tako protiv 
nas Hrvata, oni bi volili, da se za to i ne zna. Računaju naime: 
kada se hrvatski seljak prosvitli, da će oni postati tamni i ne¬ 
znalice, jerbo ne će kod nas više moći lagati, pa sa svojim la¬ 
žima izrabljivati seljaka. 

Ali i nama nije dovoljno samo znati pismo napisati i pro¬ 
čitati, triba upoznavati sve ono, što su nam ostavili neumrli 
učitelji. 

Za to znanje ne ćemo se obraćati na gospodu, koja su uda¬ 
rala protiv pokojnog neumrlog učitelja i vođe Stjepana Radića, 
a i sad kadkad govore protiv neustrašivog Vladimira Mačka. 

Dok su nas oni učili, nismo znali ni koje smo narodnosti, a kamoli 
da smo znali čitati i pisati. To smo naučili, kad nas je pozvao 
vođa dr Maček. Sada si pomažemo sami, seljak uči seljaka, čo¬ 
vjek čovjeka. 

Našemu napredku vesele se i veliki narodi na zapadu, jer 
kao što smo nekad braneći pred Turcima Hrvatsku državu bra¬ 
nili i njih, tako ćemo i u buduće svojim znanjem i poštenjem 
braniti pravicu, bez koje nema trajnog obstanka niti narodu 
niti državi. Mi slušamo samo naredbe svoga vođe i njih se pri¬ 
državamo, a iznad svega imamo nauk, koji nam je ostavio po¬ 
kojni neumrli vođa i učitelj Stjepan Radić i njegov brat Ante, 
koji uvik žive u hrvatskom narodu, te mi kao da slušamo živu 
rič iz ladnoga groba danas bolje, nego dok je bio među nama. 

Mi dobro znamo, da do svog cilja i boljih dana možemo doći 
samo putem, kojim nas vodi njegov nasljednik dr Vladko Maček, 
u koga mi svi Hrvati gledamo i njega slušamo. 

Imao bih još mnogo pisati, ali znam, da je ovo dosta, jerbo 
nami hrvatskim seljacima nije potrebno puno pisati i govoriti, 
za nas je dovoljno ovo ili još manje. 

U Kijevu kod Sinja 

Ivan Bilić Gojević, seljak 


Dužnost. 

Debele vole na sajam tjera 
seljak poderan, bos i suh, 
za objed nosi komadić kruha, 
koji je već crn, tvrd i suh. 

Sočne hrane jesti on ne smije, 
on zna samo, da ga dužnost bije. 

Kad je do sajma dotjero vole, 
dacer ga dočeka na vrati: 

»Stoj de, seljače! Ići ćeš natrag, 
ii deset dinara mi plati! 

Nemoj pitat: zašto to i komu? 

Sve što plaćaš, daješ rodu svomu!« 

Stražanac (Daruvar) 

Josip Novosel, seljak 

Koliko znademo, toliko i vriedimo. 

Povodom pisanja nekih novina, da nije uspio pokret za 
pismenost, na koji je sve Hrvate pozvao vođa hrvatskog na¬ 
roda dr. Vladko Maček, a koji je vodio Rudolf Herceg, pred¬ 
sjednik Seljačke Sloge, ja sam odlučio o tom nešto napisati, 
ali pošto sam i ja samouk, to molim, da mi se ne zamjera, ako 
baš ne napišem onako, kako bi to napisao jedan čovjek, koji 
je učio »sa ozbiljnim planom i naučnom metodom uz pomoć 
države«. 

Da sam čekao, dok država postavi ozbiljne planove, na¬ 
pravi školu u mome selu i postavi učitelja, koji će učiti naučnom 
metodom — ja bi i umro, a to ne bi dočekao, jer u mojem selu 
nije htjela napraviti škole niti turska vlada niti austro-ugarska, 
a ni jugoslavenska, a izgleda, da je naskoro ni biti ne će, jer 
na svemu se više radi, nego na prosvjećivanju naroda. Građani 
i tako i ovako, ali sela su, a naročito kod nas u Bosni, pre¬ 
puštena najviše sama sebi. 

Zbog toga nije nikakovo čudo, ako pitate jednog Bosanca 
seljaka, koliko ima godina, pa dobijete odgovor: »Ne znam 
pravo, ali kad je Austrija »došla« u Bosnu, bilo mi je — ka¬ 
zivala je moja mati — »oko« 7—8 godina ili (ali opet prvo 
ja ne znam) »Ne znam, ali »negđe« oko polovice rata dobio 
sam »obšit« i nisam više služio«. Takova pitanja uobće stari¬ 
jem bosanskom seljaku ne treba postavljati, jer dobiti ćete 
tako smiešan odgovor, pa da ste najbolji matematičar, ne ćete 
njegovih godina moći izračunati. 

Nije ovo meni milo pisati o mojoj Bosni, koja se zove još 
i »ponosna«, ali ne mogu reći nego onako, kako je. 

Prije četrdesetak godina u mojem selu nije bilo pismenih 
ljudi nego moj otac Ante i njegov brat, sad već pokojni Marko. 
Obadvojica su naučili pisati i čitati u vojski. Zbog toga i nije 
čudo, da je moj stric — kao vrlo dobar čovjek, a i pismen — 
bio knez ili starješina sela 30 godina, i s toga mjesta, budi uzput 
rečeno, vodio je borbu sa austrijskim službenicima za dobro 
svoga sela, te narod moga sela imade podpuno pravo, kad 
kaže: »Nikad više kneza Marka«. 

Uistinu bio je pravi borac, a kako je bio pravi gorostas, 
nije prezao ni pred kim. Dopustite mi, da samo napišem jednu 
zgodicu iz njegova knezovanja. 

Jedan put u prepirki sa žandarima u selu reče: »U petak 
ću se navratiti iz Prijedora sa naloga u kasarnu i sve ću vas 
podaviti kao piliće.« 

Plodovi najslađi 2 

Bio je uviek na rieči pa i tada. Popio je 2 litra rakije (ali 
on od toga nije bio pijan, jer njegova porcija bila je 6 litara 
rakije) i navrati se u kasarnu slučajno još s jednim čovjekom, 
i nađe 7 žandara za večerom. I odmah sve žandare pokupi na 
kamaru u kut i gnjavio ih pola sata. Ako je koji uspio da se 
izvuče, on ga je dohvatio rukom i metao najgomjeg. Kad je 
htio, onda ih i ostavio. 

Ciela jedna knjiga o knezu Marku mogla bi se napisati, 
ali to mi nije svrha, pa zato se vraćam na stvar, jer hoću da 
pišem, kako sam se ja naučio pisati. 

Ja sam kao dječak imao želju, da se naučim pisati i čitati, 
ali to je bilo i nezgodno. Otac je od knjiga imao samo moli¬ 
tvenik. Uviek sam ga prelistavao, u slova se zagledao i mnoga 
zapamtio, ali — nisam znao, koja su. 

Kad je otac vidio, da ja »znam« mnogo slova, kazao mi je, 
kako se koje zove. Ja sam ih brzo i zapamtio. Nauči me i 
ostala štampana slova, i ja sam znao pisati »štampariju«. Uz 
štampana slova napisao mi je otac i rukopisna slova, mala i 
velika, i ja sam za jednu zimu znao čitati i pisati. Nitko nije 
bio veseliji od mene, kad sam naučio pisati i čitati i tako dobio 
pravo, da smijem nositi — olovku u džepu. 

Kako je u selu uviek trebalo nešto pisati, otac i pokojni 
stric Marko terali su samo mene, jer — onako kako je — ja 
sam imao bolji rukopis nego njih ijedan. Tako sam ja vodio 
svu seosku »administraciju«, dok se nije podučilo još dječaka 
u pisanju i čitanju. 

Mi smo za to imali sastanke, na kojima se u kašnje vrieme 
naročito učilo »liepo pisanje«. 

Kako sam imao najljepši rukopis, morao sam biti više puta 
i »sudac«, jer dječaci se i — posvade. Onaj kaže: »ja pišem 
ljepše« onaj opet: »ja pišem i ljepše i pravnije«, treći kaže: 
»ja pišem kao i sudac«, — i napravi se graja, koju kad-kad 
nisam ni ja mogao stišati. Ali što je glavno, svi su naučili liepo 
pisati i čitati, i danas ima u mome selu tako pismenih ljudi, 
da za njima daleko zaostaju u pisanju mnogi oni, koji su učili 
sa »izprobanim metodama«. 

To su zapravo moji neki seljaci i dokazali, jer su nekoji 
polagali i izpite i na izpitu su odgovarali više nego vrlo dobro 
i na ona pitanja, ikoja se odnose na kud i kamo više razrede, 
što su i sami učitelji priznali. 

Jedno glavno, o čemu još ništa ne rekoh, a vrlo je važno 
za izporedbu sa današnjim učenjem, jest ovo: mi nismo imali 
nikakovih čitanki, iz kojih bi učili i prama kojima bi svoj ruko¬ 
pis dogonili, nego mi smo jedno slovo preko tisuću puta pisali, 
dok je ono dobilo odgovarajuću i željenu formu. Pisalo se je 

na daski, na kućnom zidu, na ognjištu po sitnom lugu, a fino 
je bilo pisati i zimi po sniegu, a tko je našao zgodnu ploču od 
kamena, taj je bio sretan. 

Kako vidite, u moje vrieme, a to je bilo prvo 25 godina, 
težko je bilo naučiti mojemu seljaku pisati i čitati. 

Sada je za naše selo, a vjerujem da je i za mnoga druga 
sela, prava blagodat, što je Rudolf Herceg izdao svoje Abece- 
darke, te današnji »učenik« u našem selu imade tu zgodu, da 
svoje slovo dogoni prama onom u Abecedarki, koje je, kao da 
ga je Bog stvarao; a kako je jevtina, to je može i najsiromašniji 
analfabeta kupiti. Zbog toga u mome selu i nema drugih »Či¬ 
tanki« ni »Bukvara« nego Hercegove Abecedarke, a škola je 
svaka druga ili treća kuća. 

Ovomu se baš ima zahvaliti, što danas moje selo imade 
oko 65% pismenih, a toga bi i više bilo, da se današnje naše 
djevojčice nisu »stidile« učiti. Ali prošle zime dovedene su i 
one u »nezgodan« položaj, da sada nije druge nego: Uči, draga! 

U našem je selu jedno jutro osvanula čudna organizacija, 
koja je možda jedina na svietu ove vrste, a sbog kratkoće svojih 
»pravila« sigurno nosi »svjetski rekord«. Ova organizacija, za 
razliku od drugih, nema ni predsjednika niti podpredsjednika, 
tajnika ni blagajnika, već ima mjesto toga 5 nadzornika, koji 
između sebe biraju starješinu, koji sa nadzornicima točno paze, 
da se »Pravila« ove organizacije poštivaju, a »Pravila« u svojoj 
prvoj i — jedinoj točki glase: »Ljubavni razgovori između mo¬ 
maka i djevojaka imadu se voditi samo pismeno.« 

Ova je organizacija pokazala vrlo dobre rezultate, a i ona 
spada u pokret za suzbijanje nepismenosti. Iznenada se je po¬ 
kazalo, da mnogo djevojčica u našem selu zna čitati i pisati, 
samo razlika je u učenju ova: Dječaci uče tiho, a djevojke su 
bučne. One uče »potajno«, ali gdje se god sastanu tri, čuju 
se kao deset dječaka; ali ne smeta to ništa, glavno je, da se 
napreduje. 

Ne mogu ovaj put biti, a da ne napomenem, kako su neke 
novine pisale povodom Mačkova pokreta za suzbijanje ne¬ 
pismenosti, kako je razlika pisati i čitati od »čitati«. 

Ja vrlo dobro, kao samouk, znam, šta se sa tim misli reći, 
pa na to odgovaram: 

Meni ta njihova »razlika« nije ništa smetala, da sam ja 
i pored mnogo gimnazijalaca u vojski kao samouk bio pisar, 
i to za cielo vrieme službovanja. Meni također nije ta »razlika« 
smetala, kad sam kao predsjednik »Mjestne zadruge za poljo¬ 
privredni kredit« u gradu Prijedoru vršio i dužnost blagajnika, 
i to ne dan-dva ili mjesec-dva nego, kad je tako, više i više. 

a važno je napomenuti i to, da su poslije mene u toj zadruzi 
napravili »kvar« oni, na koje se ova »razlika« ne može od¬ 
nositi, jer su oni učili sa »izprobanim metodama« . -. 

Ja sam, budi na koncu i ovo rečeno, bio više puta prisu¬ 
tan, kad neki školovani ljudi pišu pa grieše; ili čitaju pa i 
opet — grieše ... 

Dakle, ne postoji razlika između rukopisa, nego razlika 
postoji između posjednika školske svjedočbe i čovjeka — sa¬ 
mouka bez svjedočbe. Dok čovjek sa školskom svjedočbom 
može dobiti kakovo namještenje, pa makar on bio i slabiji od 
samouka, dotle samouk ne treba ni misliti na službu, pa makar 
ne znam kako sposoban bio. Imati »crno na bielom« ili ne — 
to je razlika. 

Predaleko bi otišao, ako bi o ovima svjedočbama dalje 
govorio, jedino još napominjem ovo: 

Svjedočba sama po sebi ništa ne vriedi, a ako je još u 
rukama kakovog pokvarenjaka, onda može škoditi ne samo 
selu nego i državi. 

Mi seljaci ne učimo se pisati svjedočbe radi, već radi toga, 
što znamo, da se svaki pismen čovjek bolje snalazi u životu 
od nepismenoga. Pismen čovjek, pa makar i seljak, pročitat će 
knjigu, koju je napisao najučeniji čovjek, i iz nje će zapamtiti, 
što je dobro i prama tome će se i ravnati. 

Zbog toga se mi seljaci učimo i učiti ćemo i dalje, a u 
mome selu dotjerali smo dotle u pismenosti, da bi se mnogo 
žandara i lugara s nama za rukopis mienjalo. A nije samo to. 
Moji seljaci, kojima su se sva okolna sela rugala, čak i kako 
govore, s kojima se nitko nije htio ni sastajati, kao da su kugom 
zaraženi, postali su razboriti ljudi, vrlo dobri pjevači, razgo- 
vornici i veliki dosjetljivci i šalivdžije do suza, te su sad kao 
takovi rado viđeni gosti u svim okolnim selima, i ako naši dje¬ 
čaci sada odu na prelo u drugo selo, o tome se u dotičnom 
selu govori više nedjelja, i gdje se god vidimo: — »kad će te 
opet doći«. 

Iz ovih mojih točnih navoda vidi se, što znači pismenost. 
Pismenost je jedna vriednost, koje do danas još nitko nije 
točno procienio. 

Zbog toga svi na posao za suzbijanje nepismenosti. Ako 
susjeda naučiš čitati i pisati, imati ćeš boljeg susjeda. Od 8 
godina pa dalje među Hrvatima ne smije biti nepismenih, jer 
koliko znamo, toliko i vriedimo. 

Više vriedi dobro znati pisati i čitati, nego sve drugo, što 
imaš. To je jedno zdravlje, to je neizmjerno bogatstvo, to je 
veselje i najveća radost. 


21 


Ne treba nitko govoriti: »nema škole i ne mogu se naučiti 
pisati i čitati«. Tko god hoće, može se naučiti, samo je bez 
škole teže, ali naučiti se može. Ja sam učio bez škole, i kad 
bi moj rukopis vidjeli, možda bi se i čudili, a ovakovih ruko¬ 
pisa ima i puno u mome selu, i to ne samo da se piše fino 
nego fino i vrlo brzo. 

R a v s k a kod Prijedora 

Ivan Begić, seljak samouk 


Nađite slova Jure! 

, .. Bilo mi je 10 godina. Imao sam još četiri brata — tri 
mlađa, a jedan stariji. A svi sirotinja. Pođem za slugu u polu¬ 
otok Pelješac. Vidim: djeca veselo odlaze i dolaze iz škole. Ja 
bi rada znat, što i oni, ali od gospodara ne mogu. 

Jednog sveca ostanem u kući. Ćeri gospodara bilo je nekih 
18 godina. Ja zamolim nju, da mi pokaže bukvicu — abc. Ona 
mene uputi slovo po slovo. To je taj put; više u obće nisam pita 
nikoga za slova, već sam mislio, kako ću počet pisati. E, opet 
upitah nju. Ona opet veli: 

— E lako! Vi ste Jure? 

— Jesam — kažem ja. 

— Nađite slova »Jure«, slovo po slovo! 

Kad sam ja sastavio ova četiri slova, velim: 

— E, ne treba dalje! Sad već znam. 

Ja sam u roku od jedne sedmice već počeo pisati pismo. 
Od toga vremena naučih svu moju braću i četiri druga čovjeka 
u mojem selu. To je bilo od god. 1912. do 1913. ... 

Bristva (Korčula) Jure Čendo Jurin 


Ja Iva Voloder, koja sam rođena godine dvadesete i četvrte 
a selu Ti jarice i učim iz Abecedarke i pisati abc kod našega 
župnika don Marina Kovačiča, koji uči dobre volje. 

Ja i moje kolegice mi se zahvaljujemo našim vodam zato , 
što nas uče. 

Ja dovršujem pismo i izručujem našim vodam pozdrav 
T i j a r i c a (Sinj) 


Iva Voloder , seljačka djevojčica 

Molimo se Svevišnjemu Bogu! 

Molimo se Svevišnjemu Bogu, 
da nam širi prosvjetu i slogu, 
da nam širi pismenost i znanje, 
to na svietu najskuplje imanje. 

Pismenost je na tom svietu sreća, 
nepismenost bieda ponajveća. 

Svi čitajmo knjige i novine, 
to ) napredak ciele domovine, 
koja nek nam uviek sretno prođe 
i nek slavi svoje dične vođe, 
neka slavi učitelje svoje, 
koji duhom među nama stoje — 
tielom umre Ante i Stjepane — 
koj nam bolje pokazaše dane 
za poštenje, pravdu i čitanje 
i za naše hrvatsko pitanje, 
da se svaki za pravicu bori, 
da brat bratu krivicu ne tvori. 

Tuđe poštuj, a svojim se diči, 
uviek gromko prot nepravde viči — 
to ) Radića uviek geslo bilo, 

Hrvatu je ono svakom milo, 
pa zato ih Vladko Maček slidi 
tako jasno, da i ćorav vidi, 
a mi njega složno svi još bolje, 
da nas brže vuče iz nevolje. 

Brazdu režem, ovu pjesmu slažem, 
cielom svietu istinu da -kažem: 

Mi seljaci ovako se mučimo, 
jedan drugog još čitat učimo, 
da stignemo, što smo zaostali, 
da b' unapred sretniji postali. 

Samo slogom doć ćemo slobodi, 
kud nas samo Vladko Maček vodi. 

B i z o v a c (Valpovo) 

Blaž Dasin, samouk seljak 


Ajd na noge sve prosvjetne vođe, 
Pismenosti da se prije dođe. 

Štogod više pisao, više znao. 

Kad sam bio mladi dičak od sedam godina — dobro sam 
upamtio —od mojega sela bilo pet ljudi, koji su znali čitat i 
pisat, i to samouka. Škola nam je odveć daleko bila od moga 
sela — jedan sat i po hoda. Ne smiju se nejaka djeca slat u 
školu: zime budu jako velike. 

Moj je otac znao nešto čitat i pisat. Ima je neku staru 
pismaricu, pa bi ponešto čita neke stare pisme. To bi meni 
vrlo drago bilo gledat i slušat. Kad bi on to čita, ja bi ga upita: 

— Tata, koje je ovo slovo? 

On bi mi kaza, a ja bi ga dobro zapamtio. Kad sam dobro 
slova upamtio, onda mi otac počne kazivat, što znače po dva 
i po tri i više njih. Ka sam nešto naučio čitat, onda upitam oca: 

—Dragi otac! Kako se pišu ova slova? 

Otac mi nađe nešto kratke olovke i malo karte pa mi 
zapiše sva slova na karti. Ali nije ni on lipo zna zapisat, ali 
meni su bila lipa, jer ja nisam znao ni onako. 

Sve sam se pomalo učio pisat, ali sam uvilk oca napada: 
»Daj mi karte!« Otac se više puta naljuti pa reče: »Nema, 
sine!« 

Kad bi poša stoki, ja bi naša jedan mali oštar kamenčić, 
nađi negdi i veliku ploču od kamena, pa piši kamenom po 
kamenu. A kad bi bio kod kuće, uzmi ugljen od vatre iz špa- 
reta pa ga zgasi pljuvačkom pa piši po šparetu i po duvaru. 

Kad sam naučio, u to vrime nastao evropski rat. Odoše 
ljudi u rat i počeše slati pisma kućama. Nema ko, da čita. 
Počeše meni donosit. Ja nekoje pročitaj i napiši. Štogod više 
pisao, više znao. Tako trajalo do svršetka rata. 

U to vrime umre mi otac i majka. Ima sam još familije 
— braće i strica. U 1920. otišao sam od kuće naći negdi rada, 
da štogod zaradim. Naša sam posla u Bosni u mistu zvanom 
Teslić. Tu sam radio četiri godine i tu sam najbolje naučio 
čitat i pisat. Tu sam u 1921. godini najprije sazna za pokoj¬ 
nog našeg predsjednika Hrvatske seljačke stranke Stjepana 
Radića. Slava mu vječna! Od onda isam počeo čitat njegove 
novine i kazivat onima, koji ne znaju čitat. 

I sad pripovidam o radu Gospodarske Sloge i Seljačke 
Sloge i pokazujem i učim pisat i čitat one, koji ne znaju. 

V o j k o v i ć (Duvno) 

Mijo Kelava, 

povjerenik Gospodarske Sloge i Seljačke Sloge 

Bogii fala, ja sam Hrvat pravi! 


Bogu fala, ja sam Hrvat pravi, 
Pjevam pjesmu svakoj našoj slavi. 
Ja u školu baš išao nijesam, 

Ali čitat naučio jesam. 

Kada zimi ne bi posla bilo, 

Moj me otac uzeo na krilo, 

Pa mi kazuj kao svome sinu, 

Da znam čitat baš hrvatsku knjigu. 
Tako more svako svoga sina 
Baš naučit od sedam godina. 

Mlogo diete đabe vrieme prati, 

01 se posla rđavoga lati. 

Kad narastu pošlje djeca naša, 

Onda slabo prođu kod pljačkaša. 
Sobom nije naučit se muka, 

Neka radi štampa samouka. 

Samouci jesu puni duha, 

Kojijem se domovina čuva. 

Samouci doživili jesu, 

Da i oni sada knjige pišu. 

I ja jesam baš želio tako, 

Da pozdravim sve Hrvate vako: 
Ako ćemo pravi bit Hrvati, 

Učimo se čitat i pisati! 

Pa kad znali sam’ napisat ime, 

Dosti dobra imat ćemo s time, 

A kamoli ko nauči više. 

Vite, braćo, što se rukom piše, 

Vite, braćo, baš što piše ruka, 

I to ruka jednog samouka 
Po imenu Marka baš Ravlije, 

Koji nosim baš hrvatsko ime. 

Sin ja jesam Ravlije Stjepana, 

Majka mi je od Uića Janja, 

Selo Sošnji — tako mi se zvaše, 

Di ja ove pjesme izpjevaše. 

Župa moja Kraljeva Sutjeska — 

To je, braćo, starinom hrvatska, 
Bosna zemlja to je moja slavna, 

Koja mi je od oca ostala. 

Pjevam pjesme — ja bi duhom tio, 

Da bi tako sinu ostavio, 

Da u domu uživa slobodu, 

Uviek, naviek slava dragom Bogu! 

Sošnji kod Kraljeve Sutjeske 

Marko Ravlija, seljak 


Šalji, majko, dicu u ogranak Seljačke Sloge. 

Ja sam sila na jelovu klupu, 
uzeh pero u desnicu ruku, 
pa ću jednu napisati pjesmu, 
svi Hrvati nek doznadu, čije smo. 

Mi vidimo, da imamo pravo, 
a drugima nek ne bude žao. 

Hvala Bogu i na njegovom daru, 
složili smo svoju Slogu malu, 
dočekali ovaj mili danak, 
kad mi smimo činiti sastanak. 

U Slogi sam i ja članarica, 
u njoj uče odrasli i dica, 
uče čitat, uče poznat pismo, 
nek se znade, da mi zadnji nismo. 

Tu čitamo Radićeva dila, 
koja su nam svima puno mila, 
jer u njima dobar nauk piše: 

Nije pravo, da je tuđe više; 
što je tvoje, s onizim se diči, 
a na tuđe nikako ne viči; 
veća radost dobre knjige čitat, 
neg po selu bezposlen se skitat. 

Šalji, majko, dicu u ogranak, 
nek im jednom bolji svane danak! 

Gornji Rujani (Livno) Danica Brčić 

seljačka djevojčica 
koja je ljetos naučila 
čitati i pisati 

Kako sam se naučio čitati i pisati? 


Kad mi je bilo devet godina, moj pokojni otac išao je nđ 
pazar u Sinj, i obećao mi, da će mi đoniti Početnicu i da ću 
se učiti čitanju i pisanju. Ne da se opisati veselje, sa kojim sam 
ja očekivao pok. oca, kad će doći sa pazara. A kad je došao 
i dao mi je, veselju ni kraja. Stariji od mene brat Nikola po¬ 
kazao mi je u Početnici slova azbuku, t. j. a, b, c, ć, č, d i t. d. 
svega dva puta, i već sam zapamtio skoro sva slova. Pravo 
čudo za mene je bilo, kad bih ja sjedio i odgonetao slovo po 
slovo, a podalje od mene sjedio je pokojni otac, pa dje bih ja 
zapeo, on bi me izpravio, premda je bio udaljen kojih 10 metara 
od mene. I ja bi se u čudu pitao: Kako to, knjige ne vidi, a 
slova zna! Kad sam već prilično izučio slova, tad bi mi nave¬ 
čer otac razpretao ožegom komin i na lugu prstom pisao slova 
i brojke: to je bilo mjesto papira i olovke. Po danu bi se mi 
djeca sastali te posjedaj na gumnu na kamenja, koje bi mi 
napravili ko školske klupe. I sad bi jedno diete uzelo Počet¬ 
nicu i dlanovima ruku sakrivalo slike u Početnici, a ostavljalo 
napis izpođ slike. Sad bi se mi takmičili, tko će prije i okret- 
nije pročitati, koja je slika sakrivena pod rukama. I kroz dva 
mjeseca ja sam znao čitati i pisati, kao da sam svršio četiri 
razreda škole. 

U desetoj godini i baš u proljeće god. 1910. u igri sa se¬ 
oskom djecom panem i prelomim lievu nogu iznad koljena. To 
su bile prve muke, prva čaša gorka pelina u mladim danima. 
Liečio me seoski vještak. I netom mi je bilo lakše, privatio 
sam se knjige i učio te skraćivao vrieme. Najmilija knjiga mi 
bijaše Kačićev »Razgovor ugodni«. Iz njega sam pjevao pisme, 
jer za ono vrieme drugih knjiga na selu i nije bilo. 

Moj komšiluk ima 25 kuća sa 150 duša, od toga je nas 35 

odraslih mužkaraca od 20 godina pa unapried (jer mladi su 

pohađali školu), a od toga je nas 30, koji znamo čitati i pisati, 
— samouka. Godine 1926. u selu se zametnu ljuti boj oko 
škole, te mjesto jedne napraviše se 3 na 1.100 duša, a da nitko 
osim sela nije dao ni pare. I sve tri rade. Prošle godine sagra- 
dismo i dvije liepe vode: jedna ima 350 tona vode, a druga 
215. A kroz ovo razdoblje napravismo i liep put preko sela 
i župsku kuću. Dakle reći će te: selo je u prosvjeti u posljed¬ 
njem desetljeću silno koračilo napried. 

Sad u selu su dva učitelja, učiteljica, pop, i nikad se još 

nije dogodilo, da je moj seljak otišao ni popu ni učitelju na 

savjet, ni da mu napiše pismo ili kakvu kupoprodajnu pogodbu, 
obveznicu, namirnicu, oporuku, molbu, žalbu i t. d. Sve to ja 


) 


27 


obavljam, učim i putim. I još iz te škole ne izađe diete, koje 
je svršilo 6 razreda sa odlikom, koje bi me nadmašilo u čitanju, 
pisanju ili računanju. Istina, da ja kao samouk manje pazim, 
gdje ide malo ili veliko slovo, točka, zapetka i slično. Ja pazim 
na sadržaj, a ne na formu. I kad sam godir pripoviedao ja ovo 
kojem školanom čovjeku, on je samo odmanuo i rekao: »To je 
nemoguće! Ti si bio u školi! Ta dje bi samouk to znao! Ne 
laži, molim te!« 

Pitat ćete bez dvojbe, što je natjeralo i potaklo na učenje 
nas seljake. Kratak i jasan je odgovor: siromaštvo. Goli krš 
i kamen ne može da prehrani mukotrpnu raju sirotinju, te je 
dalmatinski Zagorac odavna bježao trbuhom za kruhom. »A 
kako ćeš u svijet slip, zavezanih očiju!« čulo bi se počesto od 
starijih ljudi. I eto, potreba je nas seljake natjerala, da se 
učimo, kao što nas i danas nagoni potreba i nužda, da se sla¬ 
žemo i složno iztupamo za pravo svoje. Imućniji seljaci i nisu 
učili svoje djece, govorili su: ne će u kakvu službu ni u Ameriku, 
a orat i kopat znaju i nepismeni. 

A sad još nešto, prije nego završim. Reći ćete: nije zgodno, 
da čovjek iztiče sam vrline svoje, da sam sebi — kako se kaže 

— pjeva valospjeve. Ali koji me znadu, ti će sa sigurnošću uz- 
tvrditi, da ja nikad nisam izticao sam sebe, da mi je najteže 
govoriti o sebi, spominjati svoje nezgode, muke i stradanja, i 
ako je toga bilo na pretek od mladih dana, jer svačiji se rad vidi. 
»A po djelima njihovim poznat ćete ih«, veli Gospod. I ovo 
sad ne bih napisao, da ne pročitah one bilježke u »Seljačkom 
domu«, gdje veli, da se gospoda izrugavaju sa akcijom kluba 
ABC, Napredka i Seljačke Sloge, za širenje pismenosti, jer 
da se naučiti valjano čitati i pisati ne da bez prinude i gospod¬ 
ske metode, bez školske nastave. A ja bih na to odgovorio jed¬ 
nom šaljivom narodnom pripoviedkom iz ovoga kraja. Živio 

— vele — jedan čovjek u mom susjednom selu. Zvao se Vujčić. 
Zanimanjem lončar. Radnim danom radio lonce, a nedjeljom 
obžigao ih na vatri. Dojave seljani fratru, da ne iđe u crkvu. 
I fratar poruči, da dođe u crkvu. A on odgovori: »Recite ve¬ 
lečasnom, da ja radim i molim se Bogu, a i Bog vidi biedu moju 
i da mi je sila od rada.« A kako je onda valjda bilo prinudno 
pohađanje crkve, naredi fratar, da ga silom donesu u crkvu. 
I kad ga donesoše i posjedoše na klupu, znate, što je on tad 
rekao: »Ako ste me silom đonili u crkvu, ne možete me natje¬ 
rati, da se silom molim Bogu«. I više ga nisu smetali u njegovu 
radu. I vidite da sila nije dobra, pa makar ona služila i u bo¬ 
žanske svrhe. 

I ja velim: bolji je jedan, koji se voljom nauči čitati i pisati 
nego stotinu prinudnih, gdje ih nagoni sila. 

Zato, braćo, na posao svi vi, koji ste još slijepi kod zdravih 
očiju. Progledajte, učite se čitati i pisati, jer volja je najjača 
i najsavršenija metoda učenja. Osvitlajte svoj obraz i domovine 
svoje! Vidite, i ja sam samouk seljak, pa sam učio i naučio, 
pa makar to komu i krivo bilo, što se to dogodilo bez školske 
nastave, bez gospodske metode učenja. 

B i o r i n e (Imotski) 

Stanko Škare seljak 


Pastorče. 

Oj ti moje sirotno seoce 
od uviek si gospodsko pastorče, 
Sva umjeća novog vieka, 
sto se danasj po gradovi šire, 
od toga u selo moje 
ništa ne dopire. 

Kad iz tebe ja svoj pogled 
bacim u gradove, 
onda mi se tako čini, 
kanda nosim ja na sebi 
gvozdene okove ... 

Sviesti moja, ti se 1 , sada 
u meni probudi 
i razširi moje gradi, 
da mi srce može jače biti, 
jer je sada došla ona ora, 
kada se za selo moje 
znak istine i pravice 
podignuti mora. 


Stražanac (Daruvar) 


Josip Novosel, seljak 

Tri mi dana zvona zvonila u ušima. 

Ja navrši 39 godina slip kod očiju. Prija svjetskog rata 
čuva sam ovce po našoj planini Grabovici. Nisam zna pisat ni 
čitat. Poša sam ovcam od 12 godina. Nisam zna svoje ovce pri- 
brojit. Ja sam zna brojit do 50, ali sam ima ovaca više od 100. 
Stoga mi je amidža (stric) uvik brojio. Jedan moj prijatelj, 
koji je sa mlom čuva ovce, zna je zapisat 15 slova, više nije, i 
ja ga zamolim, da mi pokaže. A moj prijatelj na to prista. Ali na 
žalost nismo nijedan imali olovke niti papira. Ja zamolim svoju 
majku, da mi kupi olovku, jer mi je moj drug čoban kaza, da se 
piše olovkom. Na te moje riči prista moja majka, ali mi reče: 

— Dite moje, ja bi tebi kupila, ali ja ne znam, kako se to 
kupuje, već evo tebi para, pa ti otiđi u čaršiju pa kupi! 

I ja privolim poći u čaršiju, a pita me majka: 

— Koliko ti je dosta novaca? 

Ja odvratim: 

— Ne znam. 

A majka reče: 

— Evo ti 2 krune! Mislim, da ti je dosta. 

Odo ja u čaršiju, ali se bojim, da mi nije malo novaca. Kad 
sam doša u čaršiju, bio sam ustrašen: ne znam, di ću kupit. Koga 
god sritnem u građanskoj robi, ja ga se bojim i daleko obilazim 
oko njega. Odam po čaršiji strmu brdu. Ne srni se natrag uć u 
trgovca. Ne znam, kako ću zapitat olovku i papira. Upitam 
jednog mladića, koji je bio obučen u građansko odilo: 

— Kume, di se more kupit olovka i papira? 

A on me upita: 

— Oklen si ti? 

Ja mu rekoh; 

— Iz sela Kovača. 

A on mi se odvrati: 

— Moj dragi, to je težko kupit. To ti ja mogu pribavit, više 
niko. Koliko imaš para? 

— Dvi krune — ja mu odvratim. 

— Pa daj mi te dvi krune, pa ću ti kupit — reče građan¬ 
ski mladić. 

A ja mu dado obe krune. Ode građanin i donese jednu 
olovku i jedan komad prazna papira: 

— Evo sam ti kupijo. Ali sam jedva dobijo. Taman para 
doteklo! Da si ti kupova, još bi toliko da. Ajde biži kući, nemoj 
s e nigdi zavraćat. Ako te ujti policija, izmlati ćete. 

Tako mi reče građanin, a ja brzim korakom pođem kući 
bojeći se i policije. Ka sam bijo na kraj čaršije, sritnem jednu 
malu četu građanske diče manjih i većih. Stanu se meni rugat: 

Seljače repati, sutra ćeš krepati. 

Teško ruci koja te bude vući, 
još je teže lopati, 
koja te bude kopati. 

I još me stanu bit. Ja se raskrivim, a u taj čas izbi policija 
»Šta je s vami?« I građani rekoše policiji: 

■— Mi ovde mirno stojimo, a najiđe ovi klipan selski i stane 
kamenje bacat na nas! 

Jami me policija za ruku i izvede me iz čaršije. Ja se 
ništa ne pravdam, jer ne smim se ni živ kazat, premda sam bijo 
prav. I kako me je dva puta udarijo, tri su mi dana zvona zvo¬ 
nila u ušima. I ja ode kući plačući i krvav nos tarući. 

Kad dođem kući, izgubio olovku i ono komad papira. Pita 
me majka; 

— Jesi li kupijo olovku i papir? 

A ja joj sve kažem, kako je bilo, a ona mi reče: 

— Sine, ne triba ti učit čitat i pisat! Bolje ti je da ne znaš. 
Ajde, dite moje, čuvaj ovce. Majka će ti kupit sviralu. Ili voliš 
diple sa mišinom? . . . 

I ja odo ovcam. I moj drug, koji je zna pisat 15 slova, piša 
mi je slova štapom po snigu i nožem po kamenu. Tako sam 
naučio 15 slova, a dalje nisam zna ni ja ni moj drug 

I u ta doba počme svjetski rat, i ja odem 1915. godine u rat. 
Uprav mi bilo 18 godina. U ratu ja zaboravih i 15 slova. Posle 
rata dođem kući i poče sam po dikoje slovo učit pisat. 1936. go¬ 
dine osnujemo ogranak Seljačke Sloge. 

Malo vrime iza toga evo ti sriće iznenada. Naš hrvatski 
vođa dr Maček sve nas nepismene poziva, da naučimo čitat i 
pisat, da je to njegova želja. Svaki pošteni čovik ozvat će se 
na poziv svoga dobroga vođe. Za to sam i ja veselo privatio i 
odzvao se svom vođi dru Vladku Mačku. Živio! Evo sreće iza 
toga, kad nam Herceg Rudolf posla svoje Abecedarke, koje su 
dosad mnogo našeg nepismenog naroda učinile pismenim. 

Srića je, što je predsjednik SS Rudolf Herceg više puta 
dolazio u naše Duvno i lipo nas podučavao, što je Seljačka 
Sloga, kako tribamo među sobom širit mir i ljubav i poštenje, 
da živimo ko braća bez ikakva inata. 

Živili naše vođe, koji nam otvoriše oči. Da nam nije naših 
dobri vođa, bili bi i sad u tami, ko smo bili za vrime turske i 
austrijske vlade, kad niko nije za nas zna. 

Prija 15 do 20 god. naš je seljak bio ustrašen: bojao se slu¬ 
žbenih lica a na žalost i građana. Samo je li bila na njem meka 
roba, seljak je se boja ko ovca vuka. Ko nam istera tu budalaš- 
činu iz glave? Ona ode od kad počesmo čitat knjige braće Ra¬ 
dića. Slava jim! 

Kovači (Duvno) Mate Ivanković, seljak 


Da i ja progledam... 

Ja zaželim, da i ja progledam, da se nešto naučim. Bio 
sam star 17 g. a siromak u službi kod jednoga gazde. Jedna 
mala djevojčica išla u školu u prvi razred. I ona me je učila, 
a još ni sama nije znala sviju slova. Ona se zvala Josefina Antu- 
nović. I danas živimo u jednom mjestu. a 

Zimus ja sam održavo nepismen tečaj. Knjige sam dobivo 
od Seljačke Sloge u Zagrebu. — Sad radim na tom, da što više 
se uču. Već od strane đandarmerije imo sam predgovora. Išo 
sam kod kotarskog pristava na odgovornost. Prvi put nije re- 
šeno: reko je, zašto nisam najavio vlasti. I reko je, da ne mogu 
oni rešiti te moje pogreške, da ću dobiti pismeno rešeno. Sma¬ 
traju, da sam pogrešio, što sam učio nepismene a sa knjigom 

ABC ... 

U novinama čito sam, da se ne može naučiti bez škole. 
Kažem, da može. Oni, koji su to u novine stavfli, varaju se ... 

Jedan primer. Jedna curica stara 11 g. došla k rtleni i u 
roku 14 dana počela pisati i čitati, u roku 2 meseca čita svu 
Abecedarku i pozna novine čitati. 

Eto, svaki, koji se usudi reći, da ne može bez škole na¬ 
učiti, vara se i griši Bogu. 

L j u b i j a (Banjaluka) 

Jerko Pavlović, seljak 

Seljaku. 

U tebi je vjekovječna snaga, 
ti si čuvar rođenoga praga, 
ti si izvor sreće i napredka 
ti si čuvar mira i poredka .. - 

Ti u ratu domovinu braniš, 
ti u miru radom ljudstvo hraniš, 
ti grad svojom pomlađuješ snagom, 
ti ga čuvaš djecom svojom dragom... 

Za sva čuvstva i sve tvoje jade 
prezren jesi od ’nih, što ne rade 
O, zašto te preziru neljudi, 
što znoj s tvojih zaudara grudi! ... 

A kad tebi godina ne rodi 
te glad ljuta selom tvojim hodi, 
ti prkosiš velikomu jadu, 

jer u srcu gojiš velku nadu ... 

U tebi je vjekovječna snaga, 
ti si čuvar rođenoga praga^ 
u tebi je spas našeg naroda, 
jer si dika hrvatskoga roda... 

B i o r i n e (Imotski) Stanko Škare, seljak 


»Gospodine predsjedniče! U mom pismu Vam se od srca 
zahvaljujem, što ste pokrenuli širiti pismenost. Hrvatski je narod 
sa svom odlučnošću taj korak usvojio, naročito kod nas u Bosni, 
koji smo od svakog prezirani i zapušteni. Škole su nam udaljene 
od pojedinih sela po 10 kilometara. Ali hvala Bogu u našem selu 
osnovan je ogranak Seljačke Sloge, pa može svatko, tko ima 
želju, naučiti čitati i pisati. Da smo mi bosanski Hrvati za pisme - 
nost, to će se najbolje dokazati ovako. Ja sam prije dva mjeseca 
dobila abecedarku i danas znam podpuno čitati i pisati. Ja Vas 
molim, da ovo moje prvo pismo uvrstite u glasilo, tako, da vidi 
Sav hrvatski narod, kako Hrvati i Hrvatice iz Bosne slušaju 
svoga vođu dra Mačka i kako svoje spasenje ovi od svakoga 
zaboravljeni krajevi polažu u njega. 

Prosvjetom k sreći! 

Golubić, kotar Bihać. 

DANICA GRG1Ć , seljačka djevojčica 

Kako sam učio. 


Meni je Miško Babić, seljak samouk iz Tetine kraj Fojnice 
toliko puta govorio, kada sam počeo u njega raditi, da učim 
čitat i pisat. 

Ja sam donekle mislio: »Ti govori, a meni na jedno uho 
ulazi, a na drugo izlazi!« 

Još su meni to govorili i kad sam bio malešan u najmu i 
kad sam bio u vojsci. Svom silom su me nagonili, da učim, — 
pa sve džabe . ., 

Nije me silovo sam Miško, nego i svi njegovi ukućani. Sva¬ 
ko večer ono uzme novine, ono molitvenik, ono bibliju; ženska- 
dija nešto rade, a ja sklopim ruke pa gledam kao telac. 

Jednom počnem mislit: pa idem i ja makar gledat, kako bi 
to išlo. (A prije sam znao dva-tri slova ćirilicom; prvo sam 
“upoznao slovo p, što znači ćirilicom r). I tako sam se jedan 
večer zabavljao i upoznao dva-tri slova. Drugu večer dadne mi 
Miško Abecedarku i počne me on učiti. Čini mi se, onako mi 
fino i toplo pokazuje, bolje nego otac svomu djetetu. 

Pošto mi nastade ljeto, pa se nije imalo kada više učit, 
skoro sam zaboravio dosta pisat, a kadkada po malo čitam 
novine. U nadi sam opet počet učit, čim imadnem vremena. 

Da Bog poživi onoga, ko je ovu akciju pokrenuo. 

Tetine (Fojnica) Marijan Taraba, seljak, star 28 godina 


Učenje malog Nikice, sluge, 12 godina starog. 

Meni je i prije bilo drago učiti, a ma nisam imo od koga. 
— Jednoć meni Miško kaže: 

— Nikica, bi li ti učio čitat i pisat? 

Ja mu kažem: 

— Bi, samo ko će mene učit? 

Kaže mi Miško: 

— Pa malo ću ja, malo tvoji ukućani, pa ćeš malo po malo 
i naučit. 

Miško mi dadne Abecedarku i malo mi pokazivo, a onda 
ja prišćipim kao čičak, štono kažu, i evo sada znadem sva 
slova i čitat, pisat, samo još ne znam dobro sastavljate 

Poslao Miško Babić, seljak samouk iz Tetine kraj Fojnice, 
koji je učio malog Nikicu. 

Plodovi najslađi 3 




34 


Slika naših sela. 

Mili Bože, na daru Ti fala, 

Lipa su ti naša sela mala: 

Jankovići i Radića brdo 
I maleno selo naše Zagaj. 

Nalaze se pod Vlašić planinom. 

Na sela se naslanja planina 
Sa svojima vrletnim stinama. 

Izpod sela zlatonosna Lašva 

Kroz grad Travnik žurno k moru hiti. 

Vlašić nam je dika od Travnika, 

Pun je Božjeg čara i lipote, 

Šarna cvića i zelene trave, 

Što je rosnu naši kosci kose. 

Vlašić nama svako dobro nosi, 

Po njem* pasu naše bile ovce 
I ostalo ono naše blago, 

Što je našem srcu uvik drago. 

Kad mi naše podmirimo blago 
I požnjemo naša žita s njiva, 

Tad ne more privarit nas zima. 

Za zimu se triba pripraviti, 

Jer će brzo snig nam navaliti. — 

Onda istom triba se mučiti, 

Nepismene triba naučiti. 

Nije nama težko od tog rada, 

Jer to od nas naša traži vlada 
Iz našega bilog Zagreb’ grada, 

I naš Vođa doktor Maček zvani, 
Ponajbolji radnik odabrani, 

I pridsidnik od Seljačke Sloge, 

Rudolf Herceg, što nas tako vode, 

Da dojdemo lakše do slobode, 

Da još bolje naša sela rode. 

Dobra su nam naša sela mala 
I školanih sinova su dala, 

Koji nisu nas zaboravili, 

I sada se među nama najdu, 

Te u svakom pomažu nam radu, 
Obilaze svoje zavičaje, 

Obnavljaju stare običaje, 

Da se naša sela ne pokvare, 

Da ne nose cipele od laka, 

Kad imamo naših opanaka. — 

Evo, braćo, što Seljačke Sloge 
Ogranak naš posluje i radi, 

Samo treba još da Dom dogradi, 

Da imamo di održat sila 
I pročitat Radićeva dila. 

Da se trgnu naša sela mila, 

I da bi nam sreća poslužila, 

Da mi naše ljude prosvitlimo 
I da bolje dane doživimo 
U slobodnoj svojoj domovini. — 

Ovu svoju pismu završavam 
Vođu Vladka našega pozdravljam: 

Bog mu dao sriču i veselje, 

Da izpuni svog naroda želje, 

Da doživi i stotinu lita 

Kao vođa hrvatskog svog svita. 

Živio nam, pridsidniče stranke, 

Dobri sine od poštene majke, 

Ovo kliče sa Vlašića vila 
Ovo želja odavno joj bila. — 

I Seljačke Sloge pridsidnika 
Ja pozdravljam, on je naša dika. 

Da nam živi Herceg, naša nada, 

Uzor čovik žrtava i rada! — 

Jankovići, kod Travnika Marko Pavlović, pok. Ante, 

seljak-samouk, član Seljačke Sloge 


Ovo Pismo upravljam na Onoga Koji je iz Kupinca Pozvo 
sve Hrvate muške i ženske daše prifate posla te da Podučavaju 
one Koji su u Tami i nevide ono Što drugi Vide a to je nevide 
čitati i pisati takova sam bila ija a evo sada fala Bogu i našem 
Mačeku! Ja u godini 1938 naučila čitati i pisati pomoću moga 
strica Joze Perića i Hercegove Abecedarke kojima neka bude od 
mene fala a od boga plaća Jasam cura od 15 godina pa ćemi 
pismo pomoći pri udaji jer čuše sa momkom dopisivati i upo¬ 
znati njegovo mišljenje i njegovu želju ostajem svima koji su ma 
šta pridonijeli za širenje pismenosti zafalna 


Kolo (Duvno) 


LucaPerić, ćer Franina 

Fala Bogu, imam Početnicu! 

Ja Jure Primorac, sin Markov, samouki seljak iz Kašća 
obćine Vitinske, kotar Ljubuški, naučio sam se čitati i pisati 
na način sliedeči: 

Rodio sam se godine 1912. Moji roditelji bili su vrlo siro¬ 
mašni, a k tome u vrlo zabitnom kraju, u kojem nije bilo osnov¬ 
ne škole, a nema je na žalost ni danas. Moji roditelji nisu bili 
prosviećeni, nisu znali, što je pismenost, te se zato nisu ni sta¬ 
rali ni brigali, da njihova djeca nauče čitati i pisati. Moj stariji 
brat i sestra bili su obadvoje nepismeni. Kad sam bio dječak 
od 8 godina, molio sam moga oca, da mi kupi čitanku, da učim 
čitati i pisati, ali na žalost moj otac nije htio da mi usliši molbu, 
nego me tjerao, da čuvam stoku. Kad je meni bilo 10 godina, 
mislio sam, kako da si kupim Početnicu za čitanje i pisanje. 
Ali na žalost nisam imao novaca, nego sam počeo da kradem 
jaja. I tako sam ukrao danas jedno sjutra drugo iz kuće i skupio 
15 jaja, koja sam poslao kriomice na pazar. Ali na žalost moji 
su ukućani našli novac te mi ga oduzeli. No gdje je nesreće, 
tu je i sreće. Dođem u jednoga moga prijatelj^ i kod njega opa¬ 
zim Početnicu i molim ga, da mi je proda. Pogodismo se lako. 
Za nju mu dadoh 3 voza sitnog kamena, koji sam tukao če¬ 
kićem 3 dana, ali sam bio sav sretan, kad sam se dobavio 
Početnice. 

E, fala Bogu, imam Početnicu, ali tko će mi pokazati či¬ 
tati, kad je skoro sve nepismeno. I ja dođem u moga jednoga 
kuma, koji je bio bolestan od rane na nogi. On je bio čovjek 
pismen i on mi poče pokazivat čitat. Ali evo još jedne nezgode! 
Jer mi kum nije blizu kuće, to sam mora svaki dan da idem 
kod njega. Jutro rano čuvao bi stoku do 9 sati i onda bi stoku 
dotjerao kući, ručao i onda bi otišao u kuma do 1 sat po podne. 

I onda bi opet pošao kući i čuvao stoku. Tako sam radio 25 
dana i naučio sam Početnicu čitati. Na žalost umri moj kum, 
a ja još nisam počeo ništa pisat. No to sam pomalo i sam na¬ 
učio iz Početnice. 

Sada sam i ja poslije toga stupio u boj protiv nepismenosti 
i izučio nekoliko djece. 

A evo danas i pišem pjesme. 

K a š ć e (Ljubuški) 


Jure Primorac sin Markov, seljak 

Samo dobre volje! 

Čitajući naš Seljački dom od 15. srpnja čitam, da je raz- 
pisan književni natječaj za samouke sporazumno između naših 
prosvjetnih družtava Napredak, ABC i naše Seljačke Sloge, 
i da bi bilo poželjno, da se i oni stariji jave, među koje i ja 
spadam. 

Rođen sam god. 1880. u Liki — kotar Gospić, obćina Srni- 
ljan, selo Bužim, a poučavao me je iz početka moj djed, koji 
je i sam bio samouk. Ja se možda kao stariji samouk ne bi 
ni javio, ali hoću da kažem, da nije istina, što nekoja gospoda 
tvrde, da se bez ozbiljnog plana ili naučne metode i pomoći 
države ne može naučit čitat ni pisat. A ja kažem: bez svega 
toga se može, samo jedno je potrebno, to jest dobra volja. 
I kad bi svaka nepismena osoba znala cieniti vriednost toga 
znanja, mi bi za godinu dana imali 2 % nepismenih. 

Mene je vrlo razveselila okružnica našega vođe prošle go¬ 
dine za suzbijanje nepismenosti, što provodi naša Seljačka 
Sloga, koliko radi nas Hrvata, a još više radi naše braće u 
Bosni i Hercegovini, jerbo sam znao, da je kod njih gore nego 
kod nas u Hrvatskoj, ali će se i to — ako Bog da — ukloniti 
slogom i pomoću naših prosvjetnih društava. Dao Bog, da se 
podpuno snizi nepismenost među našim narodom, te da se čim 
prvo ubrojimo među najprosvjećenije narode Europe. 

B i z o v a c (Valpovo) 

Blaž Dasin, seljak 


Op is moga uzrasta. 

Rođen sam 11. studenoga 1895. godine u selu Sarajlijama 
(kotar duvanjski, Primorska banovina). Sada živio sam kao 
čoban (pastir) kod oca i majke mojih pokojnih roditelja. Čuvao 
sam ovce i goveda od 8 godina do 13. U ta sam vrimena učio 
pisat slovo po slovo zimi po snigu, a liti privrćo pločice pa 
šaro. I kada bi vidio kojega žandara ili šumara ili svećenika, 
svakoga bi pito, kako se ovo slovo zove, jer mi je pokojni otac 
kazo, da oni znadu čitati i pisati. Moja narav za tim išla, 
a škola daleko, zime studene, puta pravoga nejma nego blato 
i voda, pa je bilo teško polaziti u školu u Sarajlije na Duvanj- 
skom polju. 


Ivan Mašić, prosvitni povirenik 

Bi vas uvirio . . . 


Bi vas uvirijo, kako sam ja naučijo čitat i pisat. Ka sam 
bijo mali dičak — imo sam svoji 7 godina, — išo sam nediljom 
crkvi sa svojim roditeljim, da slušam svetu misu. Time su moji 
roditelji tili, da se ja bolje odgajam u duhu svete naše vire 
rimokatoličke. Ka sam bijo u crkvi, vidijo sam, kako naš župnik 
uzme nekakve knjige pa prid narodom čita. Ja sam mislijo, 
zašto ne bi i ja učijo, da i ja znam malo čitat i pisat pa da 
ne moram drugog molit, kada mi nešto triba ili mi kakva poziv¬ 
nica dođe. Ka sam došo kući sa svojim ocem, govorio sam mu, 
da me dade digot u školu. Njemu to nije bilo moguće, jer je siro¬ 
mašan a škole nema u našemu selu već samo u gradu, a od 
m p) e kuće je daleko 8 kilometara. U nas bude teška zima, pa 
mi nije bilo moguće samu ić u školu tako daleko. A moj otac 
je znavo malo čitat, pa me je on sam počevo učit čitat i po- 
znavat slova. Tako sam za neko vrime sva slova znavo, a sam 
počevo ji i sastavljat i naučijo sam to, pa već znam čitat. A 
pisat sam počevo ovako: gledo sam u ona slova, koja su mi 
bila napisana, pa već znam i pisat. Nisam išo u školu, nisam 
imo školski knjiga, — samo prvu Početnicu i Glasnik sv. Ante, 
to su moje sve knjige, koje su mi služile za nauk. 

Sad sam veso, što ovo znam, jer radi moje potribe drugog 
ne tražim, a zovem sve one, koji budu ovo čitali, da dobro 
tumače prid onim, koji još ne znaju čitat, da jim reču, neka i 
oni uče, pa će bit sretniji. A kad nauče, bit će n am sretnija 
hrvatska domovina. Molim vas, i vi sami ji podučavajte. 

Lopatice (Livno) Tomo Miško vic 

tajnik Ogranka Seljačke Sloge seljak 


Selo Letka, lipo selo moje. 

Selo Letka, lipo selo moje, 

U tebi se sokolovi goje, 

• Povrh tebe visoke planine, 
Izpod tebe široke ravnine 
I još više Stržanj voda teče. 


Ovo piso Pilip Kovča, samouk 

Čovik izora riba. 


Živimo u miru sa svojim ženami! Na žalost kod nas u Bosni 
ima još nevaljali običaja između ljudi i žena. U nas još ljudi 
ne dadu ženam svojim slobode, jerbo se mnogi ljudi grade od 
žena veći. Treba lake običaje ispustit, a živit u ravnopravnosti, 
kako spada po zakonu Božijem . .. 

Za vrime osmanliske vlade živio u našem selu neki pošten 
čovik Ivan i žena Ivanova Ruža. Ivan i njegova žena Ruža živili 
su dugo u ljubavi i miru. No jedne večeri Ivan se nešto naljutio 
i reče ženi Ruži: 

— Žena ne zna ništa prema čoviku! . .. 

Ta je rič Ivanova bila Ruži dosadna i ona reče Ivanu: 

— Čuješ, Ivane! Nemoj tako ludo govorit! Znam i ja štogod! 

A Ivan će još ljuće: 

4 — Ti ženo, ne znaš ništa i ne možeš ništa! 

Opet reče žena: 

— Ja bi tebe, Ivane, kad bi tila, mogla svezat i izmlatit! . . . 
I još bi te mogla iztirat iz pameti! . .. 

A Ivan na to razsrdi se i reče ženi: 

— Šuti, više ne govori! ... 

I nasta šutnja. Odu šuteći i spavati. A žena priko noći mi¬ 
sli i smisli, kako će se mužu osvetit. 

U jutro je Ivan pošao orati i reče ženi: 

— Ženo, donesi ručak meni, a volovim ponesi sijena. Ja odo 
orat. 

A žena reče: 

— Dobro, Ivane! Biće sve u redu! 

Ode Ivan sa volovim orat, a žena osta kuvat ručak. A 
neoklen naiđu ribari, koji su nosili riba. Žena kupi tri do četiri 
oke riba (to je 4 do 5 kila). Skuvala ona ručak i ponese ga Ivanu pa 
uze i ono riba, što je kupila. A prid polazak sveže glavu svoju 
bilim peškirom, u znak da je glava boli. — Dođe ona na jedan 
kraj njive, koju joj je muž orao, a muž je bio na drugom kraju. 
Ostavi ona na svom kraju njive ručak Ivanov i ručak volovim, 
a ribe ponese na njivu pa ih poče bacat po brazdi. I sve je ribe 
izbacala u brazdu tako, da Ivan nije vidio ništa. I onda žena 
dođe k mužu na dno njive. Pita Ivan svoju ženu: 

— Da zašto si doli ostavila ručak? Što ga nisi amo đonila? 

A žena odvrati: 

— Moj Ivane! Boli me glava. Crko od muke. 

Tad ode Ivan na kraj njive, da donese ručak. Pođe on kraj 
brazde i ugleda ribu u njoj. Začudi se, ali je jami. Ide malo dalje, 

pa opet ugleda ribu, drugu, treću , . . uzme dakako i njih. I tako 
ji sve pokupi. Čudi se on, ne zna dakako, da ih je žena posijala, 
već pomisli, da ih je izorao. Veseo nosi ribe i viče ženi: 

— Gledaj, ženo, što sam izora riba! 

A žena ne kazuje, da ih je ona posijala, već odvrati: 

— Baš si sretan! 

Tada čovik reče: 

— Ajde kući i skuvaj ribe za večeru! 

Ode žena kući, ali ne hti skuvat ribe za večeru već nešto 
drugo. U večer vrati se čovik od oranja i odma pita ženu: 

— Je li riba gotova? 

A žena se učini nevišta: 

— Di je riba?! Ti si pijan, Ivane! 

A Ivan se stane više derat i govori: 

-— Ribu brže daj! Što si od nji radila?! 

-— Bog s tobom, Ivane, ja ribe nisam ni vidila — odvrati 
žena. No Ivan se naljuti i stane ženu tući, te žena jedva pobigne 
u susjeda i reče: 

— Božiji ljudi, ajte u pomoć meni! Eno moj muž izludio: 
mene bije i viče, da je ribe izora. Ja ribe nisam ni vidila. 

Susjedi dođu u Ivanovu kuću. A Ivan se još jače razsrdio. 
Viče i opet ženi: 

— Ribe na sridu! — I stane ženu opet tući i pričati, kako 
je i koliko riba izorao. 

Slušaju ljudi i vide, da Ivan ludo govori, pa ga pograbe i 
svežu tako, da ga je znoj od muke probio. A tad žena njegova 
priđe mu, izvadi iz džepa ribu i pokaže je mužu tako, da je 
drugi ne vide. Kad muž opazi ribu, snažno viknu: 

— Eno ribe, eno ribe! 

Gledaju ljudi, ali ne vide ništa, jer žena brže sakrije ribu. 

Trza se Ivan, hoće da se oslobodi i viče: 

— Pušćite me, ljudi! Ja nisam lud!... Ja ću zaklat ženu!... 

A žena opet iz džepa pokaže ribu na muža, a sakrije, da 
ne vide drugi ljudi. Muž, kad ugleda ribu, hoće da crkne od 
muke i zavika: 

— Eno ribe! Pušćite me, pušćite .. . 

A žena čineći se nevišta čudi se i križa: 

* Ujme Isusovo! Ivane moj, di je riba?!... Ribe nema! 
Ko će ribu izorat?! Bog s tobom, moj Ivane! Sigurno je vrag 
uniša u te, Ivane! Jadna ja, moj Ivane, s tobom!... 

I razumije Ivan, što to žena govori, te viče: 

— Pušćite me, ubiću je! ... 

Borme ljudi još bolje svežu Ivana i sidnu uza nj svezana, 
misleći da je lud. I tako sidili oni dugo, te se Ivan nešto i smi¬ 
rio. Tad će žena: 

— E ljudi, vami je teško ovdi kod ove budale sidit čilu noć, 
već vi Ivana dobro svežite, da me ne bi ubio, a vi ajte kući. 
Ja ću sama sidit kod Ivana. Ja moram... 

Tako ljudi i učiniše, odoše, a osta žena sama sa svezanim 
Ivanom. 

Oboje šute neko vrime, a onda reče Ivan mekim glasom: 

— Ženo, što ti uradi od mene! 

A žena mu odvrati: 

— To ti je zato, što si prija na večer reka, da ti ja ne 
mogu ništa učinit. Eto, vidi, da mogu. Nego ja ću te sad pušćat. 
Ali pamet u glavu i da budemo živit ravnopravno! 

I žena odriši svezana muža. Tako među njima nasta mir 
i ljubav bolja, nego je ikad bila. 

Kovači (Duvno) Mate Ivanković, seljak 


Bieda. 

Nezvani gostu 
na kućnom pragu, 
što mučiš mene 
i dicu dragu! 

Ti, tuga, jad, 
nevolja, glad 
gorčite srce 
moje i diče. 

Pritišćeš miso, 
ne daš nam san — 
mučiš nas 
noć i dan . . . 

O dokle ćeš mučit nas ovako? 

Dokle bit će zlo i naopako? 

Zar dotle, dok nas zemlja ne pokrije? .. . 
Mili Bože, život težak li je . . . 


B i o r i n e (Imotski) 


Stanko Škare, seljak 

Hrvatskim ženama. 

Potrebno je, da svrnemo pažnju našoj djeci, kako će živjeti 
bolje i sretnije, kako će pridonositi blagostanju nama i sebi. Jer 
ova je stvar: ako mi stariji ne podučimo sinove i ćerke, od kog 
više da oni čuju, kako se pritvara blagostanje?! Ovo je prva 
stvar. Uzmimo ovo: Da nisu naša blagopokojna braća Radići opi¬ 
sivali svoja djela, kako bi jih (ih) mi danas čitali. Kako bi mi 
danas znali, što je naša hrvatska domovina, kako bi mi znali, 
što je seljačka sloga, da nam nisu naši stariji ljudi pokazivali 
i opisivali. Zato treba da mi svi držimo se onoga nauka. Sjetimo 
se onizi žrtava, da su one borbe, one žrtve radost našega srca. 
A tu radost da pokazujemo svojim potomcima, pošto na mla¬ 
đima sviet ostaje! Naš mlađi sviet to je naš mirisavi cviet. Treba 
da se ponosimo svojim cvietom, sa našim mladim svietom. Treba 
da mi stariji seljaci i seljanke hrvatske žene, koje razumiju, što 
je hrvatska domovina — treba da svoju tako rekuć djecu podu¬ 
čavamo onizim naukom, kao što su nas podučavala naša blago¬ 
pokojna braća Radići: da se držimo sloge, da se držimo po¬ 
štenja, jer bez sloge i poštenja nema slobode. — Mi stariji što 
uradimo, to će naši potomci još više uzkrisiti. Jer jeste vidili, 
braćo: kad se rodi diete kod nas — našim jezikom zbori, a ako 
se rodi u drugom svietu — drugi jezik govori. Pošto to je stvar: 
što god ko čuje, to i zna, i još suviše, kad se uči. 

Zato, braćo, učimo svoju djecu, da znaju naš hrvatski jezik, 
da šire hrvatsku domovinu, da čuvaju svoje poštenje, osobito 
momci i djevojke da budu kao čisto ogledalo do svoga vjenča¬ 
noga dana, a kada budu žena i muž, da ostanu onako vjerni, 
kako su se zakleli pred Bogom na vjenčanju. Poštivati starije 
svoje, zla nikome ne činiti, to je naša dužnost, da mi i naš mlađi 
sviet uzdrži svoje seljačtvo, ljubi svoju domovinu. Jer tko to 
voli, toga Bog kriesi sve više. Zato treba: ko ne razumi — treba 
mu pažnju razložiti, čega ima da se drži. To treba da razlaže 
najviše majka, koja nosi svoje diete u utrobi devet mjeseci. Na¬ 
kon toga pati se sa djetetom i ovoj svojoj patnji ona se veseli, 
da će se njime uznositi. A kako? Kada ga ne bi učila onome, 
čemu se veseli, od kud da joj dođe veselje?! Kada diete počne 
progovarat, treba, majko, da promisliš, što ćeš nagovarat diete 
svoje ne samo za ono malo vrieme, za oni dan, nego za cielo 
vječito vrieme, da tako budeš sretna i vesela, da bude patnja 
na radost, kao što su nam radost djela braće Radića, kao što je 
naš liepi ponos pradjed Matija Gubec, koji je spaljen radi se- 
ljačtva, kada je branio poštenje od našije djevojaka i žena. 

Ugledajte se, hrvatske seljačke majke, u našega velikoga i 
neustrašivoga dra Vladka Mačka, kako uzdrži svoj narod ne¬ 

popustljivo. On radi samo ono, što je pravo za nas sve. I kako 
on nas uči, tako i mi podučimo svoju djecu, a naša će djeca 
svoju, da idemo pravim putem, da se držimo sloge i poštenja, 
pa će doći i do slobode. 

Odžak (Livno) 

Boja Ćurak, predsjednik ogranka SS 


Divojka seljakinja . . . 

Oj Hrvatska, naša zemlja mila, 
daj o Bože, uvik sretna bila! 

Lipa ti si naša domovina, 
stare slave naše didovina! 

Bračevići, moje selo milo, 
u tebi sam podgojila tilo, 
nisam ti ga gojila za diku — 
otac mi je skovao motiku: 

»Ćeri mlada, kopaj vinograde, 
tako tvoje drugarice rade!« 

Majka mi je dodala vreteno, 
da opredem na sebe odilo. 

I još k tome moja majka mila 
ovako je meni govorila: 

»Ćeri moja, tanku žicu pređi 
i uz prelo sitni vezak vezi, 

igle pleti i uzdrži kuću 
i za zimu pleti toplu guću! 

I još, ćeri, budi Hrvatica 

ti i tvoja — što porodiš — dica! 

Marija Žmirić, seljakinja 


Braćević (Split) 

Mladiću, kako ti nisi u školi? 

U kratko ću da opišem, kako sam naučio čitati i pisati. 

Za vrijeme svjetskoga rata u našem je mjestu Stravči bila 
zatvorena škola. Zatvorila se, čini mi se, godine 1915. Dobro se 
sjećam, da su me bili upisali u školu. I pošao sam u školu i na¬ 
učio jedno slovo »i«. Škola osta zatvorena do godine 1920., a 
tada otvori se te nastade popis školske djece. Ali na žalost 
mene taj popis ne zahvati, jer sam premašio dvanaestu godinu. 
Iako sam bio ludo malo dijete od kakvih 12 i pol godina, nisam 
znao, što valja škola i koliko čovjek više vrijedi, ako je pismen, 
nego onaj analfabeta, — ipak mi je bilo žao i te kako žao, što 
me nije škola zahvatila. 

Išao sam na pašu i tužakao se svojim drugovima, da mi je 
težko, što ću ostati nepismen, a ovi mi se počeše rugati riječima: 
»Vidi ga, što je lud! Što to govoriš! A ne znaš, da si sretan, što 
ne ideš u školu. Da ti znaš, kako je u školi, ne bi to govorio 
nego bi se veselio, da te nije zakačila. Da ti znaš po koliko mi 
dobijemo gerice (batina po rukama), ti bi rekao: A kako sam 
sretan, što me to mimoiđe«. Ali na sve te riječi ja ne izgubih 
volju za školom. 

Jednoga dana ja bijah na paši pokraj seoskog puta i putem 
naiđe tadanji naš knez seoski pak mi reče; 

— O mladiću! Kako ti nisi u školi? 

A ja mu se počeh tugovati, kako me nije škola zahvatila, 
jer sam prošao dvanaestu godinu. A on mi reče: 

— Pa bi li tebi bilo milo učiti čitati i pisati? 

A ja rekoh, da bi. 

— Dobro — reče knez. — Kad je tako, možeš naučiti. 

A ja začuđeno odgovorih: 

— Pa kako da naučim, kad ne pohađam školu! 

— Lijepo — reče knez — Neka ti otac kupi Početnicu i 
pločicu pa se uči sam uz pomoć svojih ukućana, susjeda i pri¬ 
jatelja. 

I knez produži naprijed, a ja ostah u dubokoj misli, kako bi 
ja to naučio i hoće li se ikako dati na taj način naučiti. U toj 
misli ostah duže vremena. Kada sam došao kući, kazao sam 
svojim ukućanima, što mi je rekao glavar (knez), pak zamolim 
oca, da mi kupi Početnicu i pločicu, da učim. Otac mi je to sa 
zadovoljstvom odmah nabavio i ja nastavih rad. Preko dana 
bih sam prepisivao slova iz Početnice na pločicu, premda nisam 
znao, kako se pojedino slovo zove. U večer bi mi ukućani po¬ 
kazali po nekoliko puta pojedina slova. I odma mi pođe za 

rukom te kroz neko vrijeme naučih sva slova napamet pak 
nastavih dalje sa vježbanjem u pisanju i čitanju uz pomoć dru¬ 
gih. — Znam, da sam sigurno mnogima više puta bio i na do¬ 
sadu sa mojom »studijom«, jer ja nisam nikoga pitao, da li je 
raspoložen, da mi štogod pokaže, nego bih rekao: »Molim vas, 
pokažite mi ovo ili ono!« — Vrlo dobro se sjećam, kad sam 
jednoć zamolio jednoga prijatelja, da mi nešto pokaže, a on je 
sigurno bio umoran od poljskoga rada pa mi malo oštrije odgo¬ 
vori: »Hajde da — pokazat ću ti, ne bi li Bog dao, da postaneš 
»profesor...« 

Eto kako i na koji način ja naučih čitati i pisati. 

Sretan sam, što sam kao dječak imao želju i dobru volju 
za knjigom a uz to i dobre prijatelje, koji su me učili, kojima 
se najljepše od srdca zahvaljujem, svima skupa, a napose na¬ 
šemu dičnome, starini ondašnjem knezu Ivu Matkoviću, koji mi 
je pokazao put k prosvjeti. 

Kada se sjetim, kako sam lahko mogao ostati analfabeta, 
sav protrnem, jer danas vidim, što mi valja ovo, što nisam slijep 
pri zdravim očima. Vidim dakle, što vrijedi pismenost i da je 
bez toga čovjek nesposoban za čovječanski život. 

Tko je neprosvijećen, taj je i nevrijedan i nesposoban kako 
za politički tako i za gospodarski rad itd. Prosvjeta je temelj 
svakog dobra. 

Roditelji! Vodite računa o vašoj djeci! Ako nemate osnovne 
škole u svome mjestu te na taj način nemate prilike da školujete 
svoju djecu, poduzmite sami sobom akciju i prosvijetite svoju 
djecu te ih tim putem osposobite i pripravite na život dostojan 
čovjeka. Učinite li to, učiniste najveću roditeljsku dužnost i naj¬ 
veće dobro, što ga može roditelj dati svomu djetetu. Ne učinite 
li to, vi ste najveći neprijatelj svoje vlastite djece, jer ih bacate 
u tminu . .. 

Čovjeku je pismenost uvijek dosta vrijedila, a nada sve 
danas u ovim težkim vremenima u danima kritičnim u borbi za 
bolju budućnost, u ovim odlučnim časovima, kada pojedinac pa i 
čitavi narodi budno gledaju u svoju budućnost, kako bi jedni 
druge zaskočili. .. Težko onomu, tko nije prosvijećen. 

Mi smo Hrvati sretni, što imamo mudroga i vjernoga vođu 
dra Vladka Mačka, koji neumorno radi kako na političkom tako 
i na prosvjetnom i na gospodarskom polju za sreću svojega na¬ 
roda, svoje domovine — Hrvatske. 

Ivo Martinović, tajnik org. HSS 


Dube (Konavli) 

Pisma o smotri na Duvanjskom polju. 

Čoban gleda sa Vrana planine 
Od Mijata Tomića pećine. 

Pa promišlja te stare davnine, 

Na duvanjske pogleda ravnine. 

I promatra to široko polje, 

Iznenađen oće vidjet bolje, 

Jer je polje u drugom obliku, 

Čitavo je prominilo sliku; 

Ta o ničem prije nije znalo, 

Sad golemo čudo ugledalo: 

Nasred polja o izodu sunca 
(Sa najvišeg promatra vrhunca) 

Kao oblak vije se zastava. 

Između nji zeleni se trava 
U blizini žita i livada. 

Gleda čoban, ali ne zna, što je, 

Pa on druga brže pitat ode: 

»Reci, druže, što je ono tamo?« 

A drug veli: »»Ajd da pogledamo!«« 

Čoban ne će: »Oto nije. zgodno! 

Može biti da nij' ni slobodno. 

To } sastanak kakvi velikaša, 

Za kog nije ta odora naša. 

Naš zagrnjač nije za tog mista, 

Kad se tamo mnogi barjak blista. 

Daleko su, pa se ne zna boja, 

Pa se bojim tamo nepokoja«. 

A1 drug veli: »»Tu baš nema straha: 

Ono naša zastava je prava. 

Gledaj, eno: trava se zeleni... * 

Donja plava ... gornja se crveni. . .«« 

Dok su tako bili u raspravi, 

Zemlja tutnji — auto se javi. 

I to ide od zapadnog kraja, 

Od sunčanog poznaje se sjaja: 

Na putnicim seoska odića. 

To veseli obadva mladića. 

Upoznali zastavu po boji, 

Po opremi, da su ljudi svoji. 

Postadoše odma dobre volje, 

Zagaziše u Duvanjsko polje. 

Narod sa svojim prvacima skuplja se na smotru. 

Nekoliko skrenuli koraka, 

Pomoli se hiljade barjaka 
Domovine oda strana sviju, 

Na Duvanjsko polje da se zbiju. 

Jedno jato leti automobila, — 

Bi ti reko: digli se na krila. 

Idu ravno od Zagreba grada 
Baš na mjesto, di će biti slava, 

Di ) seljačka smotra zakazana. 

Još na Duvno nisu pali 
I »živio« pozdrav mi im dali, 

Nova četa eno podigla se. 

Svak bi reko: zemlja probila se 
Od velike iz motora zuke 
te pivanja i junačke uke. 

Eto, brate, silnih junačina, 

U Duvno su došli svi iz Livna. 

Još kolona za njima se ita, 

Što dolazi od hrvatskog Splita. 

Tu ti ima dvadeset auta 
Nakrcati(h) Dalmatinca ljuta, 

Sakupljeni(h) iz više krajeva, 

Di s’ hrvatska uviek pjesma pjeva. 

Na autim zastave blistaju, 

Dalmatinci neka se poznaju. 

A za njima opet Dalmatinci: 

Od Makarske domovine sinci, 

Od Zadvorja i grada Omiša. 

Iz oblaka kad bi pala kiša, 

Ne bi mogla cestu da pokvasi 
I da na njoj prašinu pogasi, 

Sve naroda što se tu nalazi, 

Svak bi moga da po suvu gazi. 

Tu ) od Duvna do Buškoga Blata 
Puna cesta rabrije Hrvata, 

Među njima mnoge Hrvatice 
I još majke od šestero diče. 

Svaka žuri na Duvanjsko polje, 

Ne bi r pismu odpivala bolje 
Nego drugi gradovi i sela. 

Baš ponosna žuri i vesela, 

Određeno da zauzme misto 
I svakome da dokaže čisto: 

Evo pisma naši(h) pradidova, 




Cisto naša — nije tuđa, nova! 
Evo naša i stara oprema, 

Kojoj ravne u dućanu nema! 

I još našeg evo vitog kola 
U njem skoka i sitnoga oda! 

A1 tko ono sad na Duvno stiže? 
Istok ječi, rek bi zemlju diže, 
Jeka stoji, planine odlažu — 
»Hercegovci idu«, tako kažu. 

Baš na pogled sela Bukovice 
Ugleda se oblak trobojnice, 

Auti se cestom poredali 
I šoferi svu brzinu dali. 

Oko deset kilometri puta 
Zauzeta cesta od auta. 

Ti bi reko: čila cesta gori, 

Nek se vidi, kako s' Hero bori. 
Pisma zvoni, jeka do nebesa, 
Hercegovac ponosan ustresa. 

A kad daju poklik vođi Mačku, 

Ko topovsku ti osjetiš jeku. 

Ti su ljudi jaki i grlati, 

Prava braća, pošteni Hrvati. 

A pred njima Smoljane Bariša 
S pet hiljada ljudi je naiša. 

Od Mostara do Duvanjskog polja 
I družina bila mu najbolja. 

Pa su došli braća Imoćani, 

U prve su redove birani. 

I došli su u velikom broju, 

Da pokažu tvrdu vjernost svoju 
Prema vođi i seljačkoj stranci, 

A protivnik da s’ na stranu baci. 
Pa za njima obližnji seljaci 
Ko i naši nekada junaci 
Sa barjacim i još na konjima. 

Na svakom ji putu mnoštvo ima. 
Na hiljade zajedno ji bilo, 

I na misto sve se jedno zbilo. 

U zajedno kad bi ji pogleda, - 
Ta divota opisat se ne da. 

Taj je prostor seoska ispaša, 

Kud goveda pasu i alaša, 

Čilo lito komodno se kriću, 

U vlasništvo nikada ne tiču. 

Tu hiljadu dunuma imade. 

Plodovi najslađi 4 

Mnogo drugi(h) ljudi tu se nađe 

I iz svakog hrvatskog grada. 

Taj sav prostor pritiskla je slava. 
Tu je bio čovik do čovika. 

Viditi ji — baš je bila dika. 

Svaki sluša seljačkog redara 
Kao nekad bečkoga stražara. 

Kad se blizo čili narod sliže, 

Opet auto zagrebački stiže, 

Dvoja troja kola još ga prate, 
Među braću padoše Hrvate: 

Došli Erceg, Pernar, Šutej Jure 
Gledat smotru seljačke kulture. 

Da si, brate, čuo, što bi tada, 

Ti bi pito: Da 1* to gora pada? 

II to more u brigove udara? 

II se možda i nebo otvara? 

Nije šala, četerest hiljada 
Sve u jedno grlo viknu tada: 
»Slava Stipi, koj je za nas strada!« 
Kada taj je prvi poklik pao, 

Drugi odma: Živio nam Maček, 

Što je svlado protivnika jačeg! 
Svima nama on je sad na čelu — 
Jedan vođa gradu a i selu. 

Treći poklik Ercegu Rudolfu, 

Što s nas skida putilicu kovnu 
I ozdravlja sve Hrvate slipe 
Po nauku pokojnoga Stipe 
I njegova vridnog brata Ante — 

Svi seljaci njega dobro pamte. 
Tada poklik, ko da Vran se trese, 

A Šuteju srce se uznese. 

Ti si, Jure našeg Duvna dika, 
Narod voli svoga zastupnika. 

Ti se nisi u svom radu smeo, 

Ko te gleda, odma je veseo. 

Svud je pogled tvoga bistrog oka, 
Svud je tvoga junačkoga skoka. 

Ti si, Jure, mio nama svima, 

Fala Bogu, kada taki ima : 

U našemu seljačkom pokretu 
Mogu svaki napad da pometu. 

Peti poklik zastupnicim svima, 

Sto ji(h) Maček oko sebe ima, 
Osobito Ivanu Čelanu, 



Što je uvik junak na megdanu. 

Narod viče: Da te nije, Ivo, 

Oko Duvna da se nisi skrivo, 

Manji broj bi ovdi pismu pivo. 

Sad pivaju tu Slavonke bile 
I druge ženske domovine mile. 

Što je davno priča Ančić Pile, 

Sad su mu se riči ostvarile. 

Njeg držimo za ponos i diku, 

Ovaku nam prikazivo sliku, 

A još prije petnest godinica — 

Nij' ko drugi bio izdajica. 

Sad kolonom zapovieda Pile 
A od naše domovine čile 
Nasred slavnog Duvanjskoga polja, 
Što ) hrvatska odlučila volja. 

Dolazak američkih Hrvata i Sinjana. 

Narod svrstan, smotra da počima. 

Ali viču: »Još nam družtva ima!« 
Baš pred nastup pjevački(h) zborova 
Netom braća dođoše nam nova 
Iz Sjeverne zemlje Amerike. 

Ne mreš ji se nagledat od dike. 

Dva auta i dvi su zastave, 

Zlatne kite do zelene trave, 

Na barjaku neki zlatni ora, 

Svaki viče; Sloboda bit mora. 

Zastave su tuđega porekla, 

Što su braća u toj zemlji stekla. 

Sto pedeset zajedno momaka 
Putovali dvadeset konaka 
Pradjedova pismu poslušati, 
Tomislavu kralju počast dati, 

A na mistu, di se on krunio, 

Di ) sad seljak smotru učinio. 

Dočim braća k nama stigla ta su, 

Sve zavika u jednome glasu: 

»Živili nam i došli nam dobro! 

Bio svaki nama brat i pobro! 

Našoj braći iz tuđine fala, 

Kad pozivu su se odazvala. 

Po nalogu seljačkoga vođe 
Preko mora može da se dođe 
I potrošit dolara hiljadu, 

Protivnici neka dobro znadu, 







Da na ništa Hrvat ne polaže, 

Kad je nužda »on svakomu kaže: 
Ja sam eto pravi rođen Hrvat, 

Pa od svuda mogu vam doprhat, 
Od ovuda ili od onuda, 

Jer rođena mene veže gruda, 
Hrvatska me porodila mati, 

Želim s braćom mojom se sastati 
Na sredini hrvatskog kraljevstva, 
Nek odpanu sa njizi prokletstva. 

I da više pod tutorstvom nisu. 
Treba jednoć znati, oni di su: 

Da su oni baš u svojoj kući 
I za borbu da će ostat vrući. 

Ova kuća samo je njihova — 

Nit agina, niti je begova, 

Nit gospodskog kakva vlastelina, 
Već hrvatskog seljačkoga sina. 

Nek ostanu naši i gradovi! 

Bit ne ćemo ničiji robovi. 

Robstvo, braćo, tolko snage nema, 
Čim se narod za pravice sprema. 

Ili mora postojat pravica, 

Ili svakom šuma i glavica! . . . 

Malo vrime tako potrajalo, 

Te nam srce s braćom se spajalo, 
Ali eto drugi auto stiže 
Od kotara, što nam je najbliže, 

A od Sinja hrvatskoga grada, 

Di je uvik progonitelj strada. 

Za tim kolim još četvera idu, 

Te i ova ravnom Duvnu siđu. 

Kad krenuše sa brda privale, 

Svi rekoše: oni se ne šale. 

Auto leti kao soko sivi, 

Govori se: Tu s’ Hrvati živi! 

To s’ Sinjani, a ti su delije, 

Kojino su poznati od prije. 

Još za sile otomanskog cara, 
Sinjanin je po deset obara 
Sve narodni(h) pusti(h) izilica 
Iz vremena oni(h) poturica. 

Kako onda poturice one, 

Tako ove isto danas gone. 

Sinjanin je tu na čelu stao 
Doktor Smolić i s njim Krče Pavo. 



Smotra počinje« 

Dočim barjak i to družtvo stiže, 
Marko Čondrić na noge se diže, 

Te od srca daje pozdrav svima, 

Za tim proglas: Smotra odpočima. 

I jo;š riči nekoliko baci: 

Po redu će nastupat ogranci, 

Pa nek narod sada dobro gleda, 
Kako treba seljak da izgleda. 

Nek se sjeti, što je nekoć bio, 

A kako se sada osvistio. 

Ne b’ mu dali u stara vrimena 
Nit dva vola da čuva šarena 
I da bude kakvom gazdi sluga, 
Uvik luđak i vječita tuga. 

Ali danas drugačije ide, 

Na tribinam seljaci se vide 
Pa seljačke potribe iztiču, 
Učiteljem vazda »Slava« viču, 

Koji su im oči otvorili 
I prokletu krivdu oborili. 

Učitelja oba su poznata, 

To su bila dva Radića brata, 

Jedan Stipe, a drugi je Ante — 
Naši mlađi neka dobro pamte. 

Sad preuze Maček Vladimire, 

Što se svakoj sili odupire 

Sve sa pravdom a ne sa batinom, 

Sa dokazom i pravom istinom. 

Tako Marko ote riči reko, 

Zbor do zbora poredan pa čeka. 
Okrenu se Marko pa se smije, 

A na podij idu Sarajlije« 

I sad evo što narod ugleda: 

Pravi seljak, a lipo izgleda 
I na njemu seljačka oprema, 
Takve nigdje u dućanu nema. 

Vidi seljak, da sja sunce žarko, 
Dok je ovo sastavio Marko. 

Kad je mogo on to da postigne, 
Oće seljak brzo da se digne. 
Dočim prvi zbor nastupi gore, 
Poklik pade, pisma se otvori, 
Pisma jasna, a odića krasna. 







Odpočeše dva mužkarca glasna, 

Ni sam ne znam, što bi o svem reko: 
»Deder da ga zapjevamo seko!« ... 
Odpjevana divno i veselo. 

Iza njizi dođe Blažuj selo, 

Zapiva se, brate, pisma vruća 
»Poturči se Vidovića kuća«, 

I ta ) pisma primljena veselo, 

Te dolazi Eminovo selo, 

»Dobro družtvo«, sa strane govore. 
Zapivaše: »Oj javore, zelen bore!« 

I ta pisma u redu proteče, 

Čondrić Letki, nek nastupi, reče. 
Dočim Letka na podijum pade, 

Dobro im se zapjevati dade, 

Tad je bilo oko pola dana, 

Pisma ) bila: »Čuva ovce Stojana«. 

U nji nošnja bila ) dosta fina. 

Sad Šujica od kotara Livna, 

I na njima aljine su stare, 

Pivali su: »Što ti radi Mare«, 

Družina su lipo odivena. 

»Doletila dva goluba malena«, 

I tu pismu lipo su pivali, 

Uz to kolo lagano igrali. 

Istom oni završili, pobro, 

Od naroda im priznato dobro, 

Opet Čondrić narodu naglasi: 

Zbor pjevački Podumski dolazi: 

»Na dvoje se sunce razdvojilo«. 

Lipo ji je pogledati bilo. 

Još pivali pismu: »Pala tama« — 
Radosno ji porodila mama! 

A za njima tad Zagoričam 
Od Čondrića bili su pozvani, 

»Poljem legla ditelina trava« 

To ) hrvatska stara pisma prava. 

Pa za njima Lfuhimčić dolazi, 

Njivu pismu svaki dobro pazi: 

»U javora duge grane« 

Tu su riči dobro povezane. 

Još o lanu i Jurjevu danu 
Zapivali oni nasmijanu. 

Pa za njima Grborezi selo, 

I to družtvo bijaše veselo. 

Pjevali su puni drage volje, 



»Oj Duvanjsko ravno polje«, 

Te tepsiju postavili dolje. 

Jedna ruka tu tepsiju mica, 

Uz to pismu pivaju od srca: 
»Gnizdo vila tica lastavica«. 

Iza toga igrali su malo. 

I u redu sve im je izpalo. 

Tad Lazina stolačkog kotara 
Zapivala, ko da s’ Vran obara: 

»Ja imado djevojku jarana«. 

Baš ji fale oda sviju strana. 

Tri mužkarca ovo su pivali 
I još jednu pismu nadodali. 

Sad Trebižat a kotar Ljubuški: 
Same ženske pjevale bez mužki(h): 
»O jagodo, zavo moja«, 

Da se nikad ne pomete koja, 

Te »Ja imado brata i jarana« 

I ta pisma dobro odpjevana. 

Sada selo dolazi Gorica. 

Nekoliko mužki(h) i curica 
Zapjevaše tu pismu veselu: 

»Ja kraj mora sadi vitu jelu« 

Još se uz to kolo odigralo, 

Odigralo dobro odpjevalo: 

»Ajd u kolo, ko ć' u kolo«. 

Pa trinesti dolazi Grabovnik. 

Svaki širok i u stasu velik — 

Tri mužkarca pjevali zajedno, 

To je bilo viditi izgledno: 

»Curuj curo, dok si u matere« 

I ovu su pivali do mire. 

»Oj divojko, moje janje malo« 

I to im se zapivati dalo. 

Četrnesti dolaze Vm)ani 
Zbor mišani, ali su obrani. 

Lipo im se zapivati dalo: 

»Oj divojko, moje janje malo« 

Neg Grabovnik drugačije malo — 
Iza pasa diple uzeli su, 

Što jim dobro odobrili svi su. 

»Del divojko, đel dušice«, pobro, 
Staro kolo kretalo se dobro. 

Sad nastupi zborić sa Lovrića, 

Ali stara nije im odića. 

Cure mlade, vište za parade. 













Jedna doljna pisma im izpade. 
Dobro ) bilo, popravit se dade, 

U glavnome pivati se znade. 

Sad šesnesti dolaze Rokovci: 
Mlade cure i slavonski momci. 
»Kuma dvori gizdava divojka« 
Odpočima jedna ti plavojka, 

A družina ostala je prate, 

Zatim drugi preuzima, brate, 

Onda »Žito žele tri jetrve«, 
Odpjevaše Slavonke vesele. 

Odigrali kolo kolendara 
Po sviranju jednoga gajdara. 

Vrlo fina pjesma im izpade, 

Poznaje se, dTkruva imade. 
Sedamnesti dolaze Jankovci, 

Zbor mišani: i cure i momci. 
»Sunce žarko, je si 1’ obasjalo«. 

I narodu to se je dopalo. 

Druga pisma za tom: »Listaj goro«, 
Pa se onda odigralo kolo. 
Osamnesti zbor bosanskog Šamca, 
Pjevala su dva omlađa starca 
»Moj đerđanu, moje zlato suvo« 
Zvučnim glasom, da je narod čuo. 
K tomu još se ta popjevka doda: 
»Zakošena zelena livada«. 
Devetnesti stupi zbor iz Kola; 
Mlade cure i momaka pola. 

Na njima su toke i ilići, 

Pjesma im je: »Urodili lišrijačići«. 
Još izveli »Pletikolo« pismu, 

(Kao plamen odora im blisnu) 

»Ajde društvo plesti sitan tanac«. 
Pozvekuje, puca im i lanac, 

Na leđima škripa anterija. 

Baš su bili fina mlađarija; 

Mladi momci i cure Duvanjke, 

Svi na noge obuli opanke, 

I sva stara odora im čista. 

Milo mi je, kad su od mog mista. 

I tada je svršilo pivanje 
I narodu sve dato na znanje. 

Tada Erceg na podijum skoči, 
Veselosti pune su mu oči, 



Zadovoljstva i srce i duša. 

Glasno reče, čili narod sluša: 
»Čestitam ti, narode hrvatski! 
Svakog primam u zagrljaj bratski. 

I najljepša nek vam bude fala, 

Kada ste se braća odazvala! 

I čestitam, braćo, na uspjehu 
(Sve govori u veselom smiehu) 

Ne Seljačke izpred Sloge samo 
Već od vođe, koga mi imamo, 
Predsjednika čitave porote!« 

Poklik pade, sve se grla lome: 
»Živio nam Maček Vladimire!« 

Ode jeka, poljem se prostire, 

Preko Vrana na Hercegovinu 
I obiđe čilu domovinu. 

Neka svatko uviri se tada, 

Koliko je u Duvnu hiljada. 

Sigurno se mnogi tomu čudili,.. 
Nek sastavi on pedeset ljudi! 

Opraštanje i razlaz nakon smotre. 

Tad s narodom Erceg oprosti se, 
Nakon toga malo odmori se, 

Nešto ruča i napi se vode. 

S njim zastupnik Pavlek je Miškina 
I profesor Martinić Ante. 

Kudgod prođe, njega ljudi pamte 
I lako mu upoznaju ime 
Govoreći: Moglo bi se s time. 

Tu i tajnik Premužić inženjer, 

Što narodu daje dobar primjer. 

I Bratanić s njima skupa sidi, 

Baš bi reko, da daleko vidi, 
Iztražuje najmanju sitnicu, 

Vidi mu se veselost na licu: 

U redu je protekao poso, 

Nije džabe iz Zagreba došo. 

Svi su jili i svi nešto pili, 

Na ledinu kao kosci sili. 

U blizini zastupnici mnogi, 

Prijatelji svi Seljačkoj Slogi, 

I ostali narodni prvaci, 

Oko njizi ko oblak barjaci. 








Ja sam isto u blizini bio 
Pa i ne znam, sve što sam vidio, 
Samo nešto reći ću poprično, 
Jednom rićju: Sve je bilo dično. 
Svita, kolik na nebu oblaka, 

A pribrojit ne možeš prvaka 
Iz hrvatskog svakoga kotara/ 

Kogod kaže, taj se ljuto vara, 

Da nij* bilo više, nek se kaže. 

Krivo reći nikom ne pomaže, 

U pet sati preko dana pola, 

Te počeše odilazit kola. 

Isto ) nako bilo, kad su pošli, 

Ko u rano jutro, kad su došli. 

Tad se Erceg autu uputi 
I sa njime prije spomenuti 
Pratili ji skupa do auta, 

»Sretno došli« — rekli ovog puta — 
»Sa družinom do Zagreba grada 
Muški, ženski i sva momčad mlada!« 
Svaki viče: »Sretno putovali!« 

I mnogi su poklici padali, 

Izručeni i mnogi pozdravi, 

Ali uvik svakom je u glavi: 
»Pozdravite našeg dičnog vođu 
Odma oni, koji prvi dođu! 

I dajte mu sve točno do znanja, 

Da ne ima šale u Dunjana, 

Jer uz Duvno stoji blizo Livno, 

I kod nji će biti uvik divno«. 

Netom auto pram Zagreba pođe, 
Poklik pade u čast dičnog vođe. 

Tada svaki uputi se kući, 

Sad najveći poslovi su vrući, 

Ovdi više ništa pivat ne ću, 

Ako j dobra, ja ću drugu veću, 

Ako nije, ne piš’te u grije: 

Svi znate, Grabovica di je, 

Da je u njoj naobrazba gola — 

Sad se zida »Dom« i s njime škola, 

I opet se dovršiti ne da. 

Ja sam ovo sabro kod goveda. 

Sada mi je četerest godina. 

Želio bi da naučim sina. 

Do viđenja! Ajde napred samo! 

Kakvi jesmo, drugom se ne damo, 

Grabovica (Duvno). ^ 

Ante Ivančić-Japan, seoski pjevač 


Radost. 


Pomoz Bože i nedilja sveta 
i svi sveci u dvanaest miseci! 

Odkada je zapivala vila, 
veća radost nami nije bila. 

Virujuć u pravednoga Boga 
potribna nam prosvita i sloga. 

Uči, sinko, poznaj slovo svako, 
pa ćeš vidjet, što je dobro vako! 

Tebi, ćerce, ne triba iglica, 
već ti triba kreda i tablica! 

Pa kad svatko naučimo pismo, 
vidit ćete, da robovi nismo ,.. 

Lani knjiga dođe od radnika, 
do po sela obađe mu majka, 
da pročita, što joj sinak piše; 
ko pročita, ne će da napiše — 
eto majci nevolje i više! 

A sad piše i maleno dite, 
pa ne triba da se drugi mite. 

Moremo se promisliti i sami, 

Ko nas uči, da imamo znanje, 
ko ostavi i kuću i stanje. 

Dobro znamo, to je naša dika 
od Čelana, našeg zastupnika. 

Ja pozdravljam našeg predsjednika, 
koji nam je i otac i majka. 

Kogod uči, ja pozdravljam svakog — 
svi vidimo, da je bolje vako. 

Pisma moja stala je u kratko: 
primi pozdrav, predsjedniče Vladko! 


L i š t a n i (Livno) 


Boja Štaker, seljakinja 

Dobra volja i malo truda. 

U »Seljačkom domu« u broju 31. od 15. srpnja 1938. čita 
sam pitanje: Kako smo stari ljudi u prve dobe bez škole na¬ 
učili čitati? Lipo. Dobra volja, malo truda. Stara poslovica 
veli: Zrno do zrna pogača; Slovo po slovo i eto rič. 

Bio je ovaj početak. Doša je jedan školan iz Kosinja su¬ 
sjedu služiti. Moglo mu je biti 13 do 14 godina. Znao je čitati 
i pisat. Terali smo skupa marvu na pašu. Onda je bilo slobodno 
pašarenje, kud si htio, a ne kako danas: čim stupiš korak u 
šumu, odmah zaplena marve. Sada sam se mislija, kako bi 
poče ja učiti. Osta sirota od 7 godina. Slaba nada. Os ta sa 
stricom u zadrugi. Kako ću doć do papira, kakav bio? Dobijem 
pisaćeg papira. Napravim od jelovih daščica 10 cm kvadro, 
kako sam moga nositi u njedrim. Sada mi je spomenuti gore 
školan napisao slova: štampani i pisani a b c i tako dalje. Tako 
je moj početak nauke. Škole nisam niti izvana vidio niti sam 
znao, što je to škola — mislio sam . .. Bilo mi je 15 godina, 
kad sam počeo učiti. 

Takih je bilo nas samouka muškaraca i ženskih u mom 
selu najmanje 15 po sto. A koji su naučili čitati i pisati, bili su 
visoki ljudi: bilo je lugara, nadlugara, oružnika, vinanca, nad- 
cestara, šumskih poslovođa kod raznih tvrdka, dobrih majstora 
sve bez vanjske nauke, planinarskih poduzetnika i tako dalje. 
Moga bi vam nabrojiti po imenu pojedinca, kada bi trebalo. 

Ja sam rođen god. 1863. Dorastao sam do vojničtva, asen- 
tiram u vojničtvo 19. godine prve leve god. 1883 Jelačiću 
79. regimenti 2. kompanija 1. batalion. Vorikujem na Rieku. 
Tamo sveršim regrutsku muštru, onda na velike ibunge pješice 
priko Grobničkog polja u Karlovac, Gradišku, Požegu, Bjelo¬ 
var. Sa ibunga se vratimo u Otočac, di sam dovršija, to jest 
odslužija 3 godine i 3 miseca. Bio sam kod bivše vojske unter- 
oficir ko kapural. 

Doša sam kući. Naravno oženija se, radija domaće posle. 
Neko vrime kirija. Potle bija kod tvrdke poslovođa. Opet po- 
minjem: narod me obljubi. Bio sam zidar za domaće radnje. 
Pravija sam ćisterne, poduzimao javne državne radnje: škole 
i druge razne popravke. Za zidarski posa dobijem uvjerenje 
od inžinira. Sada je bilo puhnulo: nastavim stolarsku radnju. Bio 
sam od naroda obljubljen, zadovoljavo domaće radnje. Izučim 
3 naučnika po 3 godine. To su bili Jandre Turina, Ive Volković, 
Ive Rukavina. Sada su počeli smetati. Dobijem svako pravo na 
moj rad . .. 

Sada sam tvrdi starac od 75 godina. Nišan za zabave, 
nisam za kolo ni za babe — a za divojke pogotovu. Nema po¬ 

moći nikakve od nikud. Sidim na klupi, prodajem sitne stvari: 
bdnbone i tako dalje. Treba da već danas imam kakvu pod¬ 
poru za svoje marljivo nastojanje. 

Bio je u mom selu odaljen 3 do 4 kilometra daleko jedan 
stari čoik. Ime je ima Mate (Vukelić Škrbo). Taj je za bivše 
vojne krajine valjda poodija školu. Taj starac bio valjan čovik, 
zna je čitati i pisati, govoriti i nimački. K njemu su odili samo 
blagdanom. On je učija i pokaživa u svojoj kući i tražio je 
od kralja podporu. I neku malu podporu dobije godišnju. I ja 
sam mu bija svidok, da je i mene upućiva nauki. 

I tako je kod nas u mom selu tekla nauka čitati i pisati. 
Sada je napravljena škola u selu Oltari. Tamo dolaze dica sa 
svih strana sela. Odpočela je obuka se obdržavati 1913. godine. 
Sada malo tko da ne zna čitati. Svi znadu osim stari baba, 
a koje nije već briga niti za čitanje niti za ništa, samo misli, 
da bi dobila malo kave, a nije ni čuditi se, jer je velika osku¬ 
dica od svega: ulupa je sve strani kapital. Babe vele, da je 
bolj, da bi ji nestalo, da ne vide ovaku nepravdu. A opet druga 
veli, da joj je samo čuti, da bude svak u svojoj kući gospodar. 
Živila baka! 

Kada se je počela osnivati organizacija Hrvatske seljačke 
stranke, onda sam bija predsjednik kao što sam danas odbor¬ 
nik u istoj. Bila mi je kuća po tri puta pretraživana i bila mi 
je jedna komora 3 mjeseca zapečaćena. To se zna, sa koje 
strane, ne treba niti govoriti. 

Ima u mom selu nadareni ljudi majstora, koji nisu neg 
pučku školu poađali, stolarski majstora, koji nisu vani nigdje 
učili a prave kakvi bilo fini mebl i tako dalje, koji su napra¬ 
vili sami svojim radom bansege, »drerbanke« za bušenje luknje. 
Isti izvađaju naravno najmodernije sve inžinirske nacrte koliko 
drvene radnje, bilo fino politirane, lustrovane, bilo cimermanske 
bilo betonske. Taki ima u mom selu više, neg nema na žalost 
taki radnja. Ako bi slučajno taki ljudi di kod koje radnje tre¬ 
balo, ja sam siguran, da mogu priručiti bilo stolarske bilo be¬ 
tonske radnje inžinirske. 

Napisa bivši predsednik HSS i sadanji odbornik. Volio bi, 
da se ubilježi u spomenutu knjigu. Nemojte uzeti u grih, što je 
nerazumljivo napisano. Sa pozdravi svim našim vridnim prista¬ 
šama. Sićam se, kada sam dočekiva kao predsjednik Franju 
Malčića, Pemara i tako dalje. 

S v. Juraj kod Senja 

Juro Turina, starac seljak 

Pozdravi prigodom Velike smotre 
hrvatske seljačke kulture u Zagrebu. 


Oj Hrvati, naša braća mila, 
viditi vas želja nam je bila. 
Vidite nas sad na ovu uru 
mi pokazat došli smo kulturu: 

Kako naše seljakinje žene 
od počela svita uspomene 
i divojke kakvu robu nose 
i na glavi svojoj goje kose. 

Zagrebčani, naša braćo mila, 
pohodit vas želja nam je bila, 
na sastanku da se vidimo 
i s vami se lipo pozdravimo. 

Zagrebkinje, naše seke mile, 
želja nam je, da bi sretne bile 
i u zdravlju dicu podgojile, 
sa porodom Vi se veselile! 

Oj ti Mačku, naša lipa diko, 
spominje Te malo i veliko. 
Momci, cure kola igraju 
i o Mačku pisme si pivaju. 

Živio nam vođa od Hrvata, 
ljubimo ga ko rođenog brata. 

Pa dokazat triba mi i ovo, 
da i dica slave ime Mačkovo. 

Živ nam bio, spominjem ga sada, 
ne bi ni njeg zaboravit rada: 
to j' prisidnik od Seljačke Sloge, 
koji nas je naučio mnoge. 

Rudolf Herceg, majka mu vesela, 
znat ga uvik bila mi je želja, 
Abecede pripravio mene, 
da ja učim naše nepismene. 


Živ nam bio zastupnik naroda, 
spomenut ga sada mi je zgoda, 
po imenu Paško Kaliterna, 
junačka ga porodila žena! 

Živ nam bio načelnik od Muća — 
za Hrvatsku pobjeda je vruća — 
Banjan Jozo *z Bračevića sela! 

Ko ga sluša, majka mu vesela. 

Da vam kažem baš i ove sada, 
ne bi ni nji zaboravit rada: 

Živ nam bio prisidnik od sela, 
Jukić Ivan, dica mu vesela! 

I kapitan naš Pralija Mate, 
jer je čovik, neka dobro znate. 

Ovi svi su sela Bračevića, 
da b’ ji svaka poslužila srića, 

jer su ljudi srca junačkoga 
za Hrvatsku bore se do Boga! 

Živ nam bio Ninčeviću Pile, 
jer je junak ko iz gore vile! 

Sad pozdravljam svakoga, 

ko me čuje, zdravlje mu od Boga. 

Nemojte mi puno zamiriti, 

što ne znadem dobro promisliti: 

ja u školi nisam nikad bila, 
nit nauka od nikog primila, 
neg iz svoje glave izvadila, 
virujte mi, moja braćo mila! 

Pismu moju sad ću završiti 
i svakoga lipo pozdraviti. 

Ja pozdravljam po redu svakoga, 
al prvoga — vođu hrvatskoga. 

Pozdrav svakom, što su spomenuti, 
nek nam budu otvoreni puti, 
neka bude ovo uspomena, 
što j 1 stavila seljakinja žena, 
koja imam troj’ nejake diče. 

Živile nam redom Hrvatice! 


Bračević (Split) 


Mara Žmirić, seljakinja 

Dobra sjetva — obilna žetva. 

Mučenica. 

Lagan proljetni južnjak njiše razcvale voćke, te sa njih 
osipa mirisavo cvieće po zemlji. Na nebu nekud u nedo- 
gled plovi crn gust oblak jakom brzinom, rek bi k nekom 
određenom cilju. Mali sitnjušni oblačići stiskli se i bježe izpred 
njega, a on ih dostiže i progutava u svoj crni veliki želudac 
i odmah časovito raste. Izmeđ oblakova probije se zlatno pro¬ 
ljetno sunašce te svojim sjajnim i milim pogledom miluje raslin¬ 
stvo i budi ga na život. 

U zapuštenom vinogradu maše motikom stara seoska mu¬ 
čenica Luča Stipeta. Hiljade nabora na licu pripovieda muku 
i patnju te velike mučenice. Sva je posuta majkom zemljom, 
koja se je uvatila njezina tiela i napravila debele bore po 
čitavom tielu, koje odaju još tužniju sliku te patnice. Odrpana, 
napol gola u prljavu ruhu maše ona i niže stogove iza sebe po¬ 
put zdrava i krepka mužkarca. Ali danas najednoć je zabolješe 
križa, tielom joj prohujaše ladni trnci, ruke odkazaše posluš¬ 
nost, a noge u koljenima počeše klecati — i ona od iznemoglo¬ 
sti sjede na meju pod razcvalu bjelicu trešnju. 

Duboko izdahnu zrak iz umornih pluća, obrisa čelo starom 
oštrom strunjačom pregljačom. Odmarajući se zapade u duboku 
misao: Izpred očiju joj se redaju slike sve jedna crnija od 
druge i pripoviedaju tužnu prošlost njezinu. 

Od siromašnih i ubogih roditelja rodi se ona. Podnila je 
sve muke i patnje u prvim danima života gladna, gola, bosa . . . 
U četrnaestoj godini obula je prve opanke na noge. Često puta 
je držeći se rukama za pregljaću materi molila kruha: »Kruha, 
majko!« U toj želji je i do udaje narasla. Kako je bila siromašna 
i slabo obučena, a starije dite u oca, radila je više mužke nego 
ženske poslove, riedko se je u nje vidila kudelja za pašom 
ili pletivo u rukama, pak je i prozvaše mužkarača. 

Zaprosi je, kad joj bile dvadeset i dvije godine pijana propa¬ 
lica, seoska lola, ali jedinak u oca. Dvojila: bi li ili ne?... 
Ali je žene nagovoriše: — Hajde! — vele one — Težko je sre¬ 
ću steći... Kad se oženi, ne će u butigu (krčmu) . . . Znaš: 
jedinak, a dvajest tovara žita nije šala! Pljuni u šake i radi, bit 
će svega!... 

I otišla ne za ljubav, nego za zemlju. Rodila dvoje ženske 
djece. Muž pio još gore. Tuga je davila u grlu. Pravdala se, 
psovala, proklinjala. Molila ga, neka se okani toga života djece 
radi... A on ju je tukao i govorio: »Hoću, dakako za zetove 
štediti.« I sve joj biše uzalud. .. Dolazile tužbe, a za njima 
ovrhovoditelji na ovrhe. Kosu čupala sa glave. Prodavala ono 
malo ruha, što je od majke đonila, vraćala dugove, zalagala 

zemlju, iz dana u dan padala u sve veću biedu. Muž pred 
lihvarskom najezdom pobježe u Ameriku. Ona osta sama sa 
dvoje nejake djece, orala, kopala, žela, mučila se, klela, psovala 
patila se .. . Kroz petnaest godina nije u nje o Božiću skiknulo 
prase pred kućom . . . Odrani, prodaj i u lihvarski želudac ubaci. 
Tako vočića, kozu, ovcu, kozle, janje, koku, jaje i t. d. Djeca 
hodala gola, bosa. Svak na njih sa sažaljenjem pogledao, a njoj 
tuga srce ciepala. »Oh da nije duga i kamata — pomišljala bi 
ona — obukla bi vas tužna majka.« 

Pred konac rata, kad je od duga spasi pad vriednosti nov¬ 
ca, stiže joj tužan glas, da joj je muž u Americi poludio. Tuga 
je bila neizmjerna. Plakala je i naricala sa dječicom. Pomišljala: 
da je srećom umrao, bolje bi bilo. Tugu je umanjivala nebriga 
oko duga. »Ta već nikom nisam dužna: ni Vujčiću ni Perišu . . . 
Svoj sam gazda na svom, ne bojim se vanta ni inkenta . . .« 

I taman što se malo od te tuge razabra, kad pred Božić 
umrieše joj obje ćeri od španjolske bolesti. Sad se jad opisati 
ne da. U očima suze presahle, a srce se razpadalo u komadiće; 
u grlu je gušila neka nevidljiva ruka. Uvenula ko suha grana . . . 
I dugo je i dugo bolovala od te težke rane. Stanje radila, po¬ 
pravila. Sa zemljom se razgovarala, ona ju je tješila u tugi, 
ona joj je bila sreća, radost i veselje, 

Otrag 4 do 5 godina stiže joj pismo iz Amerike od komšije, 
gdje veli: »Muž ti u ludnici onaki, kakav je i bio i kod kuće: 
malo blesav. Šteta ti je i grih držati ga u ludnici, dobavi ga 
kući! . . .« 

Ona dvojila: bi li ili ne? »Ma kud ću, ako nastavi piti i 
zaduživat se, ubit ću se. U Americi tolike godine, pa ni pare 
nikada . . . Mogo je bar, prije nego ludnice dopade . . . Ne, ne ću.« 

Ali žene navalile: Dobavi ga! Istom ti je pedeset godina. 
Moš još imat dite! ... Pa nabrajaju: rodila — vele — ova 
rodila ona tvojih godina, moš i ti... pa taman muško, i koljena 
ti ostaje. A kom će ti ostati siromaštvo? Raztezat će ti ga 
rodbina, ko psi mrlinu . . . 

A ona šuti i misli: Sa težkom mukom svladah dugove, 
oslobodih zemlju od gavrana, a sad da opet padam u dug!? — 
Ali imati diete — prohuja joj mozgom — pa mužko, da ova 
težkom mukom očuvana imovina ne propane, da mi se svietlo 
na ognjištu ne gasi. Sa tim mislima legala, sa njima je ustajala, 
one je iz dubokog sna budile — i u njoj prevlada želja, da ga 
dobavi. 

Došo on kući sied starac, lud — podpuno lud. Nju ni viditi 
nije mogao. Sam sobom razgovara o nekim carevima, banka¬ 
ma, novc y. Djeca ga kite cviećem, zadirkuju, a on viče, kune. 
O Bože, žalost se postostručila. Kad bi ga pogledala, obnevidila 
bi, neki čudni trnci gmizali joj — tielom, u mozgu nešto klju- 

kalo. I ona u istinu mišljaše, da će poluditi. Od kako dođe, 
obraz se nije osušio od suze žalosnice. Od tuge jedva se micaše. 
Sa tugom liegala, sa tugom ustajala, dok lanjske godine ne 
sklopi i on svoje mučeničke oči. 

Sve te slike brzo se izredaše pred staričinim očima, dok 
se je na meji odmarala od slaboće. I ona uzdahnu: »O Bože, ima 
li igdje primjera ove muke i ovog stradanja!« I diže se sa meje, 
gdje sjedaše* steže motiku u ruke, izdiže je visoko i snažno 
zamanu. Ali u taj tren neka nevidljiva ruka uhvati je za grlo, 
jako je steže, u glavu je snažno udari kao neki težak mlat. 
Ona obnevidi, pade na leđa . . . Izpred nje promašira joj muž, 
oboje djece... Ona ih doziva: Polako! Skupa ćemo. Polako!... 
Tielo joj strepi, noge se počeše koprcati, kao da hoće poći, dok 
sve lagano i lagano ne prestade joj kucati patničko srce . . . 

* 

Pred kućama na oboru otvorile žene svoj ženski sabor i 
zbore: 

Gle gori one irudice kako kopa gladna, gola, bosa! A sutra 
će joj sve za drugoga ostati. . . Prodaj zemlju, jedi i pij, zlo 
pojela! Zar ti nije dosta muke i patnje? Komu štediš? Ali će ti 
ga sinovi i ćeri uživati? 

U to će Radmanuša: 

— Slušajte ženske glave. Ja sam joj govorila to, što vi 
sad govorite, i obrazlagala, a ona mi veli: »Prodat zemlju — 
to se ne da, prije u vodu, prije se objesit nego u raniteljicu 
svoju dirnut! . . . Djeca mi umriše, muž isto, i zemlja je meni 
jedini razgovor. Ja, kad dođem na nju, ja se sa njom razgova¬ 
ram, ja je milujem kao majka jedinca, ja je ljubim neopisivom 
ljubavi; svaki pedalj sam natopila znojem svojim, a to će reći 
krvlju svojom; i moja vlastita je krv u njoj, a krv se i poštenje 
ne prodaje ... I kao što majka voli jedinka, jer joj on siše krv 
(mlieko), tako i ja volim ovu prađedovsku grudu, koja siše 
krv moju. Što djeca, muž? Sve se zaboravlja, ali ne zemlja, 
jer ona je majka mila. 

— Ali kad umreš? 

— Tad nek bude, što hoće, ja viditi ne ću ... Ja je prodati 
ne mogu, jer u njoj mi je vjera, ljubav u njoj mi sva snaga 
moja ... 

— Vjera . . . Da, — prekida stara Buduša — ona u ništa i ne 
vjeruje nego u nju . . . Nit se krsti niti Boga moli, posta ne posti, 
svece ne svetkuje, u crkvu ne ide, beštima (psuje) gore od 
mužkarca . . . E težko će se ona sa griešnicom svojom podieliti... 
Ta tko joj vidi očenaše u rukama ili da se kad prekriži..» D^" 
vet popova treba da je ispovieda, da je odrieši od griha . . « Ma 

što odrieše, ono Bog oprostiti ne može . . . Umirat će ona mje¬ 
sec dana, jer težko je izpustiti griešnu dušu od tiela, dok ona 
ne podnese muku na ovom svietu za grihe ... 

Upada u rieč Zeluša i veli: 

— Ajde sestro, ne sudi, da suđena ne budeš. Ta da je sve 
zloće počinila na ovom svietu, ona je pokoru izvršila ... A ni¬ 
komu zla ne učini. . . Podnila je veću muku od . .. samog Kri¬ 
sta, Bože mi prosti. Muka i patnja, jad i bieda, luga i čemer 
prati je od povoja i pratit će je do pokrova. Zar to nije naj- 
uzvišenija pokora? Ta ona će umrieti sa anđeoskim posmihom 
na usnama: ona je mučenica. 

I Bog zna, dokle bi ta ženska razprava trajala, da iz vi¬ 
nograda ne prekinu grčevit plač Nevenke Peconjine, koja Luču 
mrtvu u lozam nađe. I za tili čas pronose se glas selom: Umrla 
je Stipetuša u lozama!... Dotrčalo staro i mlado, majke do- 
niele djecu u naručaju. U zaboju leži nauzmačke stara muče¬ 
nica Luča. Objemam rukama drži ona držalo od motike, izpru- 
ženih nogu, zabrinuta izraza . . . Rek bi, da će sad ponovno za- 
manut motikom u zemlju. 

Izmeđ množtva, koje nariče i plače nad ovim tužnim pri¬ 
zorom, probije se Ivan Dukin. Liečnik, veterinar, majstor, me¬ 
sar, grobar ujedno čovjek svih zanata, kako veli naš narod. 
Jer ne umre čovjek u selu, koga on ne obuče i ne prenese na 
svojim leđima vječnom prebivalištu, niti crče, niti krepa, niti 
se o Božiću zakla svinja bez njega. I niko nikad od njegova 
oka ne ugleda suze. Znao bi se on namrgoditi, znalo bi mu lice 
poprimiti tužnu sliku, ali zajaukat ili suzu od oka nikad. Pristu¬ 
pa on k njoj, prima držalo od motike, da joj ga iztrgne iz ruku. 
A1 ona grčevito drži i ne će da pusti. Kao da hoće reći: Pusti 
me, da kopam . . . On trže izčupa motiku iz ruku, odbaci je 
i reče: »Pusti dušmanicu svoju! Ta ona ti je krv popila! . . .« 
Lice mu se smrači, nekako čudno se izkesi, obrve se stegoše i 
niz njegovo naboreno lice skotrljaše se dvi krupne suze, a on 
zajauka: - 

Stipetuša, grdna rano, 

Mučenice iznenada! . .. 

B i o r i n e (Imotski) Stanko Škare* seljak 


Ajdmo, braćo , sve rame uz rame — 
Lako nas je poloviti same , 

Al kada smo mi svi braća skupa , 

Tad nas nitko ne može da lupa. 

Pjesma seljaku. 

Na iztoku zora rudi, 
sunce baca zlatne zrake, 
svoga druga ratar budi: 

Digni se na noge lake! 

Hajdmo brate! Zlatno vrieme 
ne gubimo spanjem sada, 
proljeće je tiho, blago, 
a u polju puno rada. 

Tamo rodni vinogradi 
našega su znoja žedni, 
vidit će se o jeseni, 
da V smo bili vriedni. 

Sladki plod će obrisati 
znoj i muku s našeg lica: 
o Božiću veselo je, 
kad je dosta rujna vinca. 

Blagdan ćemo proslaviti 
svi u slozi i u miru, 
jednoglasno klicat ćemo 
našem vođi Vladimiru: 

Sretan bio, Bog Te kriepi, 

Ti si dika našeg roda, 
primi stoga topli pozdrav 
hrvatskoga svog naroda! 

Badanj kod Drniša Kata Živković, samouka seljakinja 


Majka. 

Danas sam najsretnija, kada čitam lipe knjige. Dicu imam, 
a jednome, Miji, nema puno vrimena, pa me pometa. Kad na¬ 
raste, bolje će mu biti: majka ce ga naučiti štiti. Ja sam žena 
samouka naučila u tridesetoj godini: nisam zarad sebe, već 
zarad svoje diče. Zato, sve žene, učite sebe i dicu! To je moja 
želja. 

G o r. R u j a n i (Livno) 


Lucija Brčić, seljakinja 














70 


Svitovanje. 

Dobro je, da se čovjek uvik svituje i razmatra, što li je do¬ 
bro, a što zlo. 

Što je najbolje? 

Najbolje je dobra pamet u glavi. Ko ima što, ne triba da 
u drugoga traži, a nek pomaže najprvome sebi pa zatim svome 
porodu. 

Koji čovjek pametno govori? 

Onaj, koji porod svoj okreće pravim putem. 

Kakav je pravi put od pametna čovjeka? 

Put je tako reći pravi onoga čovjeka, koji podučava porod 
svoj. Najprije ga uči, da sluša oca i majku i sve ostale ukućane 
svoje, pa za tizim svoje komšije (susjede) seljake. Od ovoga 
naraštaja novog stvaraju se dobri ljudi; pošteni i pravedni. Od 
ovizi ljudi stvara se poštena domovina. 

Kakva može biti poštena domovina? 

Onaka, kako je stvore pošteni ljudi. 

Od kuda je ljudima poštenje poteklo? 

Koji je najprije nagovarao, kako će spoznati poštenje i 
pravdu, imao je mišljenje, da prvi nagovor ide od onoga, koji 
najviše žrtava snosi za čovjeka. 

A ko je čovjek? 

Čovjek je, kogod ima 4ušu i tielo — bez razlike mužko i 
ženska. Čovjek je, koji oće pravo po Isukrstovu nauku i po nje¬ 
govom blagodarnom ustanovu. Čovjek je, koji zna, da sve u sebe 
ima i ne triba da od drugoga traži. 

Što da tražimo grada nad svoga lipoga sela?! 

Što da tražimo domovinu, kad bolje od naše domovine Hr¬ 
vatske nema?! 

Što da tražimo išta na svietu: samo složimo jedno mišljenje 
za ostvarenje takve naše domovine, u kojoj će živiti samo po¬ 
šteni Hrvati. 

Odžak (Livno) Boja Ćurak, seljakinja 

Poštovani gospodine profesore 

Ove zime naučila sam čitati i pisati . Žena sam sa dvoje 
diče, koji su oboje naučili čitati i pisati. U početku učenja mi¬ 
slila sam, da ne ću nikada naučiti, ali danas sam uvjerena, da 
se može sve naučiti samo treba htiti. Svaki dan učim sve više, 
jer u tome vidim sreću svoju, svoje djece i hrvatske domovine. 

Trebižat (Stolac) Anica Dragičević 

žena Tomina 

Pjesma o padu Bosne i Slavonije pod Turke. 

Bože mili, žalost li je bila, 
kad je turska udarila sila! 

Nitko toga ne spominje više, 
nitko ne zna, ali poviest piše. 

Na hiljadu četiri stotine 
šezdesete i treće godine 
hrabra Bosna pod Turčina dođe, 
turska vojska preko Bosne prođe. 

Kad u Bosnu doseliše Turci, 
ljuto viju kao mrki vuci, 
običaje svoje donieše, 
muče ljude i gole i bose. 

Selam-aleć oni nazivaju, 

jedan drugog tako pozdravljaju . . . 

Evo, braćo, i većega jada: 
knjiga stiže iz Stambula grada. 

Car je Mehmed knjigu napisao, 
u kojoj je zapovid izdao, 
ter je šalje vjernom slugi svome, 
slugi svome, paši bosanskome: 

»Mehmed paša, vjerna slugo naša, 
kupi vojsku, koliko ti treba, 
prisvoji mi Slavoniju ravnu 
s njom izpuni moju želju davnu. 

I napravi velike džamije, 
nek se mogu klanjat OsmanlijeU 
Kad je paša zapovid dobio, 
silenu je vojsku sakupio. 

Petnajstoga bilo augusta, 
sitna magla navuče se gusta. 

Plava zora još nije svanula, 
prva puška kada je planula. 

Udri paša sa trista hiljada, 
ter on brzo Slavoniju svlada. 

Kud je prošo, sve je poništio, 
sve junake pod mač okrenio, 
stare bake konjma pogazio 
ni didake nije poštedio. 

A neviste i mlade divojke, 
poturice hvatali za dojke, 
malu dicu nemilo razdiru. 

Učiniše veliku neviru: 
sa crkava zvona su skidali, 

a svoje su barjake mećali. 

Turski barjak po tom se poznao: 
konjski rep je o njem visijao, 
jedna zvizda i pola mišica — 
to bi barjak Muhameda sveca .,. 

Hrvati su podnosili patnju 
za krst časni i slobodu zlatnu . . . 

Neko vrime tako potrajalo, 
al i tursko nasilje je palo. 

Hvala Bogu, sad Turaka nema, 
al nam drugo novo zlo se sprema. 

Drugu pismu o tom pivati ću, 
a sad ovu evo svršiti ću. 

K a š ć e (Ljubuški) 

Jure Primorac, samouki seljak 


Kriza. 

Sam bi vrag to mogel znati, 
odkud došlo ime kriza, 
kad ju nigdo ne mre videt 
iz daleka nit iz bliza. 

Al vu svojoj mislim glavi, 
da su to nam ime dali, 
za pogreške i slabosti 
koji su nam dobro znali. 

Oni znaju sve okrenut 
po ’noj staroj priči puka: 
naj lisica kokoš vkrade, 
ali hajka bu na vuka! 


Stražanac kod Daruvara 


Josip Novosel, seljak 

Narodno vjerovanje u prošlost. 

Nagađanje o vilam, višticam i vukodlaku. 

- Naši djedovi i oci pričali su nam upravo nešto strašno. Kad 
bi njihove priče o utvoram slušali, dok smo bili mali, ko da bi 
nas nešto od straha mučilo. Te bi se priče obično večerom na 
sijelu pričale. Tu se priča, kakva je vila: da je svaka ženskog 
spola, svaka mlada, u bijelu odijelu; da ima kose žute odgojite, 
noge sa magarećijim stopalom; da se plode bez svog spola, nego 
da odnesu momka mlada, naočita i krepka, da ga nose u naj¬ 
dublje jame bezdanke i da se s njim oplode (zatrude), i tako da 
se množe. A zarobljenik, koga one uhite, teško da ji se riješi, 
jer da ga nose po čitavom svijetu. 

Stari u istinu tvrde, da ima vila. Tako neki naš starina 
Ivan Mihaljević i danas priča i tvrdi, vilu da je vidijo, da sjedi 
na hridini i da kose sa češljem gladi jutrom rano. 

To bi moglo bit, da iz komšiluka djevojka rano pustila ovce 
na pašu. Tako je običaj, da djevojka rano pusti stado, dok pa¬ 
stir dođe. Ivanu je se pričinilo: čim je djevojku vidio, uztvrdi, 
da je vila. Dalje nije razgledo, jer je strah doci blizu i razjasnit 

istinu. , v . 

Sva je sreća, da danas podmladak do vile ne drži: čita 

dobre knjige i stiče znanje. # 

Vrlo dobro znamo, da se i vila ubraja u dvanajest prađe- 
dovski bogova, u koje su naši prađedovi vjerovali. Vila — grb 
narodnog junaštva. 

Kako se danas vila ne vidi, tako se nije ni u prastara 
vremena vidila. A ipak su naši prađedovi u nju vjerovali sve 
do vremena, dok nisu primili drugu vjeru — vjeru kršćansku 
po braći sv. Ćirilu i Metodu. 

O vukodlaku. 

Priča se, da je vukodlak zla utvara ili zaho duh; kako i 
danas zakonoše tvrde onim ljudima, koji se u noći od nekog 
predmeta uplaše. 

Navest ću nekoliko dogođaji, od šta ljudi imadu strah i 
tko jim potvrđuje, da prikaza u istinu postoji. 

Seljak Anto Ivković iz Zagoričana kraj Livna bio čovjek 
u najvećoj muževnoj dobi. Jedne jeseni njemu se dogodilo za 
njega užasno. Bijo je drvar. — U ovom je kraju drvar, kop 
čovjek ide u goru sa samamim konjima; u gori nasiče drva, na¬ 
tovari na konja pak goni kući. Kad se kući dođe, konji se vode 
na herarni pašnjak, da pasu travu preko noći, a jutrom se rano 
dovedu kući. 

Tako i Anto jedno jutro prije zore podhrani, pa uz brdo 
po konje. Idući uz brdo i držeći u ruci čislo (krunicu) moli. A 
mjesec mu grije obratno sa zapada. Idući uz brdo naprijed 
baci pogled i opazi čovjeka, na glavi da nosi kotač. Pomisli na 
komšiju Barišu, znajući da je jučer polomijo kola vukuć sijeno. 
Što više privaljivo brdo i primica se ravnijem položaju, to mu 
se čovjek činijo sve veći i veći, doka nije sastavijo sa zrakom 
visinu. Pomisli na utvaru: »Ajme vukodlak! Kapa mu brdu 
raste!« Od straha vas problijedi. U strahu nabasa na konje. Od 
njegova nenadnog dolaska uplašiše se i konji i otisnu u bijeg 
prema kući. Anto pomisli, da su se i konji uplašili od vuko¬ 
dlaka. Tako bez duše na vrat na nos kući. Taj dan u nesvijesti 
primetnu. Leže na postelju i bolovo sedam tjedni. Od bolesti 
je sa njega koža opadala. Svećenik ga je opremijo sa svetim 
sakramentim. Anto je svećeniku pričaho, kako mu je se dogo¬ 
dilo i kako ga zabolilo. Svećenik mu je uztvrdio i iztumačijo, 
da ga je sreho zaho duh i da su ga umrle duše sačuvale, da ga 
ne odnese zaho duh. 

Bolje bi bilo, da mu je istinu rekaho i dokazo mu: Kad si 
išavo uz brdo, mjesec je tebi počijo u legja; misto komšije Ba- 
riše — tvoja sjena; misto kotača tvoj zamotač oko glave; kad 
si izišaho uz brdo na ravniji položaj, mora da je sjena veća; a 
od nenadnog njegova dolaska da su se konji poplašili. Da mu 
je istinu rekaho, danas bi čovjek hrabriji i slobodniji bijo. 

U našim krajevim zapadne Bosne mnogo se radi seljački 
poslova — jutrom rano i večerom kasno. O noćnim utvaram 
ne treba sanjat; toga nejma. A dobro bi bilo pred djecom o 
utvaram i ne pričat: bila bi djeca zdravija i slobodnija, jer od 
djeteta postaje čovjek. 

Drugi slučaj sa vukodlakom: 

Bilo je to pred četrdeset godina u sred ljetne vrućine. Iz¬ 
među sela Potočana i grada Livna leži zemljište zvano Bego- 
vača. Na Begovači imadu Mašati staro patarensko groblje, pak 
tko bi god tudan proilazijo u Livno ili iz Livna u noći, vidijo 
bi u foši na Begovači kraj ceste nešto crno, okruglo kao koš, 
đe prelazi preko ceste sad tamo sad ovamo. Taj se slučaj raz- 
čuho po cijeloj okolici. Nitko nije smijo u noći tuda prolazit. 

J ednog pazarnog dana zapije se u Livnu starina Nikola 
Lozančić iz sela Potočana. Bijaše razglašeni junačina i slobod¬ 
njak. Tada je smijo zaći u tučnjavu sa petoricom ljudi. I pošaho 
je Nikola iz Livna pijan u sred polu noći. Kad je bio na Bego- 
vaču, spazi u foši nešto crno. Nikola se k njemu primakne, raz¬ 
gleda i vidi, da je crn ovan. Pase travu. Nikola pijan reče: 

— Bijo ti utvara ili ovan, što se od tebe svijet plaši, ja te - 
gonim svojoj kući! 

Dogura ga do svoje kuće, zatvori u avliju i ode spavat. 
U jutrom rano oko pet sati Nikola se probudi pak dozivlje ženu: 

— Tomica, ima li šta u našoj avliji? 

Ona reče: 

— Ima jedan crn vrtoglav ovan. 

— Dobro — reče Nikola. Odmah zakolje ovna, meso po¬ 
jede sa djecom. Kasnije su komšije uztvrdile, da je ovan Jago- 
dića. Vrtoglav je, u mozgu bolestan, pak po danu za žege sklo- 
nijo bi se u trnje, a u noći bi izišaho past travu. Eto koliko vri¬ 
jedi, da je se i taj slučaj razjasnio, a da utvare ne ima. 

Vištica (Mora), 

Ljudi stari pričaju: da žena nerotkinja može bit vištica 
(mora), da u noći njezin duh luta po svijetu i da čovjeka griš- 
nika doji; da njezino tijelo nepomično u krevetu leži i da se 
one sve u pokrajini među sobno poznaju; da se na poklade 
u oči Pepelnice sastaju u planini Bijakovi, da tamo vijećaju o 
svom daljnem radu. 

Na to ću ja pisac da odgovorim. Kad je čovjek preoptere¬ 
ćen napornim radom tako preko dana, osusta pa kad tako 
umoran zaspe u krevetu, kao da je udisaho opijuma u se, stane 
mu krv kolat i tako velik pritisak zadesi tijelo — rekao bi da 
je se kuća na čovjeka natovarila. Pod tim teretom čovjek se i 
razbudi, hoće da zove u pomoć bilo koga, ali ni glasa ne može 
dat; a dihanje mu je teško i bolno. Ako bi se tko kod 
njega dogodijo pa da ga se samo dotakne i malo zatrese, krv 
mu počne kolat, čovjek se razabere, ali tako umoran, kao da je 
najteretniji posaho radijo. 0 toj bolesti pripisuju ljudi stari, da 
ga pritisne vištica. Govore, da se može vidit. Istina, sanja čo¬ 
vjek. Čim tjelesni organi osjete, da krv ne kola, čovječja mašta 
uzbuni se i kroz nju proujaju razni zvuci i maštom se nadovežu 
razni predmeti. U toj zabuni čovjek se razbudi i razabran sve 
vidi, a sam maknut ne može, dok s naporom bilo kojim tjelesnim 
udom silom ne makne. Čim samo prstom makne, krv zakola, 
a teret popusti. Eto, to je jedna bolest, a nije vištica! 

Zagoričani (Livno) 


Ivan Lozančić, seljak 

Selo i grad. 

Jesensko jutro. 

Sitna, studena kiša rosi. 

Iz daleka sela seljanka ide: 
u grad na prodaju kokoši i pure nosi. 

Oj jesenski tmurni dani, 

kog ta sirota tam daleko hrani?! 

Kad je seljanka u grad došla 

i svoje breme bosa doniela, 

Bože, nešto nije u redu: 

osjeti umor slabog, izpaćenog tiela. 

Da li ima tomu lieka, 

ii joj sudba ta i djecu čeka?! 

Pokraj seljanke građani prolaze, 
za kokoši i pure nitko ne pita ciene. 

A gradske daće nema čime platit, 
pa joj panduri i daceri maramu pliene . , . 

Oj vi gladni, i vi siti, 
da li tako mora biti?! 

Stražanac kod Daruvara Josip Novosel seljak 


Moj životopis. 

Rođen sam 1894. godine u selu Podbrezje (obćina Krašić, 
kotar Jastrebarsko). Do rata sam bio stalno kod kuće. U školu 
nisam polazio. Počeo sam učiti čitati i pisati od mlađeg brata i 
stričevića, koji su polazili u školu. 

A što me je ponukalo, da učim čitati i pisati? 

O tom ja znam reći samo to, da sam imao želju znati čitati 
i pisati, kako znadu i oni, koji idu u školu. A kasnije u životu 
uvidio sam i to, da bi mi bila pismenost, to jest da sam bio bolje 
pismen u mnogo slučajeva olakšala život i više bi bio poštivan . 

Stražanac kod Daruvara 


Josip Novosel, seljak 

Čuj, narode Hrvatske ponosne! 

Čuj, narode Hrvatske ponosne, 

Ovu pismu iz zapadne Bosne 
S historijskog Duvanjskoga polja, 

Gdje j’ hrvatska uvik čvrsta volja 
Za slobodu radit nacionalnu, 

Pridružit joj pravdu socijalnu 
I napredak postići prosvjetno, 

Da pošteno ode nam i sretno 
Naš rad sveti, što smo odpočeli, 

Što hrvatski cieli narod želi: 

Da dođemo pravdi i slobodi 
Ko i drugi kulturni narodi, 

Da ničija nismo kolonija 
Već svoj narod, kao što i prija 
Gospodarit u svojoj si kući, 

(Nit se dati pljačkat niti tući. 

Mi tražimo, da nešto znamo, 

Da novaca svojizi imamo. 

Onda će se držat do ponosa. 

Lako j’ dobit i gladna i bosa, 

Pa tko može, da mu nešto zajmi, 

Taj ga onda lako i unajmi. 

Gladan čovik za stomak se brine 
I ofeove ne može da skine, 

Koje su mu nosili i didi, 

A progledat ne može, da vidi. 

A sit čovik sve nauči lako — 

Zadovoljan, pa mu ide gladko; 

Zadovoljan i kad stoji dobro 
Taj ti sili ne podliže, pobro. 

A tko pati i uviek strada, 

Šta j’ ga briga, tko će da mu vlada: 

Ili tuđin ili otac njegov — 

Tvrd je lanac gazdin ili begov; 

Još na bližnjeg više mu je žao. 

Toliko sam danas izpjevao, 

A kašnje ću nastaviti drugo, 

Da vam ne bi dosađivo dugo. 

Grabovica (Duvno) 

Ante Ivančić-Japan, seoski pjevač 

Ženidbeni običaj. 

Kod nas kad se momak počme ženiti, prvu večer povede 3 
do 5 momaka do kuće one cure, koju misli oženit, onda j’ izvedu 
nigdi na stranu, di njezini roditelji ne vide. Pitaju je: Očeš li 
poć za ovoga momka? Ako reče, da oće, onda reknu curi, da 
kaže roditeljim ili, ako nema roditelja, starijim u kući: »Doće 
večeras na silo taj i taj momak. Ja sam rekla, da oću za njega, 
ako mi vi dozvolite«. Sutra na večer pogje momak sa još ne¬ 
koliko momaka i sa jednim starijim iz kuće i ponesu jedan bo- 
cun rakije. Ako cura pred roditeljim reče, da oće, onda potegnu 
bocun rakije i nazdrave curinu ocu. On se malo zateže, da on 
ne more ove godine cure udavat, da mu je slabo žito rodilo, 
da je cura malo aljina sakupila. »Čekajte do godine!« 

Onda cura reče: »Ja oću!« Kada cura ponovi pred rodite¬ 
ljima, da oće, onda stari uzme čašu u ruku i nazdravi ćeri po 
imenu: »Dobro, ti si rekla, da oćeš. Znaj dobro, ako slažeš, da 
ću te svu isić na komade. Pa ne znam ko da te zapita, ti ne 
smiš slagat, pa ja da budem sramotan zbog tebe! Ja ću popit 
ovu čašu rakije. Ja sam ju vridan i platiti. Ti se dobro sada pro¬ 
misli, pa ako misliš potlje lagat, odma ljudima kaži, da ne ćeš.< 

Opet cura ponovi, da oće. 

Onda stari sa onim, koji je došo najstariji sa momkom, 
počme se dogovarat, kada će doć sa ceduljom. Odrede jednu 
večer, kad će doć sa ceduljom župnika. Kada oće poć, oni dan 
ode jedan župniku, kaže mu, da se ženi, da mu dade cedulju i 
da dogje na pristen. Odma župnik pokupi sve svoje teftere pa 
zaviče: 

— Čekaj brate, da ti kažem: maja ti nije đonila pileta, nije 
đonila pobira, nij đonila jaja, nije đonila vune. Ti imaš 2 konja 
i nisi mi dotiro drva; imaš 4 vola, nisi mi donio 40 oka žita, 
i to 20 oka ječma i 20 oka šenice; nisi platijo korizmene ispo- 
vidi, nisi donijo uskrsnoga blagoslova, nisi božičnoga ručka! . . . 
O čekaj, još imaš da mi dotiraš 3 ovna za 3 godine . . . Što nisi 
đavo onda? 

Seljak nastavi: 

— Molim vas, u jače, nemam ošta dati. Donesem pobira . - . 
Imam samo 10 ovaca, a nas 12 čeljadi... I ja sam jutros suvu 
puru pokuso... 

— To se mene ne tiče. Ti kupi i meni donesi! 

— Čekaj, molim vas, da vam dokažem — nastavi seljak. 
Doka sam imo više ovaca, đavo sam po ovna, a sada nemam 
ošta . . . Kako ću ti dotirat drva, kada nemam paripčeta ... I 

ja sabiram pa na sebi nosim ... Da nije ovo ćumura još u tuš- 
nici, krepo bi od leda. .. 

— Pa ti mi dotiraj ćumura — nastavi župnik. 

— Kako ću ti dotirat, kada j 13 din. na jami metar ćumura. 
Ko će mi dat 13 dinara? Di ću je zaradit? Sada vidite, da se 
nema u nas nigdi zaradit dinar, para . . . 

— Pa kada nemaš, ti se nemoj ženit! . . . Evo ti, čekaj, da ti 
kažem: 3 pobira po 20 din. je 60 din.; jedno pile 15 din., 6 jaja 
6 din., jedno runo vuno 20 din., 4 tovara driva po 15 din. je 60 
din., 20 oka šenice po 3 din. je 60 din., 20 oka ječma po 2 din. je 
40 din., jedan sir 10 din., 3 ovna po 150 din. — 450 din., 7 čeljadi 
ti se u korizmi ispovidili po 1 dinar — 7 dinara; malo onoga bla- 
gosova, malo ručka 10 dinara. Zaboravio sam reć naviljak sina 
50 dinara. To ti j, da ti nij čudo — ukupno 788 dinara. 

Onda se seljak počme moliti, da mu da cedulju, da samo 
pristenuje curu i da navisti 3 puta, pa kada dogje na vinčanje, da 
će mu platit. Sada ti nastane pogodba sa župnikom i seljakom, 
ali nešto opet župnik malo popusti nešto i pričeka. A seljak, ako 
nije donijo ništa, leti kući, traži zajma, prodaj štogod od blaga. 
Sakupi onoliko, koliko su pogodili, da odma plati. Odnese novac, 
dade župniku. Župnik onda napiše par riči na komad papira, 
koji mora momak imat kod zaruka. 

Sada kadaj cedulja gotova, počme maja ušćipke na maslu 
peć, pogaču od lipe šenice. Ako nema sira u kući leti kumi, da 
joj jedan sir ili pozajmi ili proda. Ova kuma, od koje pita, jedva 
čeka, da dade sir, pošto se nada, da c ona sto puta ovi sir izist 
i popit, doka bude pira trajalo. Tako maja sve sakupila. A stari 
kućni starešina ovna ili jalovu ovcu za vrat pa kolji i š njom 
na kolac pa lipo izpeć. Penje se na tavan, skine prišut, dobro 
ga očisti, da nema čagje na njem. Šalje jednoga u grad, da kupi 
orasa 3 do 5 kg, jabuka 3 do 5 kg, suvi smokava 3 do 5 kg. Jed¬ 
noga šalje onom birtašu, koji će mu virovat 7 do 8 1. rakije, 
doka on novac pribavi. Kada ovo sve dogje u kuću, onda stari 
i stara počmu pakovat u vreće sve sastave, pa ako ima kola, 
natovari na kola, ako nema kola, onda natovari na samarnoga 
konja. Kada se noć ufati, onda dogju do curine kuće. Sada j jad: 
vrata zaključana. Po običaju ne može u kuću. Lupa na vratim. 
Iz kuće ga pita: »Ko tuče na vratim«, makar da zna, ko je. To 
je običaj. Ovaj što je došo viče: »Otvori!« Drugi iz kuće »Šta 
tražiš?« 

— Tražim, brate jednu ovcu. 

— Nije došla s mojim ovcam — ovaj iz kuće viče. Tako ga 
zavarava po pola sata. Ako pada napolju ovi, što zove, ima 
punu kapu belaja, jer zima ga fata. Kada mu otvori, onda mu 

dadnu stolac. Obično 2 do 3 dogju. Tu večer ponude ga sa crinom 
kavom, sa čašom rakije. Onda ovi, čija je cura, postavu svoju 
večeru. Kada malo pojidu, onda zaviče oni, koji j došo: Deder 
nosi ovo sa sofre ili sa stola! 

Ukućani odma pokupe svoju ranu. On najprije metne po¬ 
gaču pa na pogaču sir, na sir jabuku, u jabuku nazadiva novaca 
oko sto dinara. Ovaj, čija je cura, izvede 3 do 5 cura, pa pita: 

— Je li ovo tvoja ovca? 

On kaže: 

— Nije. 

Izvede drugu: 

— Je li ovo? 

On opet: 

, Nije. Tako dalje, doka dovedu onu njegovu curu. Onda on 
zaviče: 

— Ovo je moja. 

Onda cura s? prikrsti, poljubi jabuku, uzme u ruku, metnu 
ocu u nidra, poljubi oca u ruku i oca od momka, koji je došo 
sada. Otac od momka, ako prija nisu dali amanet, vadi kesu. 

Sada valja davat amanet, kako može. Ima ji, koji daju po 
2000 dinara a ima siromaka po 300 dinara. Koliko ima, pruži 
curi. Ona uzme pare i opet metne ocu u nidra. Kada ovo bude 
gotovo, onda otac od momka, koji je došo, natoči čašu svoje 
rakije i nazdravi ocu curinu: 

— Zdrav novi pretelju! Bože, da nam bude sretno! 

Ovaj odvrati: 

Oće, ako Bog da! Eto brate, sada postajemo novi pretelji, 
a nismo, fala bogu, ni dosada bili dušmani. 

Ovaj odvrati: 

— Nismo, fala bogu! A sada se uzdam u Boga, da ćemo biti 
bolji. Eto moja Maša igje za tvoga Juru. Bože, da jim bude 
sretno i da postanemo bolji pretelji nego dosada. Ali Bože, po¬ 
drži staro prijateljstvo, jopećemo mi moć lulu duhana i čašu 
rakije, da zajedno popijemo. 

Sada otac od momka uzme torbu i izkrene jabuke, uzme 
drugu i izkrene orase, uzme treću i izkrene smokve; uzme an- 
džar (nož) i riže sir, što ga ) kuma pozajmila njegovoj ženi, riže 
pršut pa pogaču; toči rakiju u manje bocune, da ne proliva. Sa¬ 
da se pocrne pit i jist sve do sutra prid podne. Kada bude blizu 
podne, ako znadu, daj župnik kod kuće, onda igiu na pristen 
momak i cura. Uz curu igje diver, brat od momka (ako nema 
brata, onda najbliži rodijak) i jedna žena od curine strane. Kada 
dogju župniku, ov najprivo pita: 

— Jesi li meni đonila terluke? 


Plodovi najslađi 6 

Ako kaže, da nije, odma može kući — ne će je pristenovat. 
Ako je njemu đonila terluke na noge, onda počme pitat vero- 
nauk najprije momka pa curu. Ako dobro kažu vjeronauk, onda 
ji pristenuje. Kod pristena mora momak dati curi pristen, cura 
momku šal oko glave — ako nema šala, onda kapu, pošto danas 
mlagjarija malo nosi šal — više nose kape. Sada ka su primili 
pristen, momak ode svojoj kući, cura svojoj sa diverom i sa 
onom ženom, koja je došla sa njom. 

Ko je sada od divera veseliji! Sada ima na kapi perlu ili 
cvit, što mu je cura pripela na kapu, kada je pošo na pristen. 

Kada dogju kući, još se pije i jede. Sada je još jedno pri- 
maklo, došla majka od momka i đonila užinu pristensku (na- 
pekla ušćipaka, pogaču) i jedan bocun rakije. Bojala se, da ono, 
što su jučer odnili, nije nestalo, i ona postavi svoju užinu. Tako 
traje do predvečer. Sada se poemu opremat kući. Kupe sve, što 
je ostalo od rane i pića. Samo jedan bocun naliju rakije i osta¬ 
ve novom pretelju. Ono nose kući. Cura prati svekra i svekrivu 
i divera 2 kilometra puta. Ka se počnu rastajat, daruje svekru 
gaće ili košulju. On njozi pramo tizim para dade, koliko dar 
vridi. Svekrivi daruje bošču ili sudar na glavu, diveru čarape 
i terluk. I oni joj plate prama vridnosti njezina dara. Svekra i 
svekricu poljubi u ruku, divera u obraz. Ona se vrati kući, a 
oni kući svojoj odu. Kada se cura povrati kući, sada počme se 
sa majkom dogovarat, što će da kupi za novac, koji je dobila. 

Štaš sada? Čudo treba kupit, a malo para. 

Sutra majka sa curom u grad. Kupe sve ono, štoj najpo- 
tribnije. Sada ono, što je kupila, sve dade po selu svojim dru- 
garicam, da joj srade, pošto za 3 sedmice biće vinčanje, pa ona 
ne može sama sraditi. Prive nedilje u jutro rano diver (brat od 
momka) opremi se: lipo ustakne kapu sa perlom, ponese bocun 
rakije curinoj kući. Tamo ga dobro dočekaju. On starom dade 
oni bocun rakije. Ruča. Fati curu za ruku do crikve. Onda ona 
ga poljubi. On ode sa muškarcim u crikvu, ona sa ženskim. Ka 
se misa svriši, diver dočeka curu na crikvenim vratim, uzme je 
za ruku i vodi njezinoj kući. Tamo užina i napije se. Pred večer 
igje kući. Ona ga izprati. Daruje ga štogod. On njoj nešto novaca 
( i T. a druge nedilje. Kada dogje treća nedilja, onda igju 
kolači curi« Koliko god momak ima u rodbini žena, pozove ji na 
kolač. Bude ji 8 do 12 žena. Svaka skuva u tepsiju po jedan 
kruh, na sridi ga provriti, kako može ruka proć. To je kolač. 
Metne na kolač bošču ili šudar, ponese po bocun rakije. A 
momkova mater^ mora ponit na kolač sve odilo curi, štogod 
treba, da se može najbolje obuć. Sada ove sve žene sa ocem 
momkovim odoše curinoj kući. Gledaju, kako će oko podne 
doć do curine kuće. Tako side, piju kavu i po koju rakiju. Do- 

klen dogje i cura sa diverom iz crikve. Kada se svi sakupe, po¬ 
stavi se ručak, kolači i dar. Što je kome, dadne se. Sada samo 
jedi i pi! Ali kada ove žene, što su đonile kolače, popiju po 2 
do 3 čašice, ljudi moraju šutit, pošto žene nastave svoj govor 
— deset nji u jedan glas govori i sve jedna drugoj može razumit. 
A mi muškarci ništa ne razumimo, kada one govore sve ko 
čavke. Kada bude čas od drugoga govora, onda kućni domaćin 
zaviče: 

— Oprostite, dragi prijatelji, sada malo šutite! Imam ja sa 
preteljom da s razgovorim, pošto došle su vile ka očima! Danas 
je nedilja. U sredu — ako bog da, vinčanje. Koliko će svatova 
bit, da znadem. Ko će kum bit? Da i to znadem! 

On mu odgovara: 

— Pretelju brate! Po običaju. Znaš: kum, stari svat, čavo, 
diver, svatski starešina, barektar i komordžija i jengjija. A za 
mladoženja znaš sam dobro! 

— Pretelju! — nastavi curin otac. — Ja se ne bojim, da ji 
još toliko dovedeš. Uzdam se u boga, da ne će bit gladni ni 
žedni. Samo mi kaži: ko će bit kum. 

— Brate pretelju, bit će kum moj zet Martin a engjija moja 
ćer Kaja. A ovo drugo, ovo će bit sve moji iz kuće. Već kaži mi, 
pretelju, kako ćemo za ploške? 

— Tako pretelju: kakve doneseš, nake ćeš i odnit; ako 
pune doneseš. pune ćeš odnit; ako prazne doneseš, prazne ćeš 
i odnit. 

Zatim dolazi crina kava, pošto je se mrak primako. Kavu 
popiju. I žene odpočmu spremat svoje tepsije i torbe. Stari po¬ 
kupi bocun i čaše što je donijo i »zbogom pretelju, doka se vidi¬ 
mo.« Doka žene izagju malo dalje od kuće, odma gleda svaka u 
svoju torbu i u tepsiju, je li prija išta poslala natrag. Kada vide: 
u svakoj torbi po bili kruv i koja jabuka po koji rubac, u 
tepsiji kolačića, ušćipaka i po prazan bocun, što su rakiju đo¬ 
nile, pa pita jedna drugu: »Kuma, je li tebi prija šta povratila?« 
Tako se sve izpitaju. Ako slučajno nije u svake jednako u torbi, 
onda one, u koji nema, počmu vikat, da nije priia dobra, da ie 
škritac. A ona, kojoj je poslala, viče: »Pa moja kuma, ne može 
ona sve svoj dobro da nama dade!« Tako dogje, da se počnu 
ričkat. 

A stari jaši na konju. Malo više popijo, pa klima glavom. 
Zaviče svoju domaćicu: 

— Privati der, stara, konja, da popijemo po jednu rakiju. 

Starom nije do rakije, nego da da i ženam, da se umire, 
pošto će blizu kuće, pa da svak ne zna, kako je bilo kod novoga 
prijatelja. 

Tako dogju kući. Sve se žene navrate u kuću mladožena, 
popiju kavu i odu svaka svojoj kući. Akoj kojoj dalje, ona noći 
pa sutra dan kući. Sutra ponediljak, utorak, srida — pir, vinča- 
nje. Poeme se odma za ova dva dana klat, peć, kuhat, piće ku¬ 
povat, u bačve salivat, tražit po selu ono što treba i šta u kući 
nema. Puno treba malo u kuci ima. Sve valja da se nagje 
kroz ova 2 dana. Svatovi se brinu za konje za sedla, za ploške. 
Običaj je još kod danas, da svatovi jaše na konjima. Ima niki od 
svatova, da nema ni aljina da obuče, mora da nagje kod svoga 
pretelja. Sada za ova 2 dana sve se je snašlo. Utorak n a večer, 
kada sunce zagje, počnu se svatovi sastajat u kuću mladožena. 
Svi dogju, ali svi moraju i da donesu poštogod. Kum mora donit 
ovna ili živa ili zaklana, mora novoj kumi cipale donit i pristen. 
Kolikogod ima u kući familije, mora svako da daruje, ali ne sa 
param nego sa dućana stvarima, koja kome pripada, pa punu 
plošku rakije, pitu i pogaču. Ovi drugi svatovi moraju donit po 
pitu i pogaču i po plošku rakije. Ko je god rodbina, dogje na 
pir i svak donese po pitu i pogaču, ako još što, tim bolje. Ali 
da ne zaboravim! Ona kuma, koja je sir pozajmila, ka su pošli 
na rakiju ona uvik dočika pirnice i jednu po jednu obara, 
da sir naplati. Sada kada je vrime od večere, prekriste se, bogu 
se pomole, posidu za sofru i počmu redom nazdravlja! najprija: 
»Zdrav stari svate! Bože, da ti bude sretno!« On odvrati: »Oće. 
ako bog da! Pa »zdrav kume od svatova«, pa »zdrav svaski sta- 
rešina« pa »zdrav barjaktaru« pa »čavo« pa »divere« pa »engja« 
pa redom kogod ima u kući. Tako se jede i pije do pola noći. 
Onda zaspu pomalo. Ali prije zore svi se ustaju i opremaju sebe. 
Ka se svane, onda počmu se konji dovođit. Onda se konji se¬ 
dlaju, kolani pritežu, ploške se meću u torbe, višaju se o sed¬ 
lima na konje. Konji se zauzdavaju. Barjaktar barjak skida sa 
kuće, drži ga kraj svoga konja. Sada se sakupi čilo selo, staro 
i mlado, da vidi svatove i konje. Kako su se naopremili, onda 
kućni starešina naredi, da se iznese rakija. Izagje rakija. Daje 
se svakome: najprija starijim, pa onda mlagjim. Tako ko je god 
došo vidit svatove, svak se napije. Onda domaćin kuće iznese 
svetu vodu sa škropaljicom, prikristi se, moli virovanje i poškro¬ 
pi svato\e sa svetom vodom. Sada pojaše. Odoš crikvi. Kod cri- 
kve već prija došla cura sa bratom ili bližim rogjakom. Kada 
svatovi konje povežu, onda zagje cura, nova mlada, redom sve 
svatove poljubi: starije u ruku, mlagje u obraz, samo ne će 
mladožena — od njega se stidi, neće ni da gleda u njega. Sada 
igje kum i još koji od svatova u župski ured platiti vinčanje i još 
akoj^ osto štogod dužan od prija. Kum mora platiti 50 dinara 
za vinčanj, 20 dinara za svetu misu. Župnik upiše kuma i divera 
za svidoka vinčanja pa u crikvu: bogu se mole, svetu misu slu¬ 
šaju i župnik vinča mladinee. Kada izagju iz crikve, odma mlada 

ode kući sa onim, sa kim je došla. Svatovi malo pričekaju. Za¬ 
pale. Čekaju 20 do 30 minuta. Posle kako je mlada otišla, onda 
i oni pojaše konje. Saće svi curskoj kući. Sada ko ima dobra 
konja, valja letiti. Pušći se to tirat, kako konj može i ne može. 
To ti se, brate, leti 3 do 4 kilometra. Koji prvi doleti, obise 
mu na konja rubac od 2 dinara vridnosti. Sada kod curske kuće 
kolo. Veliki se svit sakupio gledat svatove. Svatovi povade 
svoje ploške. Redom poje, koj došo u kolo. Kada sve obrede, 
onda u kuću sist, pa jedi i pi, brate. Imaš, štogod oćeš pojest 

1 popit. Tako ti se to časti čili dan, samo svatovi gledaju, kako 
će kući, kada se noć bliza počme fatat. Kada bude iza podne, 
onda počmu običaji. Privo punice darovat zeta — bude ji po 

2 do 3 i 4, neka da gaće neka košulju neka čarape. Ovo mora 
da plati kum ili stari svat. Bolje platit, nego da uzima digod 
na dućanu. Sada kada je ovo gotovo, onda igje 7 do 10 cura: 
svaka nakitila jabuku sa orasim, sa lišnjacim i daruju mlado¬ 
žena. I ovo mora kum da plati. Pa onda pokupe sve kape sva¬ 
tovske i prišiju po cvit. To plati svak za se, a kum za se i za 
mladožena. Onda izagje crina kava. Ko oće, baci štogod u fin- 
džan za se, a kum za se i mladožena. Kada se počme u sanduke 
tovarit ruvo divojačko, onda neko side na sanduk pa ne će 
da se ustane, doka kum ne baci koji dinar. Kadaj vrime, da se 
oprema kući, svatovski se konji izvedu iz štale, napoje, zob da¬ 
de. Svakoga konja driži po jedna divojka ili mlada žena. Svaki 
svat mora da plati, kada uzjaši, onom ko mu je drižo konja, a 
kum mora za se i za novoga kuma i novu kumu. Sada su mladu 
poduvačili: ritko platno pokrili po očima. Ona ne srni više ništa 
govorit, dok joj ovo platno ne skinu sa očiju, pa kada bi je 
zmija ujela. Onda dogje mater ili strina, pa je izuje cipele i 
zaviče: »Kume, ode ti kuma bosa!« Kum uzme one cipele, # što 
je donio, obuje kumi na noge. Opet dogje druga žena pa skine 
i one njegove cipele pa zaviče: »Kume, ode ti kuma bosa!« 
On privati za kesu, dadne nešto novaca, onda obuju curu. Sada 
vadi svaki svat novčanicu, plati, ko mu je konja držo. Zapivaju 
i kriknu. Odoše svojoj kući. 

Ali sada kod momkove kuće sva su bližnja sela došla u 
kolo. Tu se piva, kolo igra. 

Onda majka od momka donese gaće ili košulju. Sada mom¬ 
ci lete. Koji uteče, taj nosi košulju. Nije to stalo ni za košulju, 
ali puno svita gleda, tko je najbriži! Sada dolazi ruvo — aljine 
divojačke. Ovi, koji goni sejsanu, nosi vina ili rakije i poji one, 
koji mu pomažu iztovarit ruvo divojačko. Lete žene i cure gle¬ 
dat, što je đonila mlada, jesu li joj sanduci teški. Sada ovaj, 
što je dotro sejsanu, jaši brizo konja. Igje pred svatove i još ne¬ 
koliko mladića. Koji imadu dobre konje, sretu svatove i one 


86 


rodijake, koji prate mladu. Kada se sastanu, onda polete, kako 
koji konj može. Koji privi doleti, zavežu mu jedan rubčić na 
konja. Onda svatovi povade ploške. Redom časte sve po kolu. 

,“ c “ 1 domaćin iznese kabo ili kantu vina iz kuće, daje svakom 
pit, kolikogod ko može. Sada svatovi razjaše konje u štali. 
Om u kuću. Mladu zatvore u jednu sobu. Samo ženske dolaze 
a mladi i š njom govore. A kućni domaćin počme odma po 
kolu zvat ljude na večeru: kumove i pretelje, koji su došli sa 
strane u kolo. A mladožen i kum zagju po svom selu, nose plo¬ 
šku rakije redom od kuće do kuće i zovu sve komšije na ve- 
ceru. Kada se svi sastanu, sada je veće noć. Bude od 20 do 50 
ljudi, koj'i su pozvati na večeru. Onda kućni domaćin redom 
sva om da kavu i po čašu rakije. Onda s’ jedan prekristi i moli 
se Bogu pred svima. Kada se bogomolja dovriši, onda redom 
postave se sofre ili astali. Počme se donosit rana. Najprija iz- 
drizu kruv, pa izkrenu redom orase i suve smokve i jabuke, 
SUV1 prisut, sir tvorinjak. Rakija se redom daje i po malo sa 
voćem mezi i sa suvim prišutom. Ko oće, uzme i pomalo sira. 
Malo kasnje postavi se friško pečeno meso. Ka se ovo pojide 
onda dogje kiseli kupus ili čorba. Rakija se uvik gona i pije. 
Kada vise ne ce mko kupusa, onda dogje pita redom pred sva¬ 
koga i sa pitom suvo meso kuvano. Jede se, koliko ko može, 
ah se ne gleda, sto se nije pojelo. Uvik se nosi i tripa jedna rana 
na drugu. Kada se najedu, onda dogje vino pa: ko oće rakiju, 
ko oce vino. Počme se pivat, kako zna i kako ko može. Gori 
kuca od pivanja. Ako ko ima šta da pukne, odma krož pendžer 
pukne. Malo kašnje zaviče jedan: 

Kume, kumče ti drima! 

Onda kum ustane, ode gledat, di će kumče spavat. Pa se 
vrati uzme kumče, vodi ga spavat, uči ga, kako se mora pod- 
nasat, kada dovedu mladu kumu k njemu u krevet (pošto mlada 
se ne pokazuje tu večer nikomu, ona je u drugoj sobi). Malo 
kasnje, kada je mladožen lego, onda enga uzme mladu, vodi je 
u krevet mladoženu Onda enga zatvori vrata, ostavi nji dvoje i 

vrati se svatovim. Jede se, ko može; pije se, ko može. Neko 
zapiva: 

Je li maja na planini bila, 
je li nami sirac usirila .. . 

Dogje maja i donese suvi sirac i rižu. Daje se redom po 
malo, samo da se može dalje vino pit. Kućni domaćin donese 
jedan suvi prisut^ dade ga onom pretelju najstarijem, koji je 
dopratio mladu. Ovaj uzme prišut, gusli nožem po njem, piva uz 
njega, te daje svakom po krišku. Tako do pola noći. Oko pola 
noći poemu se ljudi da razlaze svojim kućam. Nekoga vode — 

ne zna, kuda igje. Nekoga i nose, jer više nisu noge njegove pa 
put mu j\ put ti kuda god pogje. Tako se sve razigje, samo ostanu 
oni, što su mladu dopratili. Njima se napravi misto. Spavaju do 
u jutra, U jutro se najprija mlada ustaje, redom budi i ljubi sva* 
koga, vatru naloži, sve sobe pomete i kuću. Onda donese lavor i 
vodu, sapun i ručnik. Redom umiva svatove i ko je god u kući. 
Neko joj baci u lavor pristen, neko po koji dinar. Sada nastave 
piti kavu i rakiju do ručka. Izagje ručak, ručaju, dobro se na¬ 
piju, Sada se pratijoci vraćaju kući. Konji se dovedu. Višaju se 
na konje čarapi, terluci, može ako ima i po košulju, jer ovo 
sve mlada daruje. Kućni domaćin obisi na konja pleće mesa. 
Ako ima, obisi i po prišut. Oni odu. Sada je sve mirno. Ostanu 
svatovi sami. Pošto je kod nas običaj, da se samo sridom vinča- 
va, to sada ova 3 dana do nedilje svatovi piju, jedu i pripremaju 
za u nedilju ručak, pošto svi oni, koji su bili na večeri u sridu 
— kada je mlada došla moraju se sazvat u nedilju na užinu. 
A doće i otac i mater mladina u nedilju u poode. 

Sada svatovi se spremaju u crikvu, ali moraju na ko¬ 
njima svi do crikve osim mlade i divera i enge — oni moraju 
pišice. Posle svete mise vraćaju se kući, zovu redom na užinu. 
Ka se svi sastanu, postavi se užina po običaju kavo i privi put 
svega i svašta. Jede se, pije se. Mater mladina vadi svoje da¬ 
rove. Najprije daruje zeta pa redom sve svatove i svu kućnu 
familiju, di je došla njezina ćer. Svakoga mora poštogod da¬ 
rovat. Tako se pije i jede do noći, onda se sve razigje, samo 
ostanu svatovi i otac i mater mladina. 

Sutra u ponediljak — sedmi dan kako su se sastali — ru¬ 
čaju i razlaze se svatovi. Mlada daruje svatove, a oni njoj po 
štogod od novaca. Pred večer sprema se stari i stara svojoj 
kući. Izprati je ćer i zet. Ka se stanu razstajat, zet daruje 
punicu sa nešto novaca i zbogom svaki sebi. 


Lopatice (Livno) 


Pero Beljan, 

predsjednik ogranka SS, samouk učijo 
čitat i pisat isto od samouka komšije. 


Bez muke nema nauke« 

* $ 

Plug! brana svačija su hrana. 

* 

Svatko je kovač svoje sreće. 


Nevolja gola — najbolja škola. 

Sad slobodno bar pjevati mogu. 


Procvilio soko, ptica mala, 
u planini na jelovoj grani. 

Slušala ga iz planine vila, 
slušala ga pak je govorila: 

»Siv sokole na jelovoj grani, 
pjesmu pivaj, cviliti prestani, 
jer je sada prestalo plakanje — 
po selima nastalo pivanje! 

Plakali smo sedam godin dana 
žaleć vođu Radića Stjepana. 

Stjepan Radić tražeći pravicu 
P?^ e » braćo, u crnu zemljicu, 
Vladko Maček u mračnu tamnicu. 
Tako sedam godinica dugih 
bili jesmo u jadu i tugi, 
i er # za sedam godinica prošlih 
najveći su bili jadi došli: 
došla kriza, ponestalo rada, 
pak je seljak patio i strada, 
ni spomenut ne srni ime Mačka, 
odmah globa i zatvor ga čeka. 
drugi reče ime od slobode, 
pak i njega u tamnicu vode. 

Sedam tužni godina nam prođe, 
trijest peta veselija dođe. 

Na sve strane sad se pjesma ori, 
veselo se čine razgovori. 

Seljak viče: Hvala dragom Bogu, 
kad slobodno bar pjevati mogu! . .. « 


K a š ć e (Ljubuški) 


Jure Primorac, seljak 


• Dra J‘ m ogu vam javili dasam se ija odazvala 

sanka i Ma Bom ‘ Abecedarku i o Zkaleji 

kao “LalfiZiSTi p °LiTada P T m ° g! ‘ M ‘ m 

mulu koji mi je odsaZ'dTaS 3? SS ST 

K o l a (Duvno) 

Ruža Perić žena Ante Perič 

Nek se naša širi Sloga. 

- Zapjevala grla mnoga, 

Nek se naša širi sloga, 

Nek se naša želja čuje, 

Neka brdo odjekuje. 

Nek u slogu svako stupi 
Nek se svietstno sve okupi, 

Nek se čuva, što je naše, 

Nek se sloge neki plaše! 

Nek se sloge lanac steže, 

* Nek seljake sve poveže, 

Nek se naše kolo vodi, 

Neka naša barka brodi. 

Nek u luku plovi spasa, 

Nek se more uztalasa, 

Nek se novi puti zlate, 

Nek se sloga širi, brate! 

Neka poju grla mnoga, 

Neka živi naša sloga, 

Neka živi Herceg Rudi, 

Neka naše selo budi! 

Biorine (Imotski) Stanko Škare, seljak 


Iva Bacah* Mije Bačka žena 

Dragi Moji učitelji hrvačke sloge zafaljujemvam se najlipše 
štosteme tako upozorili danaučim idavam mogu pisati dasam 
progledala Svojim očima Sad ništa nego primite pozdrav svi 
naši učitelji ivođe Seljačke sloge i gospodarske Sloge više ništa 
pozdrav Vlatku Maček 

Letka (Duvno) 

Iva B ač a k 

Vala Bogu, vala Velikomu! 

Vala Bogu, vala Velikomu, 
pa i Mačku, vođi hrvatskomu, 
koji gleda za hrvatska prava — 
zaslužio j* viknuti mu: vala. 

Slava Bogu, slava Velikomu, 
i Matiju Gubca mučenomu! 

Slava Bogu, slava Velikomu, 
i Radiću Stipi mučenomu! 

Slava Bogu, slava Velikomu, 
i Radiću Anti mučenomu! 

Slava Bogu, slava Velikomu, 
i Radiću Pavlu mučenomu! 

Slava Bogu, slava Velikomu, 
i Basaričku Đuri mučenomu! 

Ovi jesu svi mučeni bili 
i za nas su svoju krv prolili. * 

Za nas jesu tilo žrtvovali 
i nami su ljubav pokazali. 

Bračević (Split) Marija Žmirić, seljakinja 


Zašto ludo pita? 

* 

Sjećam se. Bilo je to još za svjetskog rata, kad me pita 
jedan Turčin od Han Pijeska u Crnome vrhu kod Idrije. Veli on: 
— Gospodine zugsfireru! Koliko ja imam sada godina? 

Ja mu odgovorim, da ja ne znam. A on: 

— Odkud ti ne znaš, kad znaš pisati?! 

— E, ja znam pisat! 

A on će: 

— Pa zna i naš šerijat! 

— Pa što? 

A on veli: 

7” B°Ž a mi« tko zna pisati, ima dvi pameti i taj zna sve 
kao i naš kadija!... 

Da je ovaj čovjek dobio bilo od koga kakove prosvjete, 
on ne bi valjda to pita... 

Bristva (Korčula) J urc Cendo Jurin 

Zašto su ljudi i narodi na zemlji? 

Zašto su ljudi i narodi na zemlji? 

Ili su zato, da se muče, da se pate, da trpe, da kubure i da 
snose tolike nevolje i nezadovoljstva? 

Ili su za to, da uživaju u miru na ovoj zemlji? 

Odgovarajte, ljudi! 

No da stavimo i neka daljnja i važnija pitanja! 

Zašto se čovječji rod mrzi, zašto se zavada? 

Zašto dolazi do nemira? Zašto vladaju razmirice i svađe? 

Zašto se ljudi između sebe mrvcare i krvare? 

Za čim idu i za čim teže ljudi? 

Zašto se ljudi i narodi međusobno ne vole? Zašto ne živu 
u miru na ovoj zemlji? 

Nama je svima poznato, da ljudi jedni od drugih trpe i 
snose nepravde i napadaje. Čovjek čovjeka izrabljuje. 

A kolika je razlika među ljudima?! 

Koliko se troši ljudske tjelesne, pače i duhovne snage u 
luksus i bezposlicu?! 

Koliko li se ulaže kapitala i troši materijala za spremanje 
sredstava, da čovjek ubije čovjeka, da se prolije čista i nevina 
ljudska krv i da se unište dobra, što su ih vjekovi stvarali?! 
A tako dolazi i do narodne katastrofe ... 

I ja pitam: 

Je li pametan onaj, koji narodnu katastrofu izaziva; i je li 
pametan onaj, koji dragovoljno izvršava dužnost toga zla? ... 

A ljudski život? 

Učili nas o njegovoj vriednosti... 

Pa da: ima li što vrednije od ljudskoga života, ali — ima li 
išto jeftinije od ljudskoga života?! 

Dokle će tako biti? 

Odgovarajte, ljudi! 

Ili barem — mislite, razmišljajte . .. 

A onda i ovo: 

Ljudi, zašto psujete Boga?! 

Što je Bog kriv čovjeku, narodu, da ga pritresaju, grde i 
psuju, i time se još uzvisuju i kuraže?! 

Zašto da bude između čovjeka i Boga onako, kako je na 
žalost između čovjeka i čovjeka? 

Da li ljudi u obće misle što, kad psuju? 

Ta oni psuju i sami sebe, oni psuju sve, što vide i ne vide, 
pače pravdu, istinu i miroljubivost. .. 

Ima li što, što je ljudima sveto, i da li do šta drže? 





92 


Oni psuju i sunce, koje ih grije i koje im sije, bez kojega 
ni dihnuti ne bi mogli. Kad bi znali, koliku moć i važnost ima 
sunce, njemu bi se »klanjali« .,. 

, Ljudi psuju i nebeska tjelesa (zviezde), kojim bi se morali 
diviti, osobito za vedrih, tihih noći, te ih promatrati i pitati se: 
kakve su ono bezbrojne djevice, koje nam se prikazuju u noćna 
doba, te kao predivan ures okitiše golemu šupljinu i silno pro¬ 
stranstvo neba... 

Ljudi psuju i majku zemlju. A što im je ona kriva? Zar to, 
što ih je rodila i što će ih opet u se primiti i povratiti? . . . 

O ljudi, ljudi, zašto psujete? 

Ne vodi li i to na svoj način — i vas i narod vaš — u pro¬ 
past? 

No da na koncu nabacimo još neke druge činjenice, koje bi 
mogle dovesti narod do propasti, ako se ta zla u njemu ustale. 

A osobito dva velika takva neprijatelja su, kako ja za¬ 
mišljam, uviđam i shvaćam: alkohol i razpušćanje 
braka. ' 

Ma kako se može i s jedne strane tvrditi, da su na svom 
mjestu ljudi, koji to čine?! 

Nijedan narod, nijedan stalež, nijedna obitelj nema svog 
tvrdog i nepokolebivog temelja i obstanka, ako tomu zlu ne stane 
na put i ne ustanovi granicu. 

i Kakva može biti sreća, kakva disciplina, kakav napredak r 
kakvo blagostanje u državi, u domu i svojoj obitelji kraj alko¬ 
hola i razpušćanja braka?! 

. Iz pijanstva, iz nebračnog života, iz domova bez djece može 
doći samo zlo pa i propast. .. 

' ' - Ograničeno bračno stanje (na ovaj ili onaj način; da se 
ne ženiš, ili da ne ćeš imati djece) — poslije svjetskog rata ta 
se zaraza i bolest svuda širi. 

I zato se traže liecnici i pune bolnice i zdravi truju 

Zato se traže i sudovi i pune se kuće bez zanata (apsionice, 
przum). 

Tako propadaju i vjera, naši dobri stari običaji, naša stara 
jednostavna narodna nošnja i naše staro poštenje . .. 

I zemlja i domovi bez djece propadaju, jer postaju tuđa 
svojina. 9 

A propali domovi — propala domovina, propao i narod. 

A narodi valjda nisu zato, da propadaju! ... 

Zašto su ljudi i narodi na zemlji? . . 

Odgovarajte, ljudi! 

Ili barem mislite o svemu, razmišljajte! 

Bog je rekao: Množite se i napunite ovu zemlju 

M a m i ć i (Hercegovina) Ivan Tomić, seljak samouk 

Stupite na posa, jer je došlo vrime. 

Pošto sam ima priliku jednog dana, da se domognem Abe- 
cedarke, koju je uradijo naš dični prijatelj Rudolf Herceg, te 
me je jako u mome srcu razplamtilo, da sam opazijo, kako je 
sređena, jer se ne može niti jedan nepismenjak potužiti, da ne 
može naučiti čitat i pisat, jer ga neka bude sram izlaziti pred 
lice ljucko i stati na površini majke zemlje, jer su mu ukazane 
sve mogućnosti za čitanje i pisanje. 

Moj nepismenjače, dobro me razumi, što ti naglasujem. Ja 
ću tebi prikazati u malim ričima, kako sam ja doša do toga, 
da sam naučijo pisati i čitati još u ono doba, kad nije mi ima 
ko kazati niti jedno slovo, a tebi su se, vala Bogu, pružile pri¬ 
like, pa moreš da budeš pismen, da ne budeš čorav kod zdravi 
očiju. 

Ja sam se rodijo godine 1.858. na 11. prosinca, te mi 
je otac umro i ja sam osta od 6 miseci iza oca te s majkom ži- 
vijo u bijedi. Ovo je bilo vremena turske uprave u nas u Bosni 
i Hercegovini. Kad mi je se navršilo 12 godina, počejo sam opa : 
žat, kako nešto šaraju oni ljudi, koji su kupili kod nas đumruk 
ili poriz, te mi je neka ljubav se pokazala, da bi i ja želio znati 
one zareze, koje sam opazijo na karti đumrukčija. Ali ja ji pitam: 

— Šta je to, dragi hevendija? 

A ovi mi odgovori, da je to jazija. A ja ga pitam: 

— Šta znači jazija? 

— Znači: pisanje. 

Ja mu reko, da mi pokaže čitat i pisati. On mi veli: 

— Ovo su slova turska. Nisu za tebe. Traži, ko će ti kazati 
vaša slova; 

Jednog dana poslala me majka u mlinicu u Tijaljinu, da 
odnesem u mišini sirka 10 oka, te nađem u mlinici jednoga 
Dalmatinca, đe čita stolitnak i proriče vrime. Mi smo ga raču¬ 
nali kao proroka, te ga ja zamolim, kako se ta slova zovu i 
pišu. On mi veli: 

— Ja ću ti napisati, kako se ta slova zovu. 

Te ja sam ji naučijo za dan, te sam opet zamolio Dalma¬ 
tinca, ka će doći u mlinicu, da i ja dođem, da mi pokaže. Te mi 
je i doša i pokaza. Te sam kašnje doša do nekoga sklopa slova. 
To je bilo, ka sam prvi put upozna slova, a meni bilo 12 go¬ 
dina. To je bilo dana 25. miseca 8. 1870. godine. Ja sam moro 
da pitam makar koga bilo, da mi pokaže slova. Na žalost n*1 e 
niko zna čitati u našemu selu Mamićima, vanka ja prvi počejo 
sam, te, vala Bogu, morem reći, te ovi svi, ki su naučili —- 1° sU 

moii đaci. Te mi je za veliko čudo, zašto danas ne nauče, ka su 
jun izašle ovake prilike, pošto vidim, da su ustali protiv ne 
pismenosti svi naši rodoljubi, osobito nas dicm vođa drVladko 
Maček. Tako sam ja naučio čitat i pisat: Nisam ima ni table ni 

karte nego kamenom po kamenu. 

Meni je 80 godina, ali ne bi ovo da za velike pare. 

Draga mladosti! Pođi putem za našim dičnim pokretačem 
protiv nepismenosti našim Rudolfom Hercegom, predsjednikom 
Seljačke Sloge! 

Uz hrvatski seljački pozdrav 

M a m i ć i (Mostar) , , cn . a 

Mate Brzica, seljak starac od 80 godina 


Po svim selima da se čita bolje! 


Savila se drvo liska tanka 
od mog dvora do zelenog bora. 
Zelen bore, razširi se bolje, 
širi grane na sve četir strane.. 
Na prosvjetno stupimo mi polje, 
po svim selim da se čita bolje! 


Zagoričani (Livno) 


Bija Mihaljević, seljak 


Nije pamet u godinama, nego u glavi. 

* 

Djeca se čude svačemu, a ljudi ničemu, 

* 

Bolje je s mudrim plakati, nego s ludim pjevati 

* 

Dobra je knjiga najbolji drug, 

❖ 

Čovjek se uči, dok je živ, 

$ 

Zlo je, tko ne zna, a učiti se ne da. 

* 

Tko nije vidio crkve, i peći se klanja. 

Sadržaj. 

Predgovor . 3 

Prvo pismo Marice Marković (slika).5 

Samouku — Stanko Škare.6 

Samouci nam pišu: 

Mirko Brčić iz Gor. Rujana.7 

Grga Čačić iz Martina kod Našica.7 

Vinko Džeko iz Tijarice.7 

Ruža Šuker iz Gor. Rujana.7 

Franjo Poje iz Kablara.8 

Ante Komljenović iz Žuna.8 

Damljen Brčić iz Gor. Rujana.8 

Joka Šuker iz Lištana. 8 

Seljačka škola — Niko Lovrić.9 

Sad očima svojim gledim — Danica Brčić . . . . . 9 

Fala tebi, majko moja stara — Janja Šuker .... 10 

Ja ću reći rado ovo — Marko Dujić.10 

Malo iz moje prošlosti — Ivan Jurčević.11 

Pismo Jakova Voloder iz Tijarice.12 

A u večer slova gradim — Boja Šuker.13 

Pismo Stjepana Jagića.13 

Kad ćemo imati više novaca? — Jozo Jovanović ... 14 

Želja momka — Mijo Brko . . . . . . . .14 

Bezškolni nauk hrvatskih seljaka — Ivan Bilić-Gojević . 15 


Koliko znademo, toliko i vriedimo — Ivan Begić ... 17 

Nađite slova Jure — Jure Ćendo Jurin.21 

Pismo Ive Voloder .21 

Molimo se Svevišnjem Bogu — Blaž Dasin .... 22 
Štogod više pisao, više znao — Mijo Kelava .... 23 
Bogu fala, ja sam Hrvat pravi — Marko Ravlija ... 24 

Šalji majko, dicu u ogranak Seljačke Sloge — Danica Brčić 25 
Kako sam se naučio čitati i pisati — Stanko Škare . 26 

Pastorče —* Josip Novosel.28 

Tri mi dana zvona zvonila u ušima — Mate Ivanković . 29 

Da i ja progledam — Jerko Pavlović.31 

Seljaku — Stanko Škare.32 

Pismo Danice Grgić iz Golubića.32 

Kako sam učio — Marijan Tarabe.33 

Učenje malog Nikice, sluge, 12 godina starog —Miško Babić 33 

Slika naših sela — Marko Pavlović.34 

Pismo Luče Perić.35 

F ala Bogu, imam Početnicu — Jure Primorac .... 36 
Samo dobre volje — Blaž Dasin..37 

Opis moga uzrasta — Ivan Mašić.37 

Bi vas uvirio — Tomo Mišković.38 

Selo Letka, lipo selo moje — Filip Kovča .... 38 

Čovik izora riba — Mate Ivanković.39 

Bieda — Stanko Škare.41 

Hrvatskim ženama — Boja Ćurak.42 

Divojka seljakinja — Marija Žmirić.43 

Mladiću, kako ti nisi u školi? — Ivo Martinović ... 44 

Pismo Petra Simića iz Hrgova donjih (slika) .... 46 

Pjesma o smotri na Duvanjskom polju — Ante Ivančić-Japan 47 

Radost — Boja Šuker.59 

Dobra volja i malo truda — Juro Turina.60 

Pozdravi prigodom velike smotre hrvatske seljačke kulture 

u Zagrebu — Marija Žmirić.62 

Pismo Klase Vujić (slika).64 

Mučenica — Stanko Škare .65 

Pjesma seljaku — Kata Živković.69 

Majka — Lucija Brčić.69 

Svitovanje — Boja Ćurak.70 

Pismo Anice Dragičević.70 

Pjesma o padu Bosne i Slavonje pod Turke — Jure Primorac 71 

Kriza — Josip Novosel.72 

Narodno vjerovanje u prošlosti — Ivan Lozančić ... 73 

Selo i grad — Josip Novosel.76 

Moj životopis — Josip Novosel.76 

Pismo Augustina Šimića iz Hrgove donjih (slika) ... 77 

Čuj, narode Hrvatske ponosne — Ante Ivančić-Japan 78 

Ženidbeni običaj — Pero Beljan.79 

Sad slobodno bar pjevati mogu — Jure Primorac ... 88 

Pismo Ruže Perić * .88 

Nek se naša širi Sloga — Stanko Škare.89 

Pismo Ive Bačak.89 

Vala Bogu, vala Velikomu — Marija Žmirić .... 90 

Zašto ludo pita? — Jure Čendo Jurin.90 

Zašto su ljudi i narodi na svietu? — Ivan Tomić . .91 

Stupite na poso, jer je došlo vrime — Mate Brzica ... 93 

Po svim selima da se čita bolje — Ilija Mihaljević ... 94 

BAŠ SVAKA HRVATSKA KUŠA 
MORALA BI IMATI OVE KNJIGE: 


1 Hercegova Abecedarka. I .5,— 

(zajedno s olovkom i 2 pisanke).8.— 

2 Hercegova Računica i Čitanka za samouke. 5.— 

(zajedno s olovkom i 2 pisanke).8.— 

3 Plodovi najslađi (pisma, pjesme, priče i članci samouka) . . . 5.— 

(na finijem papiru).10.— 

4 Mlađest-Radost (seljački pisci).10.— 

ORGANIZACIJE, DRUŽTVA, OGRANCI SELJAČKE SLOGE: 




1—4 (gornje knjige) 

5 Dom A ituna Radića 1800 . 20.— 

6 Dom Antuna Radića 1901 . 20.— 

7 Dom Antuna Radića 1902 . 20.— 

8 Dom Antuna Radića 1903 . 20.— 

9 Dom Antuna Radića 1904 . .. 20.— 

10 Seljački nauk (program HSS) . 12.— 

11 Božićnica Antuna Radića.10.— 

12 Seljačka politika.12.— 

13 Protiv rieČkc rezolucije.14.— 

14 Hrvati i carevina.15.— 

15 Narod i sabor.12.— 

16 Rat za ratom.10.— 


Svih ovih 12 Radićevih knjiga zajedno može se dobiti za Din 175.— 

Za knjižnice — javne ip rivatne — iilaze Sabrana (sva) djela dra 
Antuna Radića sa 18 knjiga u finoj opremi, te stoje zajedno Din 600.—, a za 
inozemstvo Din 700.— ili 15 dolara. Tu su osim gornjih 12 knjiga još ova djela: 



17 Narod i narodoznanstvo *.. 

18 O hrvatskom književnom životu. 

19 O hrvatskom književnom jeziku - v ; -‘<r 

20 Kulturni vidi; i. 

21 O ruskoj književnosti. . . 

22 Dodatak (Index). 

Od Stjepana Radića treba svakako pročitati ove knjige: 
23—25 Uzničke uspomene (I., II., III.).Din 20.—, 

26 Moderna kolonizacija i Slaveni. 

27 Savremena Evropa ... 

Sto je i što hoće Seljačka Sloga.. 

Predplata na list »Seljačka sloga?: iznosi godišnje samo . 

























